
Διδάσκοντας τον Φα
 στη Νέα Υόρκη
23 Μαρτίου 1997

Με το να βρίσκομαι μακριά και να μας χωρίζουν οι ωκεανοί δεν είναι εύκολο να συναντηθούμε. Όμως αν και δεν μπορείτε να με συναντήσετε προσωπικά, όσο ασκείτε καλλιέργεια, στην πραγματικότητα είμαι δίπλα σας. Και όσο ασκείτε καλλιέργεια μπορώ να είμαι υπεύθυνος για εσάς σε όλο το δρόμο μέχρι το τέλος. Επιπλέον, σας φροντίζω κάθε στιγμή. (Χειροκρότημα). Όποιος δεν το κάνει με αυτόν τον τρόπο, κάνει το ίδιο με το να διδάσκει μια δαιμονική καλλιέργεια, να κάνει κακά πράγματα και να διαρρέει επιπόλαια, ουράνια μυστικά. Βέβαια αυτό το γνωρίζετε ήδη από τις ίδιες τις εμπειρίες σας οπότε δεν χρειάζεται να το εξηγήσω τόσο πολύ. Μιλώ μόνο για το τι μπορώ να κάνω και όχι για το τι δεν μπορώ να κάνω. Γι’ αυτό ο Ντάφα
 αναπτύσσεται με έναν υγιή τρόπο. 

Την τελευταία φορά που σας συνάντησα δεν ήσασταν τόσοι πολλοί. Φυσικά υπάρχουν πολλά περισσότερα άτομα που δεν βρίσκονται εδώ επειδή δεν μπορούσαν να αφήσουν την εργασία τους. Δηλαδή, από την τελευταία φορά που σας συνάντησα είχαμε πολύ περισσότερα άτομα να μπαίνουν στο Τάο
 και να αποκτούν τον Φα. Το γεγονός πως αυτός ο Φα μπορεί να αναπτύσσεται τόσο γρήγορα και να εξαπλώνεται σε τόσο μεγάλη κλίμακα οφείλεται, πιστεύω, στη δύναμη του Ντάφα. Στο μεταξύ ο δρόμος που έχουμε πάρει κατά την διαδικασία εξάπλωσης του Ντάφα είναι σωστός. Επειδή ήμαστε αληθινά υπεύθυνοι απέναντι στους μαθητές μας και στην κοινωνία, ήμαστε σε θέση να επιτύχουμε αυτά τα αποτελέσματα. Επειδή υπάρχουν λίγες ευκαιρίες να σας συναντήσω – δεν είναι εύκολο για εμένα να έρθω στις Ηνωμένες Πολιτείες, απαιτείται βίζα και έτσι είναι αρκετά δύσκολο – τώρα που μπορούμε να βρεθούμε, θέλω να κάνω το καλύτερο για να σας βοηθήσω να λύσετε κάποια από τα προβλήματα σας. Μπορείτε να προβάλετε οποιαδήποτε ερωτήματα έχετε και θα τα απαντήσω για εσάς. Ας χρησιμοποιήσουμε όσο καλύτερα μπορούμε αυτή την περίσταση για να σας βοηθήσω να λύσετε μερικές από τις πιο μπερδεμένες και δύσκολες ερωτήσεις σας και να εξελιχθεί ο Ντάφα με έναν ακόμα πιο υγιή τρόπο στις Ηνωμένες Πολιτείες. Αρχικά θα ήθελα να μιλήσω στους μαθητές για κάποια συγκεκριμένα ζητήματα, αλλά ορισμένοι από εσάς είχαν μια «ιδιαίτερη μεταχείριση» χθες. Επειδή ήρθαν νωρίτερα τους απάντησα μερικές από τις ερωτήσεις τους. Αλλά μην ανησυχείτε και μην στενοχωριέστε σήμερα: Όσοι από εσάς δεν τα άκουσαν αυτά χθες μπορούν ακόμα να κάνουν ερωτήσεις και θα τις απαντήσω για εσάς.

Θα χρησιμοποιήσω αυτόν τον χρόνο για να σας μιλήσω για θέματα που σχετίζονται με την καλλιέργεια, με άλλα λόγια τον Φα. Ξέρω πως κατά την διάρκεια αυτής της περιόδου βελτιωθήκατε γρήγορα – πολύ γρήγορα. Όταν επέστρεψα από τις Ηνωμένες Πολιτείες στην Κίνα την τελευταία φορά, είπα στους μαθητές στην Κίνα ότι οι Ηνωμένες Πολιτείες είναι ένα ιδιαίτερο μέρος και ότι πολλοί εξαιρετικοί άνθρωποι – συγκεκριμένα εξαιρετικοί Κινέζοι – ζουν εκεί. Αυτοί οι άνθρωποι έχουν καλή εγγενή ποιότητα, μια βαθιά κατανόηση του Ντάφα, γρηγορότερη αντιληπτικότητα, και κάνουν τις γρηγορότερες προόδους στα επίπεδά τους. Αυτά είναι τα πλεονεκτήματά σας. Αλλά μην γίνεστε αυτάρεσκοι, αφού κι εσείς έχετε προσκολλήσεις και εμπόδια σε διάφορες μορφές που χρειάζεται να ξεπεράσετε και μόνο τότε θα μπορέσετε να βελτιωθείτε ακόμα γρηγορότερα.

Τώρα θα μιλήσω για το κάρμα ασθένειας, ένα πρόβλημα που μπερδεύει πολλούς από τους μαθητές μας που δεν έχουν μελετήσει τον Φα σε βαθύ επίπεδο. Αν και έχω ήδη εξηγήσει στο βιβλίο μου πώς εμείς οι καλλιεργητές πρέπει να αντιμετωπίζουμε την ασθένεια, θα μιλήσω γι’ αυτό ξανά από μια άλλη σκοπιά. Η αλήθεια είναι ότι, εμείς οι ασκούμενοι δεν πρέπει να εκλαμβάνουμε τους εαυτούς μας ως καθημερινούς ανθρώπους. Ξέρετε, σε αρχαίες εποχές όταν ένας γινόταν μοναχός, οι άνθρωποι δεν τον θεωρούσαν πια καθημερινό άνθρωπο – ήταν ήδη μισός θεός. Επομένως ποια είναι η διαφορά μεταξύ ενός ανθρώπου και ενός θεού; Ένας άνθρωπος έχει συναισθηματισμό (τσινγκ) – πολύ δυνατά συναισθήματα. Τα ανθρώπινα όντα ζουν σ’ αυτόν τον κόσμο ακριβώς γι’ αυτά τα συναισθήματα. Χωρίς συναισθήματα δεν μπορείτε να ζήσετε σε αυτόν τον κόσμο. Αυτό που σας αρέσει, τα χόμπι που έχετε, το τι σας κάνει ευτυχισμένους, τι σας κάνει θυμωμένους, η αγάπη μεταξύ της οικογένειας, η αγάπη μεταξύ του συζύγου και της συζύγου, η αγάπη για τα παιδιά, το τι θέλετε να κάνετε, τι δεν θέλετε να κάνετε, η προτίμησή σας για ορισμένα πράγματα, η μη προτίμησή σας για ορισμένα άλλα, και τα λοιπά – όλα προέρχονται από τον ανθρώπινο συναισθηματισμό. Χωρίς αυτά τα συναισθήματα δεν θα υπήρχε οποιαδήποτε συνηθισμένη ανθρώπινη κοινωνία. Μέσα στην κατάσταση αυτών των συναισθημάτων, αυτά που κάνουν οι άνθρωποι και που είναι σύμφωνα με τη συνηθισμένη ανθρώπινη κατάσταση δεν μπορούν να θεωρηθούν λανθασμένα. Τότε γιατί πολλοί άνθρωποι σε παλαιότερες γενιές είπαν ότι οι κατανοήσεις των ανθρώπων ήταν όλες λάθος; Επειδή οι άνθρωποι που έλεγαν αυτά τα λόγια δεν ήταν πια συνηθισμένοι άνθρωποι και έβλεπαν τους ανθρώπους από ένα άλλο επίπεδο. Αλλά εφόσον οι άνθρωποι είναι μεταξύ των καθημερινών ανθρώπων, δεν μπορείτε να πείτε ότι έχουν άδικο. Όπως είπα χθες, αν και αυτή η ανθρώπινη κοινωνία είναι απαίσια, είναι παρ’ όλα αυτά ένα από τα επίπεδα –το χαμηλότερο επίπεδο– που διατρέχει ολόκληρο τον Κόσμο
 από πάνω έως κάτω, και μια εκδήλωση της φύσης του Κόσμου –του Ντάφα– στο χαμηλότερο επίπεδο. Δεν γίνεται να μην έχουμε αυτό το ανθρώπινο επίπεδο – είναι αδύνατο. Είναι επίσης αδύνατο όλοι να καλλιεργηθούν σε Φο. Είναι αδύνατον για την ανθρώπινη κοινωνία να μην υπάρχει – απλά υπάρχει με αυτόν τον τρόπο. Είναι ένα πολύ ειδικό περιβάλλον και μπορεί να «παράγει» ανθρώπους υψηλών επιπέδων. Έτσι, είναι διαφορετικά όταν βλέπετε τα ανθρώπινα όντα από τη σκοπιά των υψηλών επιπέδων. Γι’ αυτό έχω πει ότι, ως καλλιεργητής δεν μπορείτε να χρησιμοποιείτε τις συνηθισμένες ανθρώπινες αντιλήψεις για να αξιολογείτε οτιδήποτε βλέπετε, έρχεστε σε επαφή ή βιώνετε. Συνεπώς πρέπει να εφαρμόσετε για τον εαυτό σας υψηλότερα πρότυπα. 

Όταν ένας καθημερινός άνθρωπος αρρωσταίνει και δεν πηγαίνει στο νοσοκομείο ή δεν παίρνει φάρμακα, τότε αυτό δεν συμβαδίζει με τις αρχές των καθημερινών ανθρώπων, δεν συμβαδίζει με τους αρχές αυτού του κόσμου και οι άνθρωποι δεν μπορούν να το δεχτούν: «Φυσικά και ένας άνθρωπος χρειάζεται να πάρει φάρμακα όταν αρρωστήσει». «Φυσικά και ένας άνθρωπος πρέπει να πάει στο νοσοκομείο για θεραπεία όταν αρρωστήσει». Έτσι το βλέπουν οι άνθρωποι και δεν είναι λάθος. Αλλά ως καλλιεργητής δεν μπορείτε να παίρνετε τον εαυτό σας ως καθημερινό άνθρωπο. Για να το θέσουμε πιο σοβαρά, δεν είστε πια άνθρωπος. Όπως είπα, οι άνθρωποι έχουν διάφορα συναισθήματα και επιθυμίες και ζουν για τα συναισθήματα. Κατά την διάρκεια της καλλιέργειας, σταδιακά θα παίρνετε αυτά τα πράγματα πιο ελαφρά και βαθμιαία θα τα αφήνετε μέχρι να τα εγκαταλείψετε τελείως. Οι άνθρωποι ζουν γι’ αυτά τα πράγματα, αλλά εσείς όχι. Είναι δυνατόν να είστε το ίδιο με έναν άνθρωπο; Δεν είστε το ίδιο. Αφού λοιπόν είναι έτσι τα πράγματα, γιατί δεν εφαρμόζετε αρχές υψηλών επιπέδων που είναι διαφορετικές από των ανθρώπων για να αξιολογήσετε τα προβλήματα, τον εαυτό σας και τα πράγματα που αντιμετωπίζετε; Έτσι πρέπει να είναι. Γι’ αυτό σας είπα πως όταν εμείς οι ασκούμενοι νιώθουμε άβολα κάπου στο σώμα μας αυτό δεν είναι αρρώστια. Ωστόσο η κατάσταση που οι καθημερινοί άνθρωποι θεωρούν αρρώστια, και η κατάσταση στο σώμα ενός ασκούμενου όταν το κάρμα του μειώνεται, είναι ίδιες. Είναι δύσκολο για τους καθημερινούς ανθρώπους να διακρίνουν τη διαφορά. Γι’ αυτό η άσκηση καλλιέργειας τονίζει την φώτιση. Αν δεν ήταν το ίδιο, όλοι θα ασκούσαν καλλιέργεια και το ερώτημα της φώτισης δεν θα υπήρχε. Εάν μόνο θαυμάσια πράγματα συνέβαιναν στο σώμα ενός ανθρώπου και ακόμη και μια μικροενόχληση έμοιαζε όπως αυτές των αθανάτων, τότε πέστε μου, ποιος δεν θα καλλιεργούταν; Όλοι θα καλλιεργούνταν, αλλά τότε δεν θα μετρούσε – δεν θα μετρούσε σαν καλλιέργεια. Εκτός αυτού, οι άνθρωποι δεν επιτρέπεται να καλλιεργηθούν με αυτό τον τρόπο, αφού δεν θα υπήρχε καθόλου φώτιση. Έτσι στην καλλιέργεια είστε αναγκασμένοι να δοκιμάζεστε ακριβώς μέσα στην αβεβαιότητα για το τι είναι αληθινό και τι ψεύτικο. Να φανεί πώς αντιμετωπίζετε το ζήτημα στην πράξη – να φανεί εάν θα δείτε τον εαυτό σας ως καλλιεργητή ή ως έναν μέσο, κοινό άνθρωπο. Δεν είναι αυτό για να φανεί εάν μπορείτε να καλλιεργηθείτε; Φυσικά και εμφανίζεστε να είστε σαν συνηθισμένοι και καθόλου διαφορετικοί από έναν καθημερινό άνθρωπο στην επιφάνεια, αλλά στην πραγματικότητα είστε καλλιεργητής. 

Χθες συζήτησα για την καλλιέργεια του Νόμου του Φο. Η καλλιέργεια είναι το σημαντικότερο πράγμα στον Κόσμο. Ένα ανθρώπινο ον θέλει να ανέλθει σε ένα επίπεδο τόσο υψηλό, και να γίνει ένας Άρχατ
, μια Μποντισάτβα
, ένας Βούδας, ένας Τάο, ή ένας Θεός· εάν ένας άνθρωπος με ένα σώμα γεμάτο κάρμα πάει να γίνει Θεός, δεν θα λέγατε ότι αυτό είναι ένα πολύ σοβαρό ζήτημα; Δεν θα έπρεπε να δείτε αυτά τα θέματα αυστηρά, με υψηλό κριτήριο και να διατηρήσετε στον εαυτό σας ορθή σκέψη; Εάν ακόμα βλέπετε αυτά τα θέματα από μια συνηθισμένη ανθρώπινη σκοπιά, τότε δεν είστε οι ίδιοι συνηθισμένοι άνθρωποι; Αυτό είναι ένα τόσο σοβαρό θέμα –σας δίνει τη δυνατότητα να γίνετε Θεοί– και όμως εσείς ακόμα βλέπετε τον εαυτό σας ως ανθρώπινο ον και αξιολογείτε ακόμα αυτά τα πράγματα με ανθρώπινες αρχές. Τότε αυτό δεν θα λειτουργήσει· δεν το βλέπετε σοβαρά, κι έτσι δεν μπορείτε να καλλιεργηθείτε. Οι Φο, οι Ντάος και οι Θεοί δεν είναι όπως οι σημερινοί μοναχοί και οι σημερινοί άνθρωποι νομίζουν. Όπως ξέρετε, οι Φο και οι Θεοί δεν έχουν τη συνηθισμένη ανθρώπινη συναισθηματικότητα, ούτε έχουν έναν συνηθισμένο ανθρώπινο τρόπο σκέψης ή τις αντιλήψεις που έχουν οι συνηθισμένοι άνθρωποι για τα πράγματα. Ο τρόπος σκέψης τους είναι ενός τελείως διαφορετικού επιπέδου και είναι χωρίς ανθρώπινες έννοιες και αντιλήψεις για τα πράγματα. Τώρα οι άνθρωποι έχουν εξανθρωπίσει τους Φο και τις Μποντισάτβες και τους σκέφτονται σαν αυτοί να είχαν ανθρώπινα συναισθήματα και ιδιότητες. Όταν μερικοί άνθρωποι πηγαίνουν στους ναούς να προσκυνήσουν τους Φο και να κάψουν θυμίαμα, δεν πηγαίνουν για καλλιέργεια ή από σεβασμό, αλλά για να ζητήσουν πράγματα – ζητώντας από τους Φο με προσκολλήσεις. Για σκεφτείτε το, τι άσχημη επιδίωξη που είναι αυτό! 

Στο παρελθόν οι άνθρωποι προσκυνούσαν τους Φο μόνο από σεβασμό. Δηλαδή αντί να ζητούν κάτι για τους εαυτούς τους, έρχονταν να υποβάλουν το σεβασμό τους στους Φο, να προσκυνήσουν τους Φο, ή να καλλιεργηθούν για να γίνουν Φο, αφού οι Φο είναι μεγαλειώδεις και οι Φο προστατεύουν την ανθρωπότητα στην μεγάλη κλίμακα. Αλλά οι άνθρωποι σήμερα δεν είναι πλέον όπως τότε. Στο παρελθόν οι άνθρωποι πάντα είχαν ενάρετες σκέψεις όταν σκέφτονταν έναν Βούδα ή μια Μποντισάτβα, και ανέφεραν τη λέξη "Βούδας" ή "Μποντισάτβα" με πολύ μεγάλο σεβασμό, θεωρώντας ότι είναι θαυμάσιοι και μεγαλοπρεπείς. Αλλά οι σημερινοί άνθρωποι δεν αντιλαμβάνονται πλέον έτσι τα πράγματα. Ανοίγουν επιπόλαια τα στόματά τους και μιλούν για τους Φο, μιλούν τόσο απερίσκεπτα για τους Βούδες και τις Μποντισάτβες λέγοντας ότι τους έρχεται στη γλώσσα. Πρόχειρα ακόμη χαράζουν και ζωγραφίζουν την εικόνα ενός Φο όπως τους κατέβει, και τους τοποθετούν οπουδήποτε αυτοί θέλουν. Οι εικόνες του Βούδα Αμιτάμπα και της Αγίας Μαρίας είναι τοποθετημένες ακόμα και σε νεκροταφεία. Αλήθεια μοιάζει σαν οι άνθρωποι να παραγγέλνουν στους Θεούς να φροντίσουν τους νεκρούς, σαν οι άνθρωποι να διατάζουν τους Θεούς να κάνουν αυτό ή εκείνο. Αυτή δεν είναι η πρόθεση; Σκεφτείτε το, ο καθένας: Ένας Θεός είναι τόσο ιερός και μεγαλοπρεπής – με ένα νεύμα του χεριού του μπορεί να φέρει την ευτυχία σε όλη την ανθρωπότητα, και με ένα άλλο νεύμα του χεριού του μπορεί να φέρει την καταστροφή. Κι εσείς τους μεταχειρίζεστε με αυτόν τον τρόπο; Εάν δεν ήταν το έλεός τους προς τους ανθρώπους, οι άνθρωποι θα εξαλείφονταν αμέσως χωρίς να μείνει ούτε ίχνος, όταν κάνουν, χωρίς να έχουν ιδέα, κακά πράγματα. Είναι ακριβώς επειδή οι άνθρωποι δεν το καταλαβαίνουν, και τολμούν να ενεργήσουν με αυτό τον τρόπο. Στην πραγματικότητα βλασφημούν τους Φο. Είναι ακριβώς όπως αυτό που είπα την τελευταία φορά. Την τελευταία φορά σας ανέφερα ότι ακόμη και τα μενού των εστιατορίων περιέχουν πιάτα αποκαλούμενα "ο Βούδας που πηδά πάνω από τον τοίχο" και τα λοιπά. Ο Βούδας δεν έχει οποιεσδήποτε προσκολλήσεις στο χρώμα ή τη γεύση. Λέγοντας ότι όταν μυρίζει ο Βούδας το νοστιμότατο άρωμα πηδά πάνω από τον τοίχο για να φάει το φαγητό – αυτό δεν είναι η πιο κακοήθης βλασφημία κατά του Βούδα; Υπάρχουν επίσης πιάτα αποκαλούμενα "χορτοφαγικό γεύμα του Άρχατ" και τα λοιπά. Ούτε ένας Άρχατ έχει τις συνηθισμένες ανθρώπινες προσκολλήσεις στο χρώμα ή τη γεύση. Ωστόσο όταν λέτε ότι το πιάτο το αποκαλούμενο "χορτοφαγικό γεύμα του Άρχατ" είναι αυτό που τρώει ένας Άρχατ – τότε δεν τον προσβάλλετε; Αυτοί βρίσκουν τις τροφές των συνηθισμένων ανθρώπων πολύ βρωμερές. Έτσι η νοοτροπία τους είναι εντελώς διαφορετική από αυτή των ανθρώπων. Οδηγημένοι από τα χρήματα και τις επιθυμίες, οι άνθρωποι έχουν προκαλέσει τώρα αυτή την κατάσταση προς τους Θεούς και τους Φο. Οι Φο, οι Ντάος και οι Θεοί δεν έχουν τις ανθρώπινες ιδέες ή τους συνηθισμένους ανθρώπινους τρόπους. Αλλά, όπως είπα πριν, οι άνθρωποι δεν πηγαίνουν να προσκυνήσουν τον Φο με μια καρδιά μεγάλου σεβασμού ή επιθυμίας για καλλιέργεια, αλλά για να ζητήσουν από τον Φο πράγματα: "Ευλόγησέ με να αποκτήσω ένα γιο, να κάνω περιουσία, απομάκρυνε τις δυσκολίες για μένα, διώξε μου τα βάσανα..." Οι προθέσεις τους είναι όλες έτσι. Όμως οι Φο δεν ανακατεύονται σ’ αυτά τα πράγματα – προσφέρουν την απόλυτη σωτηρία στους ανθρώπους. Εάν ήσασταν σε θέση να ζείτε όπως οι αθάνατοι, να απολαμβάνετε κάθε άνεση μεταξύ των καθημερινών ανθρώπων, να έχετε αφθονία χρημάτων και να είστε χωρίς συμφορές και κακοτυχίες, τότε πραγματικά δεν θα θέλατε να καλλιεργήσετε τη Φύση του Φο ή να γίνετε Θεός. Με τόση πολλή άνεση, θα ήσασταν ήδη Θεός τώρα. Είναι αδύνατο όμως για τα πράγματα να είναι με αυτόν τον τρόπο. 

Οι άνθρωποι, ζωή με τη ζωή, δημιουργούν κάρμα. Το κάρμα του ίδιου του καθένα είναι που του φέρνει δυσκολίες, βάσανα, δοκιμασίες, έλλειψη χρημάτων, και πολλές ασθένειες σε αυτήν την ζωή και την επόμενη. Μόνο αφού ξεπληρώσετε το κάρμα σας θα μπορέσετε να ευτυχήσετε και να γίνετε εύπορος. Είναι απαράδεκτο εάν οι αδικίες δεν πληρωθούν – αυτό είναι μια αρχή που υπάρχει στον κόσμο. Μπορεί να θεωρήσετε ότι τα πράγματα που συνέβησαν στην προηγούμενη ζωή και τα πράγματα που συμβαίνουν στην επόμενη έχουν να κάνουν με δύο διαφορετικούς ανθρώπους. Στην πραγματικότητα, όταν οι άλλοι σας αντιμετωπίζουν, βλέπουν την πορεία ολόκληρης της ύπαρξής σας. Είναι σαν να ξυπνάτε από ύπνο και λέτε πως ότι κάνατε χθες δεν έχει καμία σχέση με αυτό που κάνετε σήμερα, και ότι αυτό που κάνατε χθες δεν έγινε από σας. Όμως, όλα έγιναν από σας και έτσι βλέπουν αυτοί τη ζωή ενός ανθρώπου. Μόλις έκανα μια παρένθεση πριν για να κάνω κατανοητή αυτήν την ιδέα: Δεν μπορείτε να βλέπετε αυτά τα πράγματα με τις συνηθισμένες ανθρώπινες αντιλήψεις. Ένας καθημερινός άνθρωπος πρέπει να πάρει φάρμακο όταν αρρωστήσει. Αλλά, σε εσάς που είστε καλλιεργητής, ούτε και σε εσάς απαγορεύω να πάρετε φάρμακο. Όμως, δεν μιλάμε για την καλλιέργεια; Και δεν μιλάμε για φώτιση; Ωστόσο, δεν χρειάζεται να φωτιστείτε σε όλα. Όσο πολύ μπορείτε να φωτιστείτε είναι πολύ καλά. Εάν κάποιος λέει ότι δεν μπορεί: "Όχι, δεν μπορώ να εγκαταλείψω αυτή την προσκόλληση. Πρέπει ακόμα να πάρω φάρμακο. Ακόμα κι αν ασκώ καλλιέργεια, πρέπει ακόμα να πάρω φάρμακο», τότε πώς βλέπω αυτό το ζήτημα; Αισθάνομαι μόνο θλίψη για την κακή ποιότητα Φώτισής του και ότι δεν έχει περάσει αυτό το τεστ. Θα μπορούσε να έχει βελτιωθεί και να έχει κάνει ένα μεγάλο βήμα προς την Ολοκλήρωση, αλλά δεν το έκανε. Αισθάνομαι μόνο θλίψη για αυτό, αλλά δεν είπα ότι αυτός ο άνθρωπος δεν είναι καλός πλέον. Ούτε είπα ότι αυτός ο άνθρωπος δεν θα μπορεί να καλλιεργηθεί μόλις πάρει φάρμακο. Κι αυτό γιατί η ποιότητα Φώτισης του καθένα είναι διαφορετική και η εγγενής ποιότητα του καθένα είναι επίσης διαφορετική. Μόνο όταν βελτιωθείτε μπορείτε να περάσετε αυτήν τη δοκιμασία και να κερδίσετε μια νέα κατανόηση. Εάν δεν μπορείτε να βελτιωθείτε και δεν φωτιστείτε πλήρως σε αυτό το ζήτημα, αυτό σημαίνει ότι είστε ακόμα καθημερινός άνθρωπος στο συγκεκριμένο. Αλλά δεν μπορεί να ειπωθεί ότι δεν είστε καθόλου καλός. 

Επιτρέψτε μου να μιλήσω σε σας περισσότερο για τη σχέση μεταξύ της λήψης φαρμάκου και της εξάλειψης του κάρμα. Μόλις τώρα είπα, ότι το κάρμα είναι που συσσωρεύεται ζωή με τη ζωή και προκαλεί την ασθένεια. Τι είναι αυτό το κάρμα; Όσο μικρότερα τα μόρια του κάρμα που υπάρχει σε άλλες διαστάσεις –δηλαδή όσο μικρότερος ο κόκκος του– τόσο μεγαλύτερη η δύναμη που έχει. Όταν αυτό διαρρέει στη διάστασή μας, είναι ένας μικροοργανισμός, ο πιο μικροσκοπικός ιός. Επομένως θα λέγατε ότι η ασθένεια είναι τυχαία; Αυτό δεν μπορεί να γίνει κατανοητό από τη σύγχρονη ιατρική ή τη σύγχρονη επιστήμη, οι οποίες μπορούν μόνο να καταλάβουν τα είδη των φαινομένων που είναι ορατά σε αυτήν την επιφανειακή διάσταση την αποτελούμενη από τη στρώση
 των μεγαλύτερων σωματιδίων, τα οποία σχηματίζονται από μόρια. Έτσι θεωρείται μια ασθένεια, ένας όγκος, μια μόλυνση κάπου ή κάτι άλλο· αλλά η σημερινή επιστήμη δεν μπορεί να δει τη θεμελιώδη αιτία που προκαλεί την αρρώστια των ανθρώπων και πάντα δίνει εξηγήσεις με βάση τις περιορισμένες αιτίες που μπορούν να γίνουν κατανοητές από τους καθημερινούς ανθρώπους. Φυσικά, όταν κάποιος αρρωσταίνει, αυτό συνήθως προσαρμόζεται στις αρχές του επιπέδου αυτού του κόσμου, και συνήθως υπάρχει ένας εξωτερικός παράγοντας σε αυτόν τον κόσμο που «έλκει» την ασθένεια να φανερωθεί. Έτσι εμφανίζεται πραγματικά να προσαρμόζεται στις αρχές αυτού του κόσμου. Στην πραγματικότητα, είναι μόνο ένας εξωτερικός παράγοντας που το κάνει [να φαίνεται] σύμφωνα με τις αρχές αυτού του κόσμου ή την κατάσταση αυτού του κόσμου. Αλλά, η θεμελιώδης αιτία και η ασθένεια δεν δημιουργούνται σε αυτήν την διάσταση. Έτσι όταν παίρνετε το φάρμακο τώρα σκοτώνετε την ασθένεια ή τον ιό στην επιφάνεια. Το φάρμακο μπορεί πραγματικά να σκοτώσει τους ιούς στην επιφάνεια. Όμως το γκονγκ
 ενός ασκουμένου αυτόματα καταστρέφει τους ιούς και το κάρμα. Αλλά, μόλις το φάρμακο σκοτώσει τον επιφανειακό ιό που έχει διαρρεύσει από τις άλλες διαστάσεις, ο ιός –δηλαδή το κάρμα– από την άλλη πλευρά ξέρει, αφού όλα είναι ζωντανά, και θα σταματήσει να έρχεται. Τότε νοιώθετε ότι έχετε θεραπευτεί επειδή πήρατε το φάρμακο. Αλλά επιτρέψτε μου να σας πω ότι αυτό παρ’ όλα αυτά συσσωρεύεται εκεί. Ζωή μετά τη ζωή, τα ανθρώπινα όντα συσσωρεύουν αυτή την ουσία. Όταν η συσσώρευση φθάσει σε έναν ορισμένο βαθμό, ο άνθρωπος πλέον δεν μπορει να γιατρευτεί και όταν πεθαίνει καταστρέφεται ολοκληρωτικά. Χάνει τη ζωή του – χάνει τη ζωή του για πάντα. Τόσο τρομαχτικό είναι αυτό. Έτσι λοιπόν, σας έχω εδώ εξηγήσει τη σχέση. Δεν είναι ότι οι άνθρωποι δεν έχουν την άδεια να πάρουν φάρμακα. Όταν ένας καθημερινός άνθρωπος αρρωσταίνει σίγουρα χρειάζεται ιατρική περίθαλψη. 

Αλλά πώς το αντιμετωπίζουμε αυτό εμείς οι καλλιεργητές; Δεν εξαγνίζουμε το σώμα σας; Όπως τα ετήσια δαχτυλίδια [στον κορμό] ενός δέντρου, υπάρχει κάρμα από τον εσώτατο πυρήνα και σε κάθε στρώμα, ζωή μετά τη ζωή, στο σώμα σας. Όταν ασκείτε καλλιέργεια, σπρώχνω συνεχώς αυτό το κάρμα από το κέντρο προς τα εξωτερικά. Σπρώχνω, και σπρώχνω, και σπρώχνω και σπρώχνω έως ότου να βγάλω εντελώς το κάρμα έξω για σας. Αλλά δεν μπορεί όλο αυτό να περάσει από την επιφάνεια του σώματός σας. Δεν θα ήσαστε σε θέση να το αντέξετε εάν όλο αυτό επρόκειτο να περάσει από την επιφάνεια του σώματός σας. Μόνο ένα μέρος από αυτό βγαίνει μέσω της επιφάνειας. Αλλά ακόμα κι έτσι εσείς αισθάνεστε ότι αρρωσταίνετε ξαφνικά, το βρίσκετε τρομερά δυσάρεστο και οδυνηρό, δεν μπορείτε να το αντέξετε, βλέπετε τον εαυτό σας ως καθημερινό άνθρωπο και πάτε και παίρνετε φάρμακο. Τότε μπορείτε να πάτε και να πάρετε φάρμακα, εφόσον δεν έχουμε πει ποτέ ότι οι καθημερινοί άνθρωποι δεν μπορούν να πάρουν φάρμακο. Εμείς μόνο λέμε ότι η ποιότητα Φώτισής σας δεν είναι μέχρι εκεί και ότι δεν περάσατε αυτό το τεστ καλά. Δεν έχουμε κανέναν κανόνα που να λέει ότι δεν μπορείτε να πάρετε φάρμακο όταν ασκείτε καλλιέργεια – δεν έχουμε κανέναν τέτοιο άκαμπτο κανόνα. Όμως σας διδάσκω τις αρχές του Φα. Από τη μία θέλετε να βγάλετε έξω αυτό το κάρμα, από την άλλη όμως παίρνετε το φάρμακο και το πιέζετε πάλι πίσω μέσα – τι θα έπρεπε να κάνουμε για να καθαρίσουμε το σώμα σας; Φυσικά, θα μπορούσαμε να το σπρώξουμε όλο αυτό έξω για εσάς σε άλλες διαστάσεις. Αλλά ο Φα αυτού του Κόσμου έχει μια αρχή: Στη συγκεκριμένη περίπτωση, πρέπει να υποφέρετε πόνο όταν το κάρμα σας αποβάλλεται για σας. Πρέπει να υποφέρετε τον ίδιο πόνο που εσείς προκαλέσατε σε άλλους πριν. Αλλά για εσάς ως καλλιεργητές, δεν μπορούμε να σας αφήσουμε να το υπομείνετε όλο αυτό με τον ίδιο τρόπο, γιατί αλλιώς θα πεθαίνατε και δεν θα ήσαστε σε θέση να καλλιεργηθείτε. Ως καλλιεργητής, αφότου φθάσετε στην Ολοκλήρωση θα ξεπληρώσετε τις ζωές που βλάψατε με ευλογίες. Όμως θα πρέπει να υπομείνετε το κομμάτι του ψυχικού πόνου. Υπομένοντας το μέρος που οφείλετε στους άλλους, ξεπληρώνετε το κάρμα, επειδή υποφέρετε. Τα πράγματα δεν είναι απομονωμένα – [αλληλοσυνδέονται]. Ξεπληρώνοντας το κάρμα, πρέπει να βλέπετε τον εαυτό σας ως καλλιεργητή την ώρα που πονάτε. Όταν αυτό δεν το αντιμετωπίζετε ως ασθένεια, τότε αληθινά έχετε μια υψηλού επιπέδου κατανόηση πάνω σε αυτό το ζήτημα, κι όχι έναν συνηθισμένο ανθρώπινο τρόπο σκέψης. Τότε δεν έχουν βελτιωθεί το επίπεδο και η σκέψη σας πάνω σε αυτό το ζήτημα; Δεν είναι έτσι τα πράγματα; Είναι αστείο να νομίζει κάποιος ότι μπορεί να βελτιωθεί στην καλλιέργεια κάνοντας μόνο τις ασκήσεις. Οι ασκήσεις είναι συμπληρωματικά μέσα στην Ολοκλήρωση. 

Ένας άνθρωπος δεν μπορεί ποτέ να βελτιώσει το επίπεδό του χωρίς να βελτιώσει το νου του μέσω καλλιέργειας. Και δεν είναι, όπως πολλοί λένε, πως ένας άνθρωπος μπορεί να καλλιεργηθεί σε Φο ψέλνοντας μόνο τα ιερά κείμενα. Υπάρχουν και μερικοί που πιστεύουν ότι μπορεί κάποιος να καλλιεργηθεί σε Φο κάνοντας πολλές καλές πράξεις. Όλα αυτά είναι αστεία και πρακτικές με πρόθεση (γιοουγουέι). Εάν δεν ασκείτε πραγματική καλλιέργεια, τι νόημα έχει να ψέλνετε τις γραφές; Είναι απολύτως αδύνατο να επιτευχθεί η Φύση του Φο χωρίς καλλιέργεια. Δεν υπήρχε κανένα ιερό κείμενο τότε που δίδασκε ο Βούδας Σακιαμούνι
 το Ντάρμα
 του (Φα), ούτε όταν ο Ιησούς κήρυττε το Νόμο του (Φα). Οι άνθρωποι ασκούσαν μόνο πραγματική καλλιέργεια. Θα μπορούσατε να προχωρήσετε προς τα επάνω χωρίς να καλλιεργήσετε το νου σας; Θα μπορούσατε να κινηθείτε προς τα επάνω χωρίς να πληρείτε τις απαιτήσεις εκείνου του επίπεδου; Θα μπορούσατε να ανεβείτε στον ουρανό ενόσω είστε φορτωμένοι με όλα τα είδη συναισθηματισμών και επιθυμιών, με διάφορες προσκολλήσεις, και με έναν πόθο για χρήματα που βαραίνει πιο πολύ από την επιθυμία σας να γίνετε Φο; Αυτό είναι απολύτως αδύνατο. Νομίζω πως όλοι το καταλαβαίνετε αυτό. Επομένως, ένας καλλιεργητής είναι εξαιρετικός άνθρωπος και αφού είναι εξαιρετικός άνθρωπος, πώς θα έπρεπε να αντιμετωπίσει την κατάσταση της φυσικής ταλαιπωρίας; Οι καθημερινοί άνθρωποι έχουν ασθένειες, αλλά όσον αφορά το σώμα σας, εγώ σπρώχνω το κάρμα έξω για σας. Όταν φτάσει στην επιφάνεια θα αισθανθείτε δυσάρεστα, αφού οι καταλήξεις των νεύρων στην επιφάνεια του ανθρώπινου σώματος είναι οι πιο ευαίσθητες. Σε μερικές περιπτώσεις φαίνεται να έχετε αρρωστήσει και μοιάζει πολύ σοβαρό. Αυτό μπορεί να συμβεί. Αφού είναι δυνατόν να συμβεί αυτό, σκεφτείτε τα παρακάτω, ο καθένας: Εάν θεωρείτε τον εαυτό σας καθημερινό άνθρωπο και εάν αυτό που συμβαίνει το θεωρείτε ασθένεια, τότε βεβαίως εντάξει, μπορείτε να προχωρήσετε και να πάρετε φάρμακο. Δεν έχετε περάσει αυτό το τεστ και τουλάχιστον σε αυτό το ζήτημα είστε καθημερινός άνθρωπος. Όταν περνάτε αυτό το τεστ τότε γίνεστε εξαιρετικοί σε αυτό το ζήτημα. Αλλά εάν θέλετε να καλλιεργηθείτε σε Φο, η κατανόησή σας πρέπει να είναι εξαιρετική από κάθε άποψη. Εάν δεν αφήσετε αυτή την προσκόλληση δεν θα είστε σε θέση να περάσετε αυτή τη δοκιμή, και έτσι θα είναι αδύνατο για εσάς να φθάσετε στην Ολοκλήρωση. Έτσι εάν χάσετε αυτή την ευκαιρία θα έχετε αποτύχει να περάσετε αυτό το τεστ. Γιατί μερικοί από τους βοηθούς και τους βετεράνους μαθητές μας, που το καταλαβαίνουν πολύ καλά αυτό, ανησυχούν όποτε βλέπουν μαθητές να παίρνουν φάρμακα; Φυσικά, δεν μπορούν να το αντιμετωπίσουν με τον τρόπο που το κάνω εγώ. Και έχοντας οικειότητα ο ένας με τον άλλον, λένε: "δεν μπορείς να πάρεις φάρμακο" και ούτω καθ' εξής, μιλώντας με τον μαθητή. Φυσικά εκείνος μπορεί ακόμα να μην μπορεί να φωτιστεί σε αυτό, "μα γιατί δεν μου επιτρέπετε να πάρω φάρμακο τώρα που ξεκίνησα να ασκούμαι;" Εάν δεν φωτιστεί ο ίδιος σε αυτό, δεν είναι μια εύκολη κατάσταση για να τη χειριστεί κάποιος. Δεν έχουμε κάποιον άκαμπτο κανόνα που να σας απαγορεύει να πάρετε φάρμακο. Εγώ διδάσκω μόνο μια αρχή στους καλλιεργητές σχετικά με το αν πρέπει να παίρνουν ή όχι φάρμακο, δεν λέω στους καθημερινούς ανθρώπους να μην πάρουν φάρμακο. 

Ο Φα μας διαδίδεται για καλλιέργεια σε αυτόν τον κόσμο. Δεν σημαίνει ότι ο κάθε καλλιεργητής θα γίνει απαραίτητα Φο. Μερικοί άνθρωποι είναι πολύ επιμελείς και αποφασισμένοι και έτσι προχωρούν γρηγορότερα προς την Ολοκλήρωση. Μερικοί μπορεί να μην είναι τόσο επιμελείς κι έτσι η πρόοδός τους προς την Ολοκλήρωση είναι πολύ αργή. Μερικοί εμφανίζονται να καλλιεργούνται, αλλά δεν καλλιεργούνται αληθινά· εμφανίζονται να πιστεύουν, αλλά δεν πιστεύουν αληθινά – έτσι πιθανότατα δεν μπορούν να φθάσουν στην Ολοκλήρωση. Αλλά όσο μακριά κι αν φτάσουν στην καλλιέργεια, πιθανότατα δεν έχουν καλλιεργηθεί μάταια. Εάν κάποιος δεν πετυχαίνει στην καλλιέργεια ή δεν το καταφέρνει σε αυτήν τη ζωή, δείτε τι συμβαίνει στην επόμενη ζωή – ίσως να είναι σε θέση να το καταφέρει στην επόμενη ζωή του. Ή ίσως να μην θελήσει να καλλιεργηθεί άλλο· αλλά θα έχει, στο κάτω-κάτω, εγκαταλείψει μερικές από τις προσκολλήσεις του με αυτόν τον Ντάφα, έχει ακούσει τον Νόμο του Φο και έγινε καλύτερος από τους καθημερινούς ανθρώπους μέσω της καλλιέργειας. Πιθανότατα θα έχει δημιουργήσει ευλογίες για την επόμενη ζωή του. Μπορεί να έχει πολύ πλούτο ή να γίνει υψηλόβαθμος αξιωματούχος στην επόμενη ζωή του. Εφόσον δεν μπόρεσε να πετύχει στην καλλιέργεια, τότε, αυτά τα πράγματα μπορούν να αλλαχθούν μόνο σε ευλογίες, άρα δεν είχε καλλιεργηθεί τελείως μάταια. Αυτή είναι η αρχή. Νομίζω ότι, αφού εσείς, ως καλλιεργητές, είστε σε θέση να ακούτε τον Φα σήμερα, ελπίζω πως όλοι σας θα συνεχίσετε ως το τέλος. Δεν μπορεί ο καθένας να ακούσει τον Νόμο του Φο. Στην πραγματικότητα, μπορώ να σας πω ότι οι ΗΠΑ είναι αρκετά ιδιαίτερη περίπτωση. Έχω σταματήσει να διδάσκω τον Φα ήδη εδώ και δύο χρόνια αλλά υπάρχουν πολλοί Κινέζοι στις ΗΠΑ και πολλοί καλόκαρδοι άνθρωποι εδώ μεταξύ των Αμερικανών. Θέλω κι αυτοί να λάβουν τον Φα. Στην πραγματικότητα, δεν διδάσκω πλέον με έναν συστηματικό τρόπο· διδάσκω μόνο κατά περίπτωση και όσον αφορά τις συγκεκριμένες καταστάσεις. Δεδομένου ότι το βιβλίο είναι ήδη διαθέσιμο, ο καθένας μπορεί να μάθει διαβάζοντας το βιβλίο. Υπάρχουν επίσης τόποι εξάσκησης και έτσι όλοι σας μπορείτε να πάτε να ασκηθείτε. Η ευκαιρία για έναν άνθρωπο να ακούσει τον Νόμο του Φο εμφανίζεται μόλις μία φορά σε αρκετές χιλιάδες χρόνια και μερικοί άνθρωποι μπορεί να μην έχουν αυτή την προκαθορισμένη ευκαιρία. Κι αυτό επειδή κατά τη διάρκεια της πορείας του «εξάπτυχου μονοπατιού της μετενσάρκωσης»
, ένας άνθρωπος μπορεί να μετενσαρκωθεί σε διάφορα ζώα, φυτά, ή άλλες ουσίες. Αυτό διαρκεί αρκετές εκατοντάδες ή και χιλιάδες χρόνια για να μετενσαρκωθεί σε άνθρωπο μια φορά. Κατά τη διάρκεια αυτών των εκατοντάδων ή των χιλιάδων ετών μετενσάρκωσης, θα πρέπει επίσης να συμβεί να είστε άνθρωπος στη σωστή περίοδο, πρέπει να έχετε μετενσαρκωθεί σε μια θέση όπου θα μπορείτε να συναντήσετε αυτόν τον Φα και πρέπει να συμβεί να φθάσετε στον κόσμο στο σωστό χρόνο ώστε να έχετε την ευκαιρία να Τον ακούσετε και να είστε σε θέση να παρευρεθείτε στην τάξη. Φυσικά, πολλά χρειάζονται, πολλά προκαθορισμένα περιστατικά όπως αυτά για να το κάνουν να συμβεί και μόνο τότε μπορείτε να λάβετε αυτόν τον Φα. Δεν είναι καθόλου εύκολο. 

Αυτό που διδάσκω είναι ο Νόμος του Φο. Πιστεύω ότι αυτό είναι καθαρό σε όλους. Δεν διδάσκω αρχές για καθημερινούς ανθρώπους. Εκτός αυτού, πολλά από τα ζητήματα για τα οποία έχω μιλήσει δεν έχουν συζητηθεί ποτέ μεταξύ των καθημερινών ανθρώπων και δεν είναι γνώση των καθημερινών ανθρώπων. 

Ξεκαθάρισα το ζήτημα της λήψης φαρμάκου ξανά, επειδή αυτό το πρόβλημα έχει γίνει ιδιαίτερα αισθητό σε διάφορες περιοχές. Μερικοί άνθρωποι θέλουν να βλάψουν τον Ντάφα και λένε πράγματα σχετικά με τη μη λήψη φαρμάκων όπως ότι: "Δεν επιτρέπεται να παίρνουμε φάρμακα μόλις αρχίσουμε την εξάσκηση." Στην πραγματικότητα, δεν είναι ότι εγώ δεν σας επιτρέπω να πάρετε φάρμακα. Φυσικά, οι βοηθοί μας που βρίσκονται εδώ πρέπει κι αυτοί να είναι προσεκτικοί με το πώς τα αντιμετωπίζουν αυτά και να μην αναγκάζουν κανέναν να μην πάρει φάρμακα. Εδώ εξηγούμε μόνο τις αρχές. Εάν κάποιος θέλει να καλλιεργηθεί, μπορεί. Εάν δεν θέλει να καλλιεργηθεί, ακόμα κι αν επιλέξει να πάρει δηλητήριο, αυτό είναι [δική του υπόθεση], υπόθεση ενός καθημερινού ανθρώπου. Κανένας δεν μπορεί να κάνει τίποτα εάν το μυαλό του παραμένει αμετάβλητο. Εμείς μπορούμε μόνο να μιλήσουμε για προκαθορισμένες σχέσεις και να συμβουλέψουμε τους ανθρώπους να είναι καλοί. Ο εξαναγκασμός των ανθρώπων δεν είναι καλλιέργεια. 

Θα μιλήσω για άλλο θέμα. Αφού αφιερώνω ολόκληρο το απόγευμα σε εσάς, όταν τελειώσω την ομιλία μπορείτε να κάνετε ερωτήσεις και θα σας τις απαντήσω. Στην Κίνα, οι νέοι άνθρωποι, οι οποίοι γεννήθηκαν μετά την “πολιτιστική επανάσταση” έχουν πολύ ρηχή κατανόηση όσον αφορά τους Φo, τις Μποντισάτβες και τους Θεούς. Αυτό που διδάσκω είναι ο Νόμος του Φo. Μερικοί άνθρωποι ξέρουν ότι είναι καλό, αλλά ακόμη δεν καταλαβαίνουν ιδιαίτερες έννοιες. Πολύ λίγα γνωρίζουν για τη Σχολή του Φo. Με άλλα λόγια, δεν έχουν ξεκάθαρη κατανόηση για τη Σχολή του Φo.

Έτσι θα μιλήσω σύντομα για τον Βούδα Αμιτάμπα και τον Βούδα Σακιαμούνι. Αυτό που διδάσκω είναι διαφορετικό από τις [Βουδιστικές] γραφές. Αυτό που διδάσκω διδάχτηκε και από τον Βούδα Σακιαμούνι δυόμισι χιλιάδες χρόνια πριν, αλλά οι μοναχοί την εποχή εκείνη δεν το μεταβίβασαν στις επόμενες γενιές. Οι γραφές δεν είχαν συνταχθεί συστηματικά έως και πεντακόσια χρόνια μετά την αναχώρηση του Βούδας Σακιαμούνι από αυτόν τον κόσμο. Όπως ξέρετε, πριν πεντακόσια χρόνια η Κίνα ήταν ακριβώς στη μέση της δυναστείας Γιουάν. Ποιος ξέρει σήμερα τι είπε ο Τζέγκις Χαν εκείνον τον καιρό; Αλλά είναι, παρόλα αυτά, Νόμος του Φo. Μεταβιβάστηκε έτσι μέχρι τώρα, αποσπασματικά και από στόμα σε στόμα. Συχνά έλειπαν τα στοιχεία που σχετιζόταν με αυτά που δίδαξε ο Βούδας –ο χρόνος, η τοποθεσία, ο λόγος, το νόημα και το ακροατήριο– αυτά δεν υπάρχουν πλέον. Κατά τη διάρκεια της διάδοσής του, αφού αυτοί που δεν έφτασαν στην ολοκλήρωση όλοι είχαν ανθρώπινες αντιλήψεις και τους άρεσε να προσθέτουν πράγματα από τις δικές τους αντιλήψεις, άλλαξαν τον Νόμο του Φo. Παράβλεπαν τα σημεία που δεν καταλάβαιναν και σταδιακά «εξανθρώπισαν» τους Φo, τις Μποτισάτβες και τους Θεούς. Άφησαν ως κληρονομιά τα πράγματα με τα οποία συμφωνούσαν και μπορούσαν να καταλάβουν. Δεν ήταν πρόθυμοι να μιλήσουν για αυτά που δεν ταίριαζαν με αυτά που έψαχνε το δικό τους μυαλό ή που δεν συμφωνούσαν με τις αντιλήψεις τους, κι έτσι αυτά τα κομμάτια δεν μεταδόθηκαν.

Επιτρέψτε μου να σας μιλήσω πρώτα για τον Βούδα Σακιαμούνι. Ο Βούδας Σακιαμούνι ήταν αληθινή ιστορική μορφή. Περίπου δυόμισι χιλιάδες χρόνια πριν στην αρχαία Ινδία, άφησε σε ασκούμενους τον τρόπο καλλιέργειάς του από τη Σχολή του Φo, που ονομαζόταν «Κανόνας, Σαμάντι, Σοφία». Όσο για τον «Βουδισμό», αυτό είναι μόνο ένα όνομα που επινόησαν άτομα της πολιτικής στην εποχή μας. Ο Βούδας Σακιαμούνι δεν αναγνώριζε την θρησκεία, ούτε και είπε πως ο τρόπος καλλιέργειάς του ήταν θρησκεία. Είναι οι άνθρωποι που ονόμασαν τον τρόπο καλλιέργειάς του θρησκεία. Εκείνος δίδασκε μόνο το Ντάρμα του, μεταδίδοντας τον τρόπο καλλιέργειάς του –Κανόνας, Σαμάντι, Σοφία– τα οποία καθιστούσαν τους ανθρώπους ικανούς να φτάσουν στην Ολοκλήρωση. Βέβαια, τα συγκεκριμένα πράγματα που είχαν σχέση με αυτό είναι γραμμένα στις γραφές, έτσι δεν θα προχωρήσω σε λεπτομέρειες. Όπως όλοι ξέρετε, ο Βούδας Αμιτάμπα έχει τον Παράδεισο της Υπέρτατης Μακαριότητας και ο Ιατρικός Βούδας τον Κρυστάλλινο Παράδεισο. Κάθε Φo προεδρεύει σε έναν παράδεισο. «Φo», «Πούσα» και «Ρουλάι» είναι οι δικοί μας κινέζικοι όροι. Στους ουρανούς, ένας Ταθαγκάτα
 ονομάζεται Βασιλιάς του Φα, δηλαδή, προεδρεύει στο ουράνιο Βασίλειό του. Αλλά ο δικός τους τρόπος διοίκησης δεν είναι σαν κι αυτόν των ανθρώπων οι οποίοι κυβερνούν με διοικητικές έννοιες και νόμους – δεν έχουν τέτοιων ειδών πράγματα. Εκείνοι βασίζονται μόνο στην ευσπλαχνία και στις καλοκάγαθες σκέψεις. Και όλοι είναι τόσο καλοί εκεί. Μόνο όταν φτάσετε τα κριτήρια εκείνου του επιπέδου μπορείτε να μπείτε σε εκείνο τον Παράδεισο. Έτσι ο κάθε Φο έχει έναν Παράδεισο στον όποιο προεδρεύει. Αλλά στο παρελθόν κανείς δεν άκουσε σε ποιον παράδεισο προέδρευε ο Βούδας Σακιαμούνι, κανείς δεν ήξερε ποιος αληθινά ήταν ο Βούδας Σακιαμούνι και κανένας δεν ήξερε που ήταν ο παράδεισος του Βούδα Σακιαμούνι. Κάποιοι μοναχοί είπαν πως ο Βούδας Σακιαμούνι είναι στον Παράδεισο Σάχα. Επιτρέψτε μου να σας πω: Πού είναι ο Παράδεισος Σάχα; Είναι μέσα στα Τρία Βασίλειά
 μας. Πώς θα μπορούσε να είναι εκεί ο παράδεισος ενός Φο; Τι βρώμικο μέρος! Όλοι θέλουν να φύγουν από εκεί. Πώς θα μπορούσε να είναι εκεί ο παράδεισος ενός Φο; Ούτε οι μοναχοί έχουν κάποια εξήγηση για αυτό και ούτε έχει τεκμηριωθεί στις θρησκείες. Στην πραγματικότητα ο Βούδας Σακιαμούνι ήρθε από ένα πολύ υψηλό επίπεδο. Αυτό το σύμπαν είναι εξαιρετικά απέραντο. Σε λίγο θα εξηγήσω τη δομή του – τη δομή του σύμπαντος. Το χαμηλότερο επίπεδο στο οποίο έμεινε ο Βούδας Σακιαμούνι πριν κατέβει κάτω ήταν ένα έκτου-επιπέδου σύμπαν και από εκείνο το επίπεδο κατευθείαν μετενσαρκώθηκε σε άνθρωπο. Δεν ήταν ένας έκτου-επιπέδου ουρανός αλλά ένα έκτου-επιπέδου σύμπαν. Σε λίγο θα περιγράψω πόσο απέραντος είναι αυτός ο Κόσμος.

Έχει ένα ουράνιο βασίλειο στο έκτο-επίπεδο συμπάντων. Δημιούργησε εκεί έναν ουράνιο παράδεισο που ονομαζόταν Παράδεισος Ντάφαν. Για να διδάξει το Ντάρμα του και να προσφέρει σωτηρία στους ανθρώπους –να προσφέρει σωτηρία στους μαθητές του– μετενσαρκώθηκε στον ανθρώπινο κόσμο από τον Παράδεισο Ντάφαν. Και οι μαθητές που σώζονταν από τον Βούδα Σακιαμούνι θα έπρεπε να καλλιεργηθούν το λιγότερο μέχρι σε ένα έκτου-επιπέδου σύμπαν ή και παραπάνω – τόσο ψηλά έπρεπε να καλλιεργηθούν. Γι’ αυτόν τον λόγο από την εποχή που ο Βούδας Σακιαμούνι ήρθε κάτω πρόσεχε τους μαθητές του καθώς αυτοί μετενσαρκώνονταν και καλλιεργούνταν και δεν γύρισε ποτέ στον παράδεισό του. Στα τρία Βασίλεια υπάρχει ένα μέρος που ονομάζεται Ουρανός Ντάφαν και βρίσκεται εκεί. Ο Ουρανός Ντάφαν ονομάστηκε από εκείνον. Τον ονόμασε Ουρανό Ντάφαν επειδή ήρθε από τον Παράδεισο Ντάφαν. Πρόσεχε τους μαθητές του από εκεί όλοι. Όλοι οι μαθητές του είχαν πάνω τους ένα διακριτικό σημάδι. Τους απένειμε σημάδια με το σύμβολο “[image: image1.bmp]”. Όλοι τους είναι σημαδεμένοι ως μαθητές του. Από τα υψηλά επίπεδα κάποιος, μπορεί να ξεχωρίσει κατευθείαν με μια μάτια ποιοι είναι οι μαθητές του Βούδα Σακιαμούνι και ποιοι δεν είναι. Αφού πρέπει να καλλιεργηθούν σε τόσο υψηλό επίπεδο – ο Βούδας Σακιαμούνι θέλει να τους σώσει σε ένα τόσο υψηλό επίπεδο – δεν θα μπορούσαν να πετύχουν στην καλλιέργεια σε μια ζωή. Έτσι τη μια ζωή μετά την άλλη έχουν καλλιεργηθεί ξανά και ξανά για πάνω από 2500 χρόνια. Τώρα αυτήν την τελευταία φορά κανονικά θα πρέπει να φτάσουν στην Ολοκλήρωση. Όταν φτάσουν την Ολοκλήρωση σε αυτή τη ζωή θα πάρει τους μαθητές μαζί του και όλοι μαζί θα φύγουν από τον Παράδεισο Σάχα. Μεταξύ των μαθητών μας του Ντάφα πολλοί που λαμβάνουν τον Φα είναι σημαδεμένοι μαθητές του Βούδα Σακιαμούνι. Αλλά οι περισσότεροι σημαδεμένοι μαθητές του Βούδα Σακιαμούνι είναι μοναχοί αν και υπάρχουν και αυτοί που είναι μεταξύ των καθημερινών ανθρώπων. Πολλοί από αυτούς μεταξύ των καθημερινών ανθρώπων ήδη λαμβάνουν αυτόν τον δικό μας τον Φα. Στην πραγματικότητα αφού το εξηγήσαμε μέχρι σε αυτό το σημείο, θέλω επίσης να σας πω πως με αυτόν τον Φα που διδάσκω δεν είναι πως θα πρέπει να πάτε στον δικό μας Παράδεισο, τον Παράδεισο του Φάλουν. Αυτά που γνωστοποιώ είναι οι Αρχές ολόκληρου του Κόσμου. Διδάσκω κάτι τόσο τεράστιο. Και αυτοί, όλοι τους, θέλουν να λάβουν αυτόν τον Φα. Αφού ο Νέος Κόσμος έχει ήδη σχηματιστεί και ο Φα επανορθώνει τον Κόσμο, κάποιος μπορεί να επιστρέψει εκεί επάνω μόνο αφού αφομοιωθεί με τον Φα του Κόσμου. Αυτό είναι που κανόνισε ο Βούδας Σακιαμούνι συστηματικά για τους μαθητές του πολύ καιρό πριν – ήξερε για αυτήν την ημέρα. Ξέρω ότι μαθητές από πολλούς διαφορετικούς παραδείσους ή από άλλες ορθόδοξες μεθόδους καλλιέργειας λαμβάνουν τον Φα στο Ντάφα. Οι πιο πολλοί από τους μαθητές του Βούδα Σακιαμούνι βρίσκονται στην περιοχή Χαν. Κάνεις δεν βρίσκεται πια στην Ινδία. Αλλά υπάρχουν και μερικοί από αυτούς –πολύ λίγοι– σκορπισμένοι σε διάφορα μέρη ανά τον κόσμο. Οι περισσότεροι από αυτούς βρίσκονται στην περιοχή Χαν. Η περιοχή Χαν είναι στην Κίνα.

Μόλις τώρα περιέγραψα εν συντομία την κατάσταση του Βούδα Σακιαμούνι και των μαθητών του. Στη συνέχεια θα μιλήσω για τον Βούδα Αμιτάμπα. Όταν οι άνθρωποι μιλούν για τον Βούδα Αμιτάμπα όλοι ξέρουν ότι υπάρχει ο Παράδεισος της Υπέρτατης Μακαριότητας. Πού είναι ο Παράδεισος της Υπέρτατης Μακαριότητας; Και ποιος είναι ο Βούδας Αμιτάμπα; Περιγραφές για τον Βούδα Αμιτάμπα, μπορούν να βρεθούν στις Βουδιστικές γραφές. Έτσι δεν θα μιλήσω γι’ αυτό το κομμάτι. Θα μιλήσω για το κομμάτι που δεν είναι γραμμένο στις γραφές. Όπως ξέρετε οι άνθρωποι διαδίδουν το τι έχουν πει οι Φο για την επί μέρους δομή του Κόσμου και ότι υπάρχει ένα μέρος που ονομάζεται Παράδεισος Σουμερού – δηλαδή, η συζήτηση για το Όρος Σουμερού. Ο τωρινός πλανήτης μας, η Γη και τα Κοσμικά σώματα μέσα και πέρα από τα Τρία Βασίλεια βρίσκονται νότια του Όρους Σουμερού και αυτό ονομάζεται Τζαμπούου-ντβίπα. Η Γη βρίσκεται νότια απ’ αυτό το Όρος Σουμερού. Μερικοί προσπαθούν να το καταλάβουν: Μήπως αυτό το όρος Σουμερού είναι τα Ιμαλάια; Μήπως η Ινδία εκείνης της εποχής ήταν το Τζαμπούου-ντβίπα; Αυτά είναι διαφορετικά θέματα. Αυτός είναι ένας Φο. Δεν μιλά από τη σκοπιά της ανθρώπινης κατανόησης – Διδάσκει αρχές από τη σκοπιά ενός Θεού. Το σημείο εκκίνησης της σκέψης του είναι διαφορετικό από αυτό των ανθρώπων. 

Το Βουνό Σουμερού υπάρχει. Τότε γιατί δεν μπορούν οι άνθρωποι να το δουν; Και γιατί δεν μπορούν να το δουν ούτε με τα τηλεσκόπια; Αυτό συμβαίνει επειδή δεν αποτελείται από τα σωματίδια τα φτιαγμένα από το στρώμα των μεγαλυτέρων μορίων. Επιτρέψτε μου να σας πω: Τα σωματίδια που αποτελούνται από μόρια –για να μην αναφέρω αυτά που αποτελούνται από άτομα– ακόμα και η ύλη που αποτελείται από σωματίδια τα όποια αποτελούνται από μόρια και μια στρώση μικρότερη από τα σωματίδια τα πιο εμφανή σε μας, είναι ήδη αόρατα στους ανθρώπους. Έτσι αυτό το βουνό Σουμερού αποτελείται από άτομα κι έτσι οι άνθρωποι δεν μπορούν να το δουν καθόλου. Αλλά τελευταία οι άνθρωποι στον χώρο της αστρονομίας και της κοσμολογίας ανακάλυψαν ένα φαινόμενο όπου, άσχετα με το πόσοι εμφανείς γαλαξίες υπάρχουν στο σύμπαν, σε εκείνο το μέρος δεν υπάρχουν γαλαξίες. Γαλαξίες υπάρχουν παντού, υπάρχουν πολλοί γαλαξίες, πολλοί Γαλακτώδεις γαλαξίες (όπως ο δικός μας). Και όμως από ένα ορισμένο σημείο και μετά δεν υπάρχει τίποτε σαν να υπάρχει ένα απότομο κόψιμο. Το αποκαλούν «κοσμικό τοίχο». Δεν μπορούν να το εξηγήσουν. Γιατί δεν υπάρχουν γαλαξίες εκεί; Στην πραγματικότητα εμποδίζονται από το Όρος Σουμερού αφού το βουνό αυτό είναι αφάνταστα τεράστιο. Πόσο τεράστιο είναι; Η κορυφή του βρίσκεται στο κέντρο του σύμπαντος του δευτέρου-επιπέδου – ξεπερνάει το μικρό μας σύμπαν. Είναι πραγματικά τεράστιο. Είναι ένα βουνό τόσο τεράστιο, είναι εντελώς πέρα από την ανθρώπινη φαντασία. Είναι αδύνατο για τους ανθρώπους να δουν τα υπόλοιπα μέρη του. Η Γη είναι μια τόσο μικροσκοπική μπάλα, και όμως αν θέλετε να δείτε το Πεκίνο δεν μπορείτε να το δείτε από την άλλη μεριά της Γης. Είναι ένα βουνό τόσο τεράστιο, δεν υπάρχει τρόπος να φανταστείτε πόσο τεράστιο είναι. Επίσης είπε πως σε αρκετά αλλά σημεία του Όρους Σουμερού υπάρχουν και άλλοι παράδεισοι. Δεν θα πούμε πολλά γι αυτό.

Και γιατί υπάρχει ένα τέτοιο βουνό; Ας μιλήσουμε γι’ αυτό το βουνό Σουμερού. Μπορώ να σας πω ότι αυτό το βουνό Σουμερού στην ουσία είναι μια εκδήλωση της μορφής και της εικόνας του Βούδα Αμιτάμπα, της Μποτισάτβα Αβαλοκιτεσβάρα, και της Μποτισάτβα Μααχασταχάμα Πραάπτα. Δεν είναι απολύτως ακριβές να το αποκαλούμε εικόνα και μορφή. Από τη στιγμή που είναι Φο έχουν ανθρώπινη μορφή. Επίσης μπορούν να μαζευτούν μέσα σε μια μορφή ή να διαλυθούν σε ύλη, αλλά όντως έχουν μορφή και εικόνα. Μπορούν να διαλυθούν σε ύλη μέσα από μεταμόρφωση. Όταν οι άνθρωποι δεν μπορούν να δουν τους Φο, λένε πως οι Φο δεν έχουν σώματα. Τα σώματα τους αποτελούνται από άτομα, έτσι είναι φυσικό να μην μπορείτε να δείτε τα σώματα τους, και έχετε δίκιο να λέτε πως δεν έχουν σώματα. Έτσι επειδή το Όρος Σουμερού αποτελείται από άτομα, τα ανθρώπινα μάτια δεν μπορούν να το δουν. Αλλά υπό μία έννοια εκπροσωπεί τον Βούδα Αμιτάμπα, τη Μποτισάτβα Αβαλοκιτεσβάρα και την Μποτισάτβα Μααχασταχάμα Πραάπτα. Αυτό το βουνό Σουμερού δεν είναι ένα αλλά τρία βουνά. Επιπλέον, κινείται. Μόνο τα πράγματα σε αυτήν την δική μας υλική διάσταση φαίνονται να είναι νεκρά ή ακίνητα· Τα πράγματα σε όλες τις άλλες διαστάσεις κινούνται. Όπως ξέρετε τα μόρια είναι σε κίνηση, όπως και τα άτομα και τα πάντα είναι σε κίνηση, τα ηλεκτρόνια περιστρέφονται γύρω από τον πυρήνα, τα πάντα είναι σε κίνηση – όλη η ύλη είναι σε κίνηση. Έτσι το Όρος Σουμερού μερικές φορές σχηματίζει μια ευθεία γραμμή και μερικές φορές παίρνει τη μορφή τριγωνικού σχήματος, αλλάζει. Όταν οι άνθρωποι το βλέπουν από διαφορετικές οπτικές γωνίες ή σε διαφορετικές καταστάσεις, μπορεί να μην δουν την αληθινή του μορφή. Αν ευθυγραμμιστεί σε ευθεία γραμμή θα το δείτε σαν βουνό. Κάποιοι ασκούμενοι στο παρελθόν μπορούσαν να το δουν, αλλά το περιέγραφαν διαφορετικά. Αυτό συνέβη ακριβώς επειδή δεν είδαν συγκεκριμένη του κατάσταση. Έτσι αφού είναι το σύμβολο του Βούδα Αμιτάμπα, της Μποτισάτβα Αβαλοκιτεσβάρα και της Μποτισάτβα Μααχασταχάμα Πραάπτα τι κάνει; Στην πραγματικότητα, ο Παράδεισος της Υπέρτατης Μακαριότητας στον οποίο αναφέρονται οι άνθρωποι είναι ακριβώς μέσα στο βουνό Σουμερού. Ωστόσο αυτό το βουνό είναι διαφορετικό από την ανθρώπινη έννοια του είδους της ύλης που βλέπουμε. Κάτω από το βουνό Σουμερού είναι όλο νερό. Ο χρόνος είναι περιορισμένος έτσι θα πω μόνο τόσα.

Στην συνέχεια θα μιλήσω για τη σύνθεση του χώρου του Κόσμου. Πόσο μεγάλος είναι ο Κόσμος; Είναι δύσκολο να περιγραφεί με ανθρώπινη γλώσσα, γιατί η ανθρώπινη γλώσσα είναι ανεπαρκής, και αν ακόμη μπορούσε να περιγραφεί, το μυαλό σας δεν θα μπορούσε να τον συγκρατήσει και να τον καταλάβει. Είναι απίστευτα τεράστιος. Είναι τόσο τεράστιος που είναι απλά αδιανόητος. – Είναι αδιανόητος ακόμη και για τους Θεούς. Έτσι κανένας Φο, Τάο ή Θεός δεν είναι ικανός να εξηγήσει πόσο τεράστιος ο Κόσμος είναι. Όπως μόλις είπα, το σύμπαν που γενικότερα καταλαβαίνουμε είναι στην ουσία η έκταση ενός μικρού σύμπαντος. Κατά τη διάρκεια του τελευταίου ταξιδιού μου στις Η.Π.Α., ανέφερα ότι η έκταση ενός λίγων περισσότερων από 2,7 δισεκατομμύρια, παρόμοιων με τον δικό μας, γαλαξιών, –είναι γύρω σε αυτόν τον αριθμό και λιγότερο από 3 δισεκατομμύρια– αποτελούν ένα σύμπαν. Και αυτό το σύμπαν έχει ένα κέλυφος
, ή ένα σύνορο. Έτσι αυτό είναι το σύμπαν στο οποίο συνήθως αναφερόμαστε. Αλλά πέρα από αυτό το σύμπαν υπάρχουν και άλλα σύμπαντα σε πιο μακρινά μέρη. Μέσα σε μια συγκεκριμένη έκταση υπάρχουν άλλες τρεις χιλιάδες σύμπαντα σαν κι αυτό. Επιπλέον υπάρχει ένα κέλυφος έξω από αυτά τα τρεις χιλιάδες σύμπαντα και ένα δευτέρου-επιπέδου σύμπαν σχηματίζεται. Πέρα από αυτό το δευτέρου-επιπέδου σύμπαν υπάρχουν περίπου τρεις χιλιάδες σύμπαντα στο μέγεθος αυτού του δευτέρου-επιπέδου σύμπαντος. Υπάρχει ένα κέλυφος έξω από αυτά και αυτά αποτελούν το τρίτου-επιπέδου σύμπαν. Είναι ακριβώς όπως τα μικρά σωματίδια που συγκροτούν τον πυρήνα του ατόμου, οι ατομικοί πυρήνες συγκροτούν άτομα, και τα άτομα συγκροτούν μόρια – είναι όπως τα μικροσκοπικά σωματίδια που συγκροτούν μεγαλύτερα σωματίδια σε ένα σύστημα. Το σύμπαν το οποίο περιέγραψα είναι μόνο ο τρόπος που τα πράγματα είναι μέσα σε αυτό το ένα σύστημα. Δεν υπάρχει τρόπος να το περιγράψει αυτή η γλώσσα. Η ανθρώπινη γλώσσα δεν είναι ικανή να το περιγράψει καθαρά. Αυτή είναι η κατάσταση σε αυτή την περίπτωση. Υπάρχουν πολλά, πάρα πολλά συστήματα – τόσα πολλά όσο τα αναρίθμητα άτομα που συγκροτούν μόρια – τα όποια είναι απλωμένα παντού στον Κόσμο με τον ίδιο τρόπο. Μπορείτε να πείτε πόσα πολλά σύμπαντα στο μέγεθος του δικού μας μικρού σύμπαντος υπάρχουν σε αυτόν τον Κόσμο; Κάνεις δεν μπορεί να πει ακριβώς. Μόλις τώρα συζήτησα για τα δευτέρου-επιπέδου σύμπαντα, τα τρίτου-επιπέδου σύμπαντα, και είπα ότι ο Βούδας Σακιαμούνι ήρθε από ένα έκτου-επιπέδου σύμπαν. Αυτή ήταν μόνο μια εξέταση αυτού, μόνο του ενός συστήματος, ενός συστήματος σαν και αυτό. Όπως τα μικρότερα σωματίδια συνθέτουν μεγαλύτερα σωματίδια και τα μεγαλύτερα σωματίδια συνθέτουν ακόμη μεγαλύτερα, αυτό συμβαίνει μέσα σε ένα σύστημα. Αλλά υπάρχουν περισσότερα από μόνο αυτό το ένα σύστημα σωματιδίων. Πολυάριθμα σωματίδια σε διαφορετικά επίπεδα απλώνονται παντού σε όλο το Κοσμικό σώμα.

Ο Κόσμος είναι εξαιρετικά περίπλοκος. Το ανέπτυξα πιο συγκεκριμένα στο σεμινάριο που είχαμε στη Σουηδία. Μίλησα για ογδόντα-ένα στρώματα συμπάντων. Στην πραγματικότητα υπάρχουν πολύ περισσότερα από ογδόντα ένα στρώματα – δεν μπορούν να μετρηθούν με ανθρώπινους αριθμούς. Κι αυτό γιατί ο μεγαλύτερος ανθρώπινος αριθμός είναι το Τζάο
. Ο μεγαλύτερος αριθμός που χρησιμοποιείται από τους Φο είναι το κάλπα. Ένα κάλπα ισοδυναμεί με δύο δισεκατομμύρια χρόνια – δύο δισεκατομμύρια χρόνια αποτελούν ένα κάλπα. Ένας άνθρωπος δεν μπορεί να μετρήσει ούτε με κάλπα πόσα στρώματα από σύμπαντα υπάρχουν – όχι πόσα στρώματα ουρανών αλλά πόσα στρώματα συμπάντων – τόσο τεράστιο είναι. Όσο για τα ανθρώπινα όντα αυτά είναι απίστευτα μηδαμινά. Όπως ανέφερα την προηγούμενη φορά, η Γη δεν είναι τίποτα παρά ένας κόκκος σκόνης και είναι μηδαμινή. Ακόμη μέσα σε αυτήν την έκταση υπάρχουν αμέτρητες και περίπλοκες δομές διαστάσεων. Πώς όμως είναι αυτές οι δομές διαστάσεων; Τις περιέγραψα επίσης την τελευταία φορά. Μέσα σε ποιο επίπεδο διάστασης ζουν οι άνθρωποι; Ζούμε μέσα στην επιφανειακή ύλη η όποια συγκροτείται από το μεγαλύτερο στρώμα μοριακών σωματιδίων· Ζούμε μεταξύ μορίων και πλανητών – ένας πλανήτης είναι κι αυτός ένα σωματίδιο και μέσα στον αχανή Κόσμο είναι κι αυτός ένας ασήμαντος κόκκος σκόνης. Ο Γαλακτώδης Γαλαξίας (ο γαλαξίας μας) είναι κι αυτός ένας ασήμαντος κόκκος σκόνης. Αυτό το σύμπαν – το μικρό σύμπαν που μόλις περιέγραψα – δεν είναι κι αυτό παρά ένας ασήμαντος κόκκος σκόνης. Τα μεγαλύτερα σωματίδια που βλέπουν τα ανθρώπινα μάτια μας είναι οι πλανήτες και τα μικρότερα σωματίδια που είναι ορατά στους ανθρώπους είναι τα μόρια. Εμείς οι άνθρωποι βρισκόμαστε μεταξύ των σωματιδίων των μορίων και των πλανητών. Ευρισκόμενοι σε αυτή την διάσταση πιστεύετε πως είναι απέραντη· από μια διαφορετική οπτική γωνία, στην πραγματικότητα είναι πολύ στενή και μικροσκοπική.

Επιτρέψτε μου να μιλήσω από μια άλλη οπτική. Δεν είναι ο χώρος μεταξύ ατόμων και μορίων μια διάσταση; Αυτό μπορεί να είναι δύσκολο να κατανοηθεί. Επιτρέψτε μου να σας πω ότι στις μέρες μας οι επιστήμονες γνωρίζουν πως η απόσταση από τα άτομα στα μόρια ισοδυναμεί με διακόσιες χιλιάδες άτομα τοποθετημένα στη σειρά. Αλλά όσο πιο μικρά είναι τα αντικείμενα, δηλαδή, όσο πιο μικρά είναι τα σωματίδια τόσο μεγαλύτερος ο συνολικός όγκος τους, διότι σχηματίζουν ένα ενιαίο σύστημα σε ένα συγκεκριμένο επίπεδο και δεν είναι μεμονωμένα σημεία. Τα μόρια, συνεπώς, είναι πραγματικά μεγάλα. Όσο μεγαλύτεροι οι κόκκοι της ύλης, ή, όσο μεγαλύτερα τα σωματίδια, τόσο μικρότερος ο όγκος της διάστασής τους – τόσο μικρότερος και ο συνολικός όγκος της διάστασής τους. Αν μπείτε σε εκείνη τη διάσταση θα ανακαλύψετε ότι είναι μια φαρδύτερη διάσταση. Φυσικά θα πρέπει να συμμορφωθείτε με εκείνες τις συνθήκες για να μπείτε σε εκείνη τη διάσταση. Αν το καταλάβετε αυτό με ανθρώπινες έννοιες και αντιλήψεις και με τον τρόπο που οι άνθρωποι αντιλαμβάνονται τον υλικό κόσμο, ποτέ δεν θα σας γίνει κατανοητό ούτε θα μπορέσετε να μπείτε σε αυτήν τη διάσταση. Η ανθρωπότητα ισχυρίζεται ότι η επιστήμη της είναι τόσο προηγμένη. Αυτό είναι θλιβερό! Δεν μπορεί καθόλου να διαπεράσει την διάσταση των μορίων και δεν μπορεί να δει άλλες διαστάσεις – παρ’ όλα αυτά οι άνθρωποι αρέσκονται με τους εαυτούς τους. Ακόμη λιγότερο δε, μπορεί να δει τη διάσταση που αποτελείται από άτομα. Μπορώ να σας πω: αυτή είναι μια ευρεία κατηγοριοποίηση από συστήματα διαστάσεων. Μεταξύ των ατόμων και των πυρήνων των ατόμων υπάρχει διάσταση, μεταξύ ατομικών πυρήνων και των κουάρκς υπάρχει διάσταση και μεταξύ των κουάρκς και των νετρίνο υπάρχει επίσης διάσταση. Όσο για το πόσα επίπεδα υπάρχουν αν συνεχίσουμε προς την πλέον αρχική πηγή της ύλης, δεν μπορεί να μετρηθεί με ανθρώπινους αριθμούς, ούτε καν με αριθμούς κάλπα που χρησιμοποιούν οι Φο.

Αν το ανθρώπινο είδος θέλει πραγματικά να κατανοήσει την ύλη, μπορεί να την κατανοήσει μόνο μέσα από την τωρινή ανθρώπινη γνώση. Οι άνθρωποι δεν θα μάθουν ποτέ ποιο είναι το απολύτως θεμελιώδες στοιχείο ύλης του Κόσμου, και ποτέ δεν θα είναι ικανοί να το εξερευνήσουν. Έτσι αυτός ο Κόσμος θα παραμείνει παντοτινά ένα μυστήριο για τους ανθρώπους. Φυσικά αυτό δεν σημαίνει ότι όντα υψηλού επίπεδου δεν θα το γνωρίσουν ποτέ· οι καθημερινοί άνθρωποι δεν έχουν κανένα τρόπο να το γνωρίσουν, όμως οι ασκούμενοι μπορούν – μόνο μέσω καλλιέργειας. Με τα τεχνικά της μέσα η ανθρωπότητα δεν θα μπορέσει ποτέ να επιτύχει τις εξαιρετικές ικανότητες του επιπέδου ενός Φο ή να δει μέσα από τόσα πολλά επίπεδα διαστάσεων και συμπάντων. Επειδή οι άνθρωποι έχουν διάφορα συναισθήματα και επιθυμίες –παντός είδους προσκολλήσεις– αν πραγματικά έφταναν στο επίπεδο ενός Φο, τότε αστρικοί και συμπαντικοί πόλεμοι θα ξεσπούσαν. Αλλά οι Θεοί δεν θα επιτρέψουν στην ανθρωπότητα να το κάνει αυτό. Γι’ αυτό είναι αναμφισβήτητα επικίνδυνο για το ανθρώπινο είδος όταν η επιστήμη του φτάνει ένα συγκεκριμένο επίπεδο. Επειδή η ανθρώπινη ηθική δεν θα έχει φτάσει τόσο ψηλά, ο ανθρώπινος πολιτισμός θα καταστραφεί. Αυτό δεν είναι άδικο – αφού οι άνθρωποι δεν θα είναι τόσο καλοί και η ανθρώπινη ηθική δεν θα μπορεί να συμβαδίσει. Αλλά αντίθετα, αν η ανθρώπινη ηθική μπορούσε να συμβαδίσει, τότε οι άνθρωποι θα γίνονταν Θεοί και δεν θα χρειάζονταν ανθρώπινα μέσα για να εξερευνήσουν – θα τα έβλεπαν όλα ανοίγοντας απλά τα μάτια τους και ρίχνοντας μια ματιά. Έτσι είναι ο Κόσμος. Αν θέλετε να τον γνωρίσετε, θα πρέπει να υψωθείτε σε αυτό το επίπεδο.

Αυτό που περιέγραψα μόλις τώρα είναι οι κόσμοι οι οποίοι αποτελούνται από μεγάλα σωματίδια διαφορετικών μεγεθών. Στην πραγματικότητα υπάρχουν περισσότερα από αυτά. Ακόμη και μέσα στην πιο άμεση διάσταση μορίων υπάρχουν πολλές, πάρα πολλές διαστάσεις που δεν είναι ορατές στους ανθρώπους. Όπως είπα τα μεγαλύτερα σωματίδια τα οποία είναι φτιαγμένα από μόρια είναι η ύλη που συνθέτει την εξώτατη επιφάνεια στην οποία εμείς οι άνθρωποι υπάρχουμε – το ατσάλι, ο σίδηρος, το ξύλο, το ανθρώπινο σώμα, το πλαστικό, η πέτρα, το χώμα, και ακόμη το χαρτί κλπ. Όλα αυτά τα πράγματα που το ανθρώπινο είδος βλέπει συνθέτονται από το στρώμα των μεγαλύτερων σωματιδίων το όποιο είναι φτιαγμένο από το στρώμα των μεγαλύτερων μορίων. Αυτά μπορεί να δει κανείς. Ούτε καν μπορείτε να δείτε τη διάσταση των σωματιδίων τα οποία είναι φτιαγμένα από μόρια που είναι ελαφρώς μικρότερα από αυτά που είναι στη στρώση των μεγαλύτερων σωματιδίων. Τότε αυτά τα μόρια μπορούν να σχηματίσουν μια διάσταση από ακόμη μικρότερα σωματίδια. Μεταξύ των μικρότερων και των μεγαλύτερων σωματιδίων στην επιφάνεια, τα οποία όλα είναι φτιαγμένα από μόρια, υπάρχουν πολλά, πάρα πολλά επίπεδα διαστάσεων. Με αλλά λόγια τα μόρια συγκροτούν διαφορετικών μεγεθών σωματίδια, σχηματίζοντας αυτές τις εξαιρετικά περίπλοκες και διαφορετικές μοριακές διαστάσεις. Οι άνθρωποι δεν πιστεύουν πώς μπορεί κάποιος να εξαφανίζεται και ξαφνικά να εμφανίζεται κάπου άλλου. Αν και το σώμα του αποτελείται από μόρια, αν αυτά είναι εξαιρετικά εκλεπτυσμένα (αυτό μπορεί να επιτευχθεί μέσω καλλιέργειας) μπορεί να ταξιδέψει πέρα από αυτή τη διάσταση. Ξαφνικά εξαφανίζεται και δεν μπορείτε να τον δείτε και μετά αίφνης εμφανίζεται κάπου άλλου. Είναι πολύ απλό.

Μόλις τώρα εξήγησα τη δομή των διαστάσεων. Το συζήτησα με περισσότερη λεπτομέρεια από ότι την προηγούμενη φορά. Δεν μπορώ να πω πολλά στους ανθρώπους, γιατί δεν πρέπει να ξέρουν τόσα πολλά. Οι άνθρωποι δεν μπορούν να ανακαλύψουν μέσω εξερεύνησης όλα όσα σας είπα. Η μοντέρνα επιστήμη της ανθρωπότητας έχει στην πραγματικότητα αναπτυχθεί σε λάθος βάση, με λανθασμένη κατανόηση του σύμπαντος, του ανθρώπινου είδους και της ζωής. Γι’ αυτό στον κόσμο της καλλιέργειας εμείς οι καλλιεργητές δεν συμφωνούμε με την σημερινή επιστήμη καθόλου και νομίζουμε ότι είναι ένα λάθος. Φυσικά οι καθημερινοί άνθρωποι όλοι την έχουν μάθει με αυτόν τον τρόπο· έχει χωριστεί σε τόσα πολλά πεδία και όλοι σας έχετε κάνει σημαντικά επιτεύγματα στο δικό σας πεδίο. Αλλά η βάση της είναι λάθος. Έτσι αυτό που καταλαβαίνετε εσείς οι άνθρωποι πάντα θα είναι πολύ μακριά από την αλήθεια.

Η κατανόηση της επιστήμης από την ανθρωπότητα είναι πάντα μια διαδικασία ψαξίματος. Μια ομάδα τυφλών που προσπαθούν να αδράξουν έναν ελέφαντα – έτσι είναι η επιστήμη στην εποχή μας. Ακουμπούν την προβοσκίδα ή το πόδι του ελέφαντα και λένε πως έτσι είναι η επιστήμη. Το θέμα είναι πως δεν μπορούν να δουν όλη την αλήθεια. Γιατί το λέω αυτό; Η ανθρωπότητα τώρα πιστεύει ότι οι άνθρωποι αναπτύχθηκαν έτσι μέσα από την εξέλιξη, άλλα η θεωρία της εξέλιξης δεν στέκει καθόλου. Εμείς στον κόσμο της καλλιέργειας νοιώθουμε ότι οι άνθρωποι προσβάλλουν τους εαυτούς τους. Βλέπουμε πως οι άνθρωποι σχετίζουν τους εαυτούς τους με τους πιθήκους και το βρίσκουμε γελοίο. Οι άνθρωποι δεν προήλθαν από καμία εξέλιξη. Όταν ο Δαρβίνος παρουσίασε τη θεωρία της εξέλιξης ήταν γεμάτη κενά, με το μεγαλύτερο μειονέκτημα να είναι η έλλειψη ενδιάμεσων περιόδων εξέλιξης από τον πίθηκο στον άνθρωπο και από τις προϊστορικές ζωές στις σύγχρονες – αυτά λείπουν όχι μόνο για τους ανθρώπους αλλά και για τις υπόλοιπες ζωές και για τα ζώα επίσης. Πώς μπορεί αυτό να εξηγηθεί; Στην πραγματικότητα οι άνθρωποι είχαν διαφορετικές συνθήκες διαβίωσης σε διαφορετικές ιστορικές περιόδους. Δηλαδή αυτό το διαφορετικό ανθρώπινο περιβάλλον διαβίωσης προκύπτει για να φιλοξενήσει τους ανθρώπους μιας δεδομένης εποχής.

Αφού πιάσαμε αυτό το θέμα θα μιλήσω λίγο για τις αντιλήψεις των σημερινών ανθρώπων. Λόγω του ηθικού ξεπεσμού, πολλές έννοιες έχουν υποστεί αλλαγές. Πολλοί προφήτες κατά το παρελθόν είπαν ότι σε μια συγκεκριμένη εποχή οι άνθρωποι θα έκαναν τους εαυτούς τους να μοιάζουν σαν καλικάτζαροι. Μπορείτε να δείτε πως βάφουν τα μαλλιά τους κόκκινα ή αφήνουν μια λωρίδα μαλλιών στη μέση με τις δυο πλευρές ξυρισμένες. Ειπώθηκε ακόμα ότι σε μια συγκεκριμένη εποχή θα συμπεριφέρονταν στους ανθρώπους χειρότερα από τους σκύλους. Πολλοί άνθρωποι συμπεριφέρονται στα σκυλιά σαν να ήταν παιδιά τους, τα ταΐζουν γάλα, τα ντύνουν με επώνυμα ρούχα, τα πηγαίνουν βόλτα με το καροτσάκι, και τα φωνάζουν «αγόρι μου». Στο μεταξύ πολλοί άνθρωποι ζητιανεύουν στο δρόμο για φαγητό – κι εγώ έχω συναντήσει τέτοια άτομα – υπάρχουν και στις Η.Π.Α.. Απλώνουν το χέρι τους, «δώσε μου σε παρακαλώ ένα τέταρτο» (του δολαρίου). Είναι πραγματικά σε χειρότερη θέση απ’ τα σκυλιά. Αλλά μπορώ να σας πω ότι αν δεν υπήρχαν άνθρωποι στη Γη, τίποτε δεν θα υπήρχε. Είναι ακριβώς λόγω της ύπαρξης των ανθρώπων που η Γη έχει όλα αυτά τα πράγματα. Όλα τα ζώα, τα πλάσματα και τα φυτά γεννιούνται λόγω των ανθρώπων, καταστρέφονται για τους ανθρώπους, σχηματίζονται για τους ανθρώπους και υπάρχουν για να χρησιμοποιούνται από τους ανθρώπους. Χωρίς τους ανθρώπους δεν θα υπήρχε τίποτε. Το εξάπτυχο μονοπάτι της μετενσάρκωσης και αυτό υπάρχει λόγω των ανθρώπων. Όλα πάνω στη γη είναι δημιουργημένα για τους ανθρώπους. Στις μέρες μας όλες αυτές οι έννοιες έχουν αντιστραφεί. Πώς μπορούν τα ζώα να είναι ίσα με τους ανθρώπους;! Στις μέρες μας τα ζώα κατέχουν ανθρώπινα σώματα και γίνονται δάσκαλοί τους – ο ουρανός δεν μπορεί να το ανεχτεί αυτό! Πώς μπορεί αυτό να είναι αποδεκτό; Οι άνθρωποι είναι οι ανώτεροι. Μπορούν να γίνουν Θεοί ή Φο μέσα από καλλιέργεια. Επιπλέον, όλοι οι άνθρωποι είναι από υψηλά επίπεδα, ενώ πολλές από αυτές τις ζωές δημιουργήθηκαν εδώ – στη Γη. Μια και το ’φερε ο λόγος μίλησα και γι’ αυτό το θέμα.

Δεν πιστεύουμε πως η θεωρία τη εξέλιξης στην όποια αναφέρθηκα νωρίτερα υπήρξε ποτέ. Κατά τη διάρκεια των αιώνων, η ανθρωπότητα έχει περάσει από πολιτισμούς διαφορετικών περιόδων πολλές φορές. Κάθε φορά που το ανθρώπινο ήθος εκφυλιζόταν, ο πολιτισμός της καταστρεφόταν. Πολλοί λίγοι άνθρωποι επιζούσαν στο τέλος. Αυτοί θα κληρονομούσαν λίγα απ’ την κουλτούρα του προηγούμενου πολιτισμού και θα αναπτύσσονταν περνώντας μέσα από μια άλλη παλαιολιθική εποχή. Η παλαιολιθική εποχή δεν περιορίζεται σε μια περίοδο μόνο –υπήρξαν πολλές παλαιολιθικές εποχές. Οι επιστήμονες της σημερινής εποχής έχουν συναντήσει προβλήματα: Πολλά αρχαιολογικά ευρήματα δεν είναι από μία μόνο περίοδο. Αλλά όταν προσπαθούν να τα ταιριάξουν στην θεωρία της εξέλιξης δεν μπορούν να τα εξηγήσουν μπροστά στα γεγονότα. Έχουμε βρει ότι οι άνθρωποι σε αυτή τη Γη, δηλαδή, οι άνθρωποι από διαφορετικές ιστορικές περιόδους, άφησαν πίσω τους πολιτιστικά κατάλοιπα από διαφορετικές περιόδους. Όλοι οι σημερινοί άνθρωποι λένε ότι οι πυραμίδες στην αρχαία Αίγυπτο χτίστηκαν από τους Αιγυπτίους. Αλλά αυτοί δεν έχουν καμία απολύτως σχέση με τους σημερινούς Αιγυπτίους. Αυτό σημαίνει ότι οι άνθρωποι και τα έθνη έχουν λανθασμένη κατανόηση της ίδιας τους της ιστορίας. Οι πυραμίδες και οι Αιγύπτιοι δεν έχουν καμία σχέση μεταξύ τους. Αυτές οι πυραμίδες χτίστηκαν από έναν προϊστορικό πολιτισμό και βυθίστηκαν κάτω από το νερό κατά τη διάρκεια μιας μετακίνησης ηπειρώτικων πλακών. Όταν ο πολιτισμός που ακολουθούσε επρόκειτο να αναδυθεί και νέες ήπειροι δημιουργούνταν, αναδύθηκαν από τα βάθη των ωκεανών. Αυτή η ομάδα ανθρώπων είχε φύγει από καιρό, και οι σημερινοί Αιγύπτιοι ήρθαν αργότερα. Αφού ανακάλυψαν τις λειτουργίες αυτών των πυραμίδων, οι Αιγύπτιοι έχτισαν κάποιες μικρότερες πυραμίδες σαν κι αυτές. Ανακάλυψαν ότι οι πυραμίδες ήταν πολύ καλές για να φυλάσσουν φέρετρα μέσα τους και έτσι έβαζαν φέρετρα. Κάποιες ήταν νεόκτιστες, κάποιες προέρχονταν από το μακρινό παρελθόν. Αυτό έκανε τους σημερινούς ανθρώπους ανίκανους να ξεχωρίσουν από ποια περίοδο πραγματικά προήλθαν. Η ιστορία έχει γίνει άνω-κάτω.

Πολλοί άνθρωποι λένε ότι ο πολιτισμός των Μάγιας σχετίζεται με τους σημερινούς Μεξικάνους. Στην πραγματικότητα δεν έχει καμία σχέση με τους Μεξικάνους, οι όποιοι είναι μόνο ένα μείγμα Ισπανών και ντόπιων. Ο πολιτισμός των Μάγιας, από την άλλη, ανήκε στην προηγούμενη περίοδο πολιτισμού στην ιστορία. Εκείνη η ανθρώπινη φυλή καταστράφηκε στο Μεξικό και μόνο ένας μικρός αριθμός ανθρώπων επέζησε. Αλλά ο πολιτισμός των Μάγιας ήταν ευθέως συνδεδεμένος με τους Μογγόλους. Δεν θα εισέλθω σε λεπτομέρειες. Η ανθρωπότητα δεν ξέρει την ιστορική της προέλευση. Το ίδιο ισχύει για τους Καυκάσιους. Κατά τη διάρκεια της τελευταίας μεγάλης πλημμύρας – ο τελευταίος ανθρώπινος πολιτισμός καταστράφηκε από μια μεγάλη πλημμύρα – όλα τα μεγάλα βουνά στη γη που είχαν ύψος λιγότερο από δύο χιλιάδες μέτρα βυθίστηκαν και μόνο οι άνθρωποι που ζούσαν πάνω από τα δύο χιλιάδες μέτρα επέζησαν. Η ιστορία της κιβωτού του Νώε είναι αλήθεια. Κατά τη διάρκεια αυτής της μεγάλης πλημμύρας ο Δυτικός πολιτισμός καταστράφηκε εντελώς και ο Ανατολικός πολιτισμός ήταν επίσης σε καταστροφή. Αλλά όσοι ζούσαν στα βουνά στις περιοχές των Ιμαλαΐων και του βουνού Κουνλούν, και οι οποίοι ήταν αγρότες, ήταν αρκετά τυχεροί για να γλιτώσουν – οι Κινέζοι που ζούσαν στα βουνά Κουνλούν επέζησαν. Εκείνη την περίοδο ο Ανατολικός πολιτισμός ήταν πολύ αναπτυγμένος. Το Διάγραμμα του Κίτρινου Ποταμού (Χετού), τα συγγράμματα του Ποταμού Λούο (Λουόσου), το Βιβλίο των Αλλαγών (Ι Τσινγκ), το Τάι Τσι, τα Οχτώ Τριγράμματα (Μπάγκουα) κτλ, κληρονομήθηκαν από το παρελθόν. Οι άνθρωποι λένε ότι δημιουργήθηκαν από αυτόν ή τον άλλον άνθρωπο μιας μεταγενέστερης γενιάς. Αυτοί οι άνθρωποι απλά τα τροποποίησαν και τα επανέφεραν στο κοινό. Δεν δημιουργήθηκαν καθόλου από αυτούς τους ανθρώπους και όλα ήρθαν από προϊστορικές εποχές. Αν και ήταν αυτά που μεταδόθηκαν, στην Κίνα υπήρχαν πολλά περισσότερα από αυτά κατά την ανάπτυξή της στην ιστορία. Πολλά είχαν περισωθεί από τις αρχαίες εποχές αλλά έγιναν όλο και λιγότερα κατά την μετάδοσή τους. Έτσι είναι ένα έθνος με μεγάλο πολιτιστικό υπόβαθρο και βαθιές ιστορικές ρίζες – αυτή είναι η Κίνα. Ο πολιτισμός των Καυκασίων, από την άλλη, αφανίστηκε τελείως μετά τον ολοκληρωτικό πνιγμό του από τη μεγάλη πλημμύρα. Εκείνη την περίοδο μαζί με την ήπειρο της Ευρώπης υπήρχε και άλλη μια ήπειρος που επίσης βούλιαξε. Εκείνο ήταν το πιο ανεπτυγμένο τους μέρος και βούλιαξε κι αυτό. Έτσι οι Καυκάσιοι ξαναναπτύχθηκαν από το τίποτα –καθόλου πολιτισμός– στην επιστήμη που έχουν σήμερα.

Η επιστήμη της αρχαίας Κίνας είναι διαφορετική από την εμπειρική επιστήμη της Δύσης. Πολλοί αρχαιολόγοι έχουν συζητήσει αυτά τα θέματα μαζί μου και έχω εξηγήσει τα πάντα σε αυτούς. Κι αυτοί ένοιωσαν ότι έτσι είναι τα πράγματα, γιατί είχαν πολλές αναπάντητες ερωτήσεις που δεν μπορούσαν να εξηγηθούν. Όπως είπα η κατανόηση της ανθρωπότητας για το σύμπαν δεν μπορεί να πάει πολύ μακριά. Στις μέρες μας η αφετηρία πολλών επιστημονικών ερευνών είναι λάθος. Ιδιαίτερα αυτοί που έχουν καταφέρει κάποια επιτεύγματα στα πεδία τους, είναι ανίκανοι να τα αφήσουν. Έχουν καθορίσει τι έχουν καταλάβει και έβαλαν όρια.[image: image2.wmf]

 Πολλοί από εσάς στο ακροατήριο είστε φοιτητές που σπουδάζετε έξω από την Κίνα, έχετε πτυχία Ντοκτορά και Μάστερ και ανοιχτό μυαλό. Θα ανακαλύψετε ότι οι καθορισμοί τους είναι σωστοί μέσα στη σκοπιά του πεδίου τους, αλλά μόλις πάτε πέρα από την κατανόηση και το πεδίο τους οι καθορισμοί αυτοί είναι λανθασμένοι και περιοριστικοί. Ένας αληθινά ολοκληρωμένος επιστήμονας είναι αυτός που τολμά να ξεπερνά αυτά τα όρια. Για τον Αϊνστάιν επίσης, αυτά που είπε ήταν σωστά μόνο μέσα στο πεδίο της κατανόησης του. Αλλά πέρα από αυτό το πεδίο αυτά που είπε είναι λάθος. Καταλαβαίνετε την αρχή; Αυτό συμβαίνει επειδή, όταν οι άνθρωποι έχουν υψωθεί, όταν το επίπεδο σκέψης σας πλησιάζει την υψηλού-επίπεδου αλήθεια, και όταν πλησιάζετε τα υψηλά επίπεδα, θα βρείτε ότι οι κατανοήσεις των χαμηλών επιπέδων είναι λάθος. Έτσι είναι.

Δεν είναι λάθος η ανθρώπινη κατανόηση για την ύλη; Οι άνθρωποι βρίσκονται στην άμεση διάσταση μεταξύ της επιφανειακής ύλης η όποια αποτελείται από το στρώμα των μεγαλύτερων μοριακών σωματιδίων και των πλανητών, και όμως είναι ήδη μπερδεμένοι. Έχουν αναπτύξει τον ένα και τον άλλο τρόπο μόνο μέσα σε αυτό, και νομίζουν ότι αυτή είναι η απόλυτη επιστήμη, αυτή είναι η μοναδική κατανόηση της ύλης, και η πιο εξελιγμένη. Αυτή είναι μόνο η κατανόηση του υλικού κόσμου μέσα σε ένα εξαιρετικά μικροσκοπικό σωματίδιο σε αυτόν τον αχανή και περίπλοκο Κοσμικό χώρο, και περιορίζεται σε μια μικρή διάσταση. Η δομή των πλανητών που περιέγραψα νωρίτερα είναι μόνο ένα σύστημα. Το κομματάκι της διάστασης που κατανοείτε είναι μέσα σε αυτό το ασήμαντο σύστημα – ένα σύστημα του μεγέθους ενός κόκκου σκόνης, και ανάμεσα σε αναρίθμητα τρισεκατομμύρια διαστάσεων. Δηλαδή, αυτό είναι μια κατανόηση μέσα σε μια πολύ μικρή διάσταση. Θα λέγατε ότι είναι σωστή; Έτσι τα αρχικά θεμέλια της ανάπτυξης και της κατανόησης της ανθρώπινης επιστήμης είναι λάθος. Η ζωή και η προέλευση της ανθρωπότητας είναι ακόμη πιο περίπλοκη για να μιλήσω για αυτή, έτσι δεν θα τις συζητήσω. Κι αυτό γιατί αν πω περισσότερα θα πρέπει να αναφερθώ στην προέλευση της ζωής, η όποια είναι πολύ περίπλοκη. Επιπλέον αν πω πάρα πολλά και πράγματα των πολύ υψηλών επιπέδων οι άνθρωποι δεν θα τα πιστέψουν, γιατί οι άνθρωποι στο κάτω-κάτω έχουν ανθρώπινες αντιλήψεις. Ενώ μιλώ εδώ, οι Θεοί τα πιστεύουν όταν τα ακούν, διότι οι σκέψεις τους είναι αυτές των Θεών. Τα βλέπουν στα πεδία τους, και ο τρόπος που σκέφτονται είναι διαφορετικός από αυτόν τον ανθρώπων.

Ήταν η επεξήγηση μου με αυτόν τον τρόπο ξεκάθαρη σε εσάς; Επιτρέψτε μου να σας ρωτήσω: Με τον τρόπο με τον όποιο μιλώ, καταλαβαίνετε τι λέω ή όχι; (Χειροκρότημα). Υπάρχει κάτι που συχνά αναφέρω και το όποιο επανειλημμένως τόνισα χθες: την προκαθορισμένη σχέση (γιουάν φεν). Πολλοί από εμάς σε κάθε περίπτωση θέλουν να συστήσουν τον Ντάφα σε περισσότερους ανθρώπους. Σε μερικούς ανθρώπους αμέσως μόλις τους το συστήσετε θα πιστέψουν ότι είναι καλό και θα θέλουν να το μάθουν και οι ίδιοι. Αυτοί οι άνθρωποι πιθανότατα έχουν προκαθορισμένη σχέση. Με άλλους, ακόμη και μέλη της οικογένειάς σας, όταν τους το συστήσετε δεν θέλουν να ακούσουν και δεν το πιστεύουν – δεν το πιστεύουν ότι και να πείτε. Επιτρέψτε μου να σας πω ότι πιθανότατα δεν έχουν προκαθορισμένη σχέση. Φυσικά, αυτή η κατάσταση δεν προέρχεται από την προκαθορισμένη σχέση και μόνο. Για μερικούς ανθρώπους μπορεί να οφείλεται στη φτωχή ποιότητα φώτισής τους ή από μεγάλη ποσότητα κάρμα.

 Σήμερα θα επιλέξω να μιλήσω ιδιαίτερα για την προκαθορισμένη σχέση. Τι σημαίνει προκαθορισμένη σχέση; Το έχω εξηγήσει παλιότερα. Ο κόσμος της καλλιέργειας πάντα έδινε έμφαση στην προκαθορισμένη σχέση. Πώς δημιουργείται η προκαθορισμένη σχέση; Στην πραγματικότητα επιτρέψτε μου να σας πω ότι η προκαθορισμένη σχέση που συζητιέται από εμάς στον κόσμο της καλλιέργειας δεν μπορεί να εξηγηθεί με όρους μιας μικρής περιόδου στην ιστορία. Πηγαίνει πέρα από οποιαδήποτε μία ή και πολλές ανθρώπινες ζωές ή και ακόμη μακρύτερο χρόνο. Αυτή η προκαθορισμένη σχέση δεν τελειώνει. Γιατί δεν τελειώνει; Μόλις τώρα που συζήτησα την πληρωμή του κάρμα, ανέφερα το πώς εξετάζεται η ζωή ενός ανθρώπου. Όταν μια ζωή εξετάζεται, η ολότητα της ύπαρξής της –κι όχι απλά μία από τις ζωές της– πρέπει να εξεταστεί. Είναι όπως πάτε για ύπνο, μπορείτε να μην αναγνωρίσετε σήμερα ότι εσείς ήσασταν και χθες; Σίγουρα όχι! Έτσι η προκαθορισμένη σχέση ενός ανθρώπου περιλαμβάνει μια πολύ μεγάλη χρονική περίοδο. Τα καλά πράγματα μεταφέρονται, και τα κακά μεταφέρονται επίσης. Με άλλα λόγια, ούτε οι αιτιώδεις σχέσεις
 μεταξύ των ανθρώπων τελειώνουν. Τις περισσότερες φορές, η προκαθορισμένη σχέση στην οποία οι άνθρωποι αναφέρονται είναι η προκαθορισμένη σχέση της οικογένειας, δηλαδή η σχέση μεταξύ των συζύγων – αυτή είναι που αναφέρεται πιο συχνά. Βασικά, έχω μιλήσει παλιότερα γι’ αυτήν την προκαθορισμένη σχέση μεταξύ συζύγων. Αυτό είναι ζήτημα συνηθισμένων ανθρώπων. Αφού η προκαθορισμένη σχέση συζητιέται θα μιλήσω γι’ αυτήν. Πώς δημιουργείται; Στις περισσότερες περιπτώσεις συνήθως είναι κάπως έτσι: Στην προηγούμενη ζωή ένα άτομο έκανε χάρη σε ένα άλλο άτομο και αυτό το άτομο δεν μπόρεσε να το ξεπληρώσει – πιθανόν να ήταν ένας κατώτερος υπάλληλος ή να ήταν πολύ φτωχός σε εκείνη τη ζωή. Επωφελήθηκε σημαντικά από αυτή την χάρη κι έτσι ήθελε να την ξεπληρώσει. Τότε αυτό μπορεί να καταλήξει σε προκαθορισμένη σχέση μεταξύ άντρα και γυναίκας. Θα μπορούσε επίσης να είναι ότι κάποιος στην προηγούμενη ζωή αγαπούσε κάποιον άλλο ή ότι και οι δύο αγαπιόντουσαν, αλλά δεν είχαν την προκαθορισμένη σχέση και δεν μπόρεσαν να κάνουν οικογένεια· τότε αυτό μπορεί να έχει ως αποτέλεσμα τη δημιουργία προκαθορισμένης σχέσης για την επόμενη ζωή. Κι αυτό γιατί η επιθυμία ενός ανθρώπου είναι πολύ σημαντική – [είναι δηλαδή] αυτό που θέλετε και αυτό που θέλετε να κάνετε. Αν πείτε «θέλω να καλλιεργήσω τη Φύση του Φο» τότε ένας Φο μπορεί να σας βοηθήσει. Γιατί είναι έτσι; Αυτή η συγκεκριμένη σκέψη είναι πραγματικά πολύτιμη, γιατί μέσα σε ένα περιβάλλον τόσο δύσκολο εσείς ακόμη θέλετε να καλλιεργηθείτε σε Φο. Από την άλλη πλευρά, αν ένα άτομο θέλει να γίνει δαίμονας, δεν μπορεί να εμποδιστεί, επίσης. Πώς θα μπορούσατε να τον σταματήσετε αν είναι αποφασισμένος να κάνει κακά πράγματα; Δεν σας ακούει και επιμένει να τα κάνει. Έτσι η επιθυμία ενός ανθρώπου είναι πολύ σημαντική. 

Επιπρόσθετα υπάρχουν και προκαθορισμένες σχέσεις που σχηματίζονται από στενούς συγγενείς και στενούς φίλους, μαθητές ή ασκούμενους, ή από τις καλοσύνες ή τις κακίες που χρωστά ο ένας στον άλλον, και οι οποίες όλες μπορούν να σας κάνουν να γίνετε μια οικογένεια ή να ανήκετε στην ίδια ομάδα. Έχετε κοινωνικές σχέσεις σε μια κοινωνία και αυτό επιτρέπει στις εντάσεις μεταξύ των ανθρώπων να επιλύονται και η καλοσύνη και η κακία να ξεπληρώνονται. Αυτές είναι όλες προκαθορισμένες σχέσεις – αυτός είναι ο τρόπος με τον οποίο αναφέρονται. Δεν προκύπτουν από μια ζωή. Μπορούν να προέλθουν από πολλές ζωές ή από μια προηγουμένη ζωή. Αναφέρεται [η προκαθορισμένη σχέση] σε αυτού του είδους την κατάσταση. Εμείς επίσης έχουμε βρει ότι, επειδή υπάρχει αυτού του είδους η σχέση, δηλαδή ένα άτομο έχει καλοσύνη και κακία σε μια ζωή, έχει στενούς συγγενείς και στενούς φίλους, έχει γυναίκα και παιδιά κτλ., τότε είναι πολύ πιθανόν να υπάρχει καλοσύνη και έχθρα μέσα σε αυτήν την ομάδα – κάποιος φέρεται στον άλλο καλά, κάποιος άσχημα, ο ένας άνθρωπος ξεπληρώνει το χρέος του στον άλλον… Αυτά τα πράγματα θα τους οδηγήσουν τότε να μετενσαρκωθούν μαζί σαν μια ομάδα στην επόμενη ζωή. Αλλά δεν έρχονται όλοι μαζί, δεν είναι ότι θα ενσαρκωθούν μαζί. Η ώρα άφιξής τους σε αυτόν τον κόσμο θα ποικίλει, έτσι κάποιοι θα είναι μεγαλύτεροι και κάποιοι νεότεροι. Σε κάθε περίπτωση, θα υπάρχουν συγκεκριμένοι δεσμοί ανάμεσα σε αυτή την ομάδα ανθρώπων, οι οποίοι θα μετενσαρκωθούν σε διαφορετικούς χρόνους. Θα δείτε ότι κάποιος που περπατάει στο δρόμο και δεν ανήκει στην ομάδα σας και ο όποιος δεν έχει προκαθορισμένη σχέση μαζί σας ή δεν έχει καμία σχέση μαζί σας, θα μοιάζει να είναι σε έναν τελείως διαφορετικό κόσμο από εσάς. Θα σας φαίνεται ότι δεν έχετε καμία σχέση μαζί του. Θα βρείτε επίσης άτομα που θα μοιάζουν να είναι από ένα διαφορετικό είδος ανθρώπων σε σχέση με εσάς. Τότε αυτοί οι άνθρωποι δεν είναι από την ομάδα σας και δεν έχετε καμία προκαθορισμένη σχέση με αυτούς καθόλου. Έτσι οι άνθρωποι συνήθως επανενσαρκώνονται ως ομάδα και φτάνουν σε διαφορετικούς χρόνους – Κάποιοι θα είναι γονείς, κάποιοι θα είναι παιδιά, κάποιοι θα είναι φίλοι και κάποιοι εχθροί και μερικοί θα είναι ευεργέτες. Αυτή είναι η προκαθορισμένη σχέση για την όποια μόλις μίλησα.

Όσο για αυτούς που ασκούν καλλιέργεια, ούτε αυτοί δεν μπορούν να ξεφύγουν από τέτοια προκαθορισμένη σχέση. Αφού θέλετε να ασκήσετε καλλιέργεια… Λεγόταν στο παρελθόν πως αν ένα άτομο ασκούσε καλλιέργεια ακόμη και οι προγονοί του θα πιστώνονταν αρετή (Ντε), ακόμη και αυτοί θα επωφελούνταν. Δεν σημαίνει πως αν εσείς ασκήσετε καλλιέργεια και καλλιεργηθείτε σε Φο δεν θα πρέπει εκείνοι να πληρώσουν για τις αμαρτίες και το κάρμα τους και όλοι θα γίνουν Φο – αυτό δεν επιτρέπεται. Αυτό σημαίνει πως ενόσω ασκείτε καλλιέργεια ήξεραν από πριν ότι θα αποκτούσατε τον Φα σε αυτήν τη ζωή, ίσως μεταξύ των ανθρώπων γύρω σας να είναι οι μετενσαρκωμένοι συγγενείς σας, και πιθανόν να δώσετε τη δυνατότητα στα άτομα που έχουν καλοσύνη ή έχθρα απέναντι σας να αποκτήσουν τον Φα – μπορεί να επιφέρει μια τέτοιου είδους σχέση. Φυσικά η καλλιέργεια δεν έχει να κάνει καθόλου με τη στοργή προς την οικογένεια. Μην έχοντας καμία σχέση με τη στοργή προς την οικογένεια σπάει αυτός ο περιορισμός, κι έτσι οι άνθρωποι που καλλιεργήθηκαν μόνοι τους ή πέρασαν τις διδασκαλίες τους σε ένα μόνο άτομο, διάλεξαν και επέλεξαν τους μαθητές τους μόνοι τους. Αυτός είναι ο τρόπος με τον οποίο καλλιεργούνταν οι άνθρωποι σε περασμένες γενιές. Η σωτηρία όλων είναι η προκαθορισμένη σχέση για την όποια μιλάμε σήμερα. Η προκαθορισμένη σχέση για την όποια μιλώ σχετίζεται με όλους εσάς εδώ στο ακροατήριο. Κατά πάσα πιθανότητα είχατε προκαθορισμένη σχέση για να λάβετε αυτόν τον Φα. Αλλά πώς διαμορφώθηκε αυτή η προκαθορισμένη σχέση; Πολλοί άνθρωποι εδώ ήρθαν να λάβουν τον Φα, ήρθαν με σκοπό. Μπορεί να είναι [δικοί μου] κοντινοί συγγενείς, στενοί φίλοι και μαθητές από διαφορετικές ζωές ή να προέκυψαν από άλλες προκαθορισμένες σχέσεις. Η καλλιέργεια όμως δεν περιέχει συνηθισμένους ανθρώπινους δεσμούς – δεν υπάρχει τέτοιο πράγμα. Συχνά λέω ότι μερικοί άνθρωποι ήρθαν για να αποκτήσουν τον Φα. Μπορεί να είχαν εκφράσει αυτή την επιθυμία στο παρελθόν και θέλησαν να έλθουν να υποφέρουν ταλαιπωρίες για να αποκτήσουν αυτόν τον Φα – και αυτό επίσης είναι ένας παράγοντας. Γι’ αυτό λέω συχνά και σας συμβουλεύω να μην χάσετε την ευκαιρία να αποκτήσετε τον Φα αυτή τη φορά εξαιτίας στιγμιαίων λάθος σκέψεων σε αυτή τη ζωή διαφορετικά θα το μετανιώνετε για πάντα και δεν θα μπορέσετε να επανορθώσετε για αυτό. Στην πραγματικότητα, βρήκα ότι αυτή η κλωστή της προκαθορισμένης σχέσης είναι, στο μεγαλύτερο μέρος της τραβώντας ανθρώπους μαζί της, τεντωμένη. Κάνεις δεν έχει μείνει έξω και όλοι τους αποκτούν τον Φα. Η μόνη διάφορα βρίσκεται στο βαθμό πειθαρχίας και προόδου.

Στη συνέχεια θα αναπτύξω ένα άλλο θέμα: τη μορφή της καλλιέργειας. Το έθιξα και χθες. Κάποιοι από τους μαθητές μας ανέφεραν το θέμα του αν πρέπει ή όχι κάποιος να παντρεύεται. Μερικοί από αυτούς δεν θέλουν να παντρευτούν και θέλουν να πάνε και να καλλιεργηθούν στα βουνά· κάποιοι κρατάνε διαφορετικές στάσεις. Πολλοί άλλοι ασκούμενοι στην καλλιέργειά μας του Ντάφα έχουν επίσης αυτή τη σκέψη. Όμως όλοι ξέρουν ότι αυτός ο Φα που γνωστοποιώ είναι κυρίως για άσκηση καλλιέργειας μέσα στην κοινή ανθρώπινη κοινωνία, με την εξύψωση της Κύριας Συνείδησης ή του Κύριου Αρχέγονου Πνεύματος των ανθρώπων ως στόχο της καλλιέργειας. Εφόσον συνειδητά και εις γνώσει σας υποφέρετε δυσκολίες και η καρδιά σας δεν συγκινείται όταν βλέπετε καθαρά το προσωπικό σας κέρδος να καταπατείται, τότε δεν καλλιεργείτε τον εαυτό σας; Αν δεν είστε εσείς που λαμβάνετε αυτόν τον Φα, τότε ποιος είναι; Αν πραγματικά ήταν να πάτε στα βουνά και να καλλιεργηθείτε και να αποφύγετε αυτές τις διαμάχες και τις προστριβές, τότε η καλλιέργειά σας θα πήγαινε αργά. Όταν ένα άτομο εξαντλήσει τις προσκολλήσεις του αργά κατά τη διάρκεια των χρόνων και δεν αποκτήσει τον Φα, είναι πολύ πιθανό το Βοηθητικό του Πνεύμα να είναι αυτό που καλλιεργείται. Από τη στιγμή που δεν θα έχετε αυτές τις συνθήκες όταν ασκείτε καλλιέργεια βαθιά στα βουνά, πιθανότατα να χρειαστεί να καθίσετε σε διαλογισμό και να μπείτε σε έκσταση για μεγάλο χρονικό διάστημα. Σε αυτή την κατάσταση, ούτε εσείς ο ίδιοι δεν θα ξέρατε αν ασκούσατε ή όχι καλλιέργεια, γιατί δεν θα βελτιώνατε αληθινά τον εαυτό σας σε αυτό το περίπλοκο περιβάλλον. Αυτή είναι η κατάσταση. Οι άνθρωποι που ακολούθησαν τη θρησκευτική ζωή μπορούν επίσης να καλλιεργήσουν τα Κύρια Πνεύματά τους, αλλά η συνηθισμένη ανθρώπινη κοινωνία είναι το μέρος όπου η καρδιά και το μυαλό του ανθρώπου μπορεί να δοκιμαστεί.

Από τις μεθόδους καλλιέργειας του παρελθόντος για τις οποίες έχουμε ακούσει – άσχετα με το ποια θρησκεία ή μέθοδος καλλιέργειας στην ιστορία είναι – αυτά που έχουν μεταδοθεί διδάσκουν ένα άτομο να πάει στα βουνά ή σε μοναστήρι για να ασκήσει καλλιέργεια, κόβοντας τις σχέσεις του με τον έξω κόσμο και εγκαταλείποντας τη στοργή για την οικογένεια. Ακόμη κι όταν οι γονείς του πηγαίνουν να τον επισκεφτούν στο μοναστήρι δεν θα τους αναγνωρίσει: «Ποιον ψάχνετε;» «Εσένα ψάχνω. Είσαι ο γιος μου» «Ω, μα τον Βούδα Αμιτάμπα, με συγχωρείτε με έχετε μπερδέψει με κάποιον άλλον. Το όνομα μου είναι…» αφού ήδη θα του έχει δοθεί ένα μοναστικό όνομα. «Είμαι ασκούμενος της Σχολής του Φο, δεν είμαι ο γιος σου». Κόβουν εντελώς τους εγκόσμιους συνδέσμους. Όσο για τους μοναχούς, αυτές τις μέρες φυσικά δεν καλλιεργούνται πια· βγάζουν ακόμη και λεφτά και στέλνουν μερικά και στο σπίτι. Η αληθινή καλλιέργεια [σε αυτές τις μεθόδους καλλιέργειας] απαιτεί το κόψιμο των εγκόσμιων συνδέσμων. Γιατί λέγεται πως μόλις κάποιος γίνει μοναχός, δεν θεωρείται πλέον άνθρωπος; Αυτός είναι ο λόγος. Είναι ήδη ένας θεός – ημίθεος. Αν και ένας άνθρωπος δεν μπορεί πλέον να καλλιεργηθεί [με αυτούς τους τρόπους καλλιέργειας], πολλοί άνθρωποι συχνά εμποδίζονται από το πώς προσεγγίζουν αυτούς τους αρχαίους τρόπους καλλιέργειας, θέλοντας κι αυτοί να ασκήσουν καλλιέργεια με αυτόν τον τρόπο. Αυτό θα μπορεί να γίνει στο μέλλον, αλλά τώρα δεν υπάρχουν οι προϋποθέσεις γι’ αυτό. Ο Φα που μεταδίδω σήμερα, μπορεί να έχει μόνο αυτή τη μορφή καλλιέργειας προς το παρόν, και εξάλλου ούτε εγώ ο Δάσκαλος σας, είμαι στα βουνά. Έτσι δεν μπορείτε συνεχώς να σκέφτεστε να πάτε στα βουνά όποτε σκέφτεστε την καλλιέργεια, ή να γίνετε μοναχός ή μοναχή όποτε σκέφτεστε την καλλιέργεια, ή να μην παντρευτείτε, ή να αλλάξετε τους τρόπους ζωής των καθημερινών ανθρώπων όποτε σκέφτεστε την καλλιέργεια. Δεν είναι έτσι. Υπάρχουν πολλοί τρόποι καλλιέργειας. Ανάμεσα στους 84.000 τρόπους καλλιέργειας ο δικός μας δεν είναι ο μόνος που ασκεί καλλιέργεια με αυτόν τον τρόπο. Αυτό που λέω είναι ότι δεν θα πρέπει να επηρεαζόμαστε από τις διάφορες μεθόδους καλλιέργειας του παρελθόντος ή από κάποιες από παλιά εδραιωμένες αντιλήψεις. Αυτό που μεταδίδω σε σας σήμερα, είναι ένας ολοκληρωτικά νέος τρόπος καλλιέργειας, ο όποιος ειλικρινά μπορεί να σας δώσει τη δυνατότητα να σωθείτε στον πιο σύντομο χρόνο. Όσο για το μέλλον, θα υπάρχουν μέθοδοι καλλιέργειας για εκείνο τον καιρό. Για την ακρίβεια, όπως λέω στο βιβλίο, δεν είναι καθόλου εύκολο για κάποιον να ασκήσει καλλιέργεια. Καλλιεργήστε και καλλιεργήστε, αλλά δεν καλλιεργείτε αληθινά τον εαυτό σας και δεν το ξέρετε καν!

Μπορώ να σας πω ότι στο μακρινό παρελθόν πολλοί Θεοί βρήκαν ότι είναι πάρα πολύ δύσκολο να σώσουν το Κύριο Πνεύμα ενός ανθρώπου, έτσι υιοθέτησαν τη μέθοδο του να σώσουν το Βοηθητικό Πνεύμα. Ένας [Θεός] έσωζε ανθρώπους με αυτόν τον τρόπο και το βρήκε πολύ καλό. Τότε ένας άλλος βρήκε επίσης ότι το να σώζει ανθρώπους με αυτόν τον τρόπο ήταν επίσης πολύ καλό, και τότε όλοι έσωζαν ανθρώπους με αυτόν τον τρόπο και αυτό είχε σαν αποτέλεσμα αυτόν τον αποδεκτό τρόπο σωτηρίας των ανθρώπων. Αλλά δεν είναι δίκαιο για τους ανθρώπους – ένα άτομο ασκεί καλλιέργεια, όμως κάποιος άλλος σώζεται. Ακριβώς λόγω αυτής της αδικίας, δεν τολμούν να το δημοσιοποιήσουν ή να επιτρέψουν στους ανθρώπους να το γνωρίζουν. Το έχω αποκαλύψει πλέον αυτό για τους ανθρώπους να το γνωρίζουν. Γιατί; Γιατί αυτό που θέλω είναι να δώσω τη δυνατότητα στους ανθρώπους να αποκτήσουν αληθινά τον Φα, να αλλάξω αυτήν την κατάσταση και να δώσω τη δυνατότητα σε εσάς τους ίδιους να καλλιεργηθείτε. Στο μεταξύ, με το να ασκούν οι άνθρωποι καλλιέργεια με αυτόν τον τρόπο ωφελείται και η κοινωνία. Όταν βελτιώνετε τον εαυτό σας τότε είστε σίγουρα ένα καλό άτομο στην κοινωνία, και αυτό είναι το πιο καλό. Έτσι η πρόθεση μου είναι ακριβώς να αντιστρέψω αυτό το πράγμα. Αλλά μερικοί θεοί ανέβηκαν εκεί αφού καλλιεργήθηκαν με αυτόν τον τρόπο για πολλά χρόνια –καλλιεργήθηκαν μέχρι εκεί επάνω όπως ακριβώς καλλιεργούνται τα Βοηθητικά Πνεύματα. Έτσι όλοι αυτοί εμπόδιζαν τη γνωστοποίηση μου αυτή προς εσάς. Παρακαλώ σκεφτείτε το όλοι: Δεν είναι καθόλου εύκολο να μεταδίδω αυτόν τον Φα και δεν είναι εύκολο ούτε για εσάς να τον αποκτήσετε. Τελικά οι Θεοί, οι Φο και οι Τάο αντιλήφθηκαν τι κάνω και είδαν ότι τα αποτελέσματα είναι πολύ καλά – τώρα ξέρουν.

Τα πράγματα ήταν πολύ δύσκολα πίσω τότε που δίδασκα τον Φα στην Κίνα. Τώρα, βέβαια, είναι σχετικά εύκολο να τον διδάξω, ιδίως στις Η.Π.Α. είναι ήδη πολύ εύκολο για εσάς να ακούσετε τον Φα. Όπως είπα νωρίτερα, αυτή η δική μας μορφή καλλιέργειας δεν θα πρέπει να επηρεαστεί από αντιλήψεις του παρελθόντος, εμείς έτσι καλλιεργούμαστε. Φυσικά, αφού αυτή η «φουρνιά» η δικιά σας τελειώσει την καλλιέργεια, οι άνθρωποι στο μέλλον θα έχουν τον δικό ους τρόπο για να ασκήσουν καλλιέργεια. Οι άνθρωποι του μέλλοντος δεν θα ξέρουν τόσα πολλά για τον Φα. Αυτόν τον έχουμε γνωστοποιήσει τώρα επειδή είναι μια ειδική περίοδος στην ιστορία. Οι άνθρωποι του πιο μακρινού μέλλοντος δεν θα είναι σε θέση να γνωρίζουν ούτε ποιος είμαι, ούτε θα τους αφήσουμε την εικόνα μου. Αυτές οι κασέτες ήχου και οι βιντεοταινίες δεν μπορούν να μείνουν για το μέλλον, παρόλο που εσείς τις έχετε ηχογραφήσει· όλες θα διαγραφούν. Παλιά όταν ο Βούδας Σακιαμούνι καθοδηγούσε τους μαθητές του στην καλλιέργεια, δεν επέτρεπε στους μαθητές του να κρατήσουν χρήματα ή περιουσία, μήπως αναπτύξουν προσκολλήσεις σε αυτά τα υλικά ενδιαφέροντα. Έτσι τους επέτρεπε να μην έχουν τίποτε άλλο παρά μια Κασάγια
 και ένα μπολ για ελεημοσύνη. Αλλά πολύ συχνά οι άνθρωποι έχουν πολλές προσκολλήσεις που είναι δύσκολο να παρατήσουν. Κατά τη διάρκεια μιας συγκεκριμένης περιόδου, πολλοί άρχισαν να μαζεύουν μπολ ελεημοσύνης. Κάποιοι έλεγαν «Το δικό μου μπολ είναι χάλκινο, το δικό μου είναι από νεφρίτη, αυτό το δικό μου φαίνεται ωραίο, το δικό μου το μπολ είναι από ασήμι». Μερικοί μοναχοί είχαν μαζέψει πολλά μπολ. Τότε ο Βούδας Σακιαμούνι είπε: «Αν έχετε τέτοιες προσκολλήσεις στην ιδιοκτησία, τότε μπορείτε να πάτε πίσω στα σπίτια σας αφού εκεί τα έχετε όλα και θα μπορείτε να μαζεύετε πράγματα και να τα κρατάτε. Γιατί δεν μπορείτε να παρατήσετε ούτε ένα μπολ ελεημοσύνης; Ένας μοναχός χρειάζεται να παρατήσει τα πάντα. Γιατί δεν εγκαταλείπετε ακόμα και τη σκέψη του μαζέματος μπολ ελεημοσύνης; Έχετε παρατήσει τους θησαυρούς σας, γιατί είστε ακόμη προσκολλημένοι στα μπολ ελεημοσύνης;» Με αυτό ο Βούδας Σακιαμούνι εννοούσε ότι κάποιος δεν θα έπρεπε να έχει ούτε και αυτή τη μια σκέψη ή ούτε ένα κομματάκι προσκόλλησης – αλλιώς χρειάζεται να αφαιρεθεί. Δεν τους επέτρεπε να έχουν αυτή την προσκόλληση.

Στην εποχή του Βούδα Σακιαμούνι, το μπολ του μοναχού ήταν πολύ μικρό, και μπορούσαν να ζητιανέψουν μόνο για ένα γεύμα τη φορά. Οι μοναχοί σήμερα κρατούν μεγάλο μπολ. Τότε στο παρελθόν χρησιμοποιούσαν ένα μικρό μπολ ελεημοσύνης, αλλά τώρα χρησιμοποιούν μια αναποδογυρισμένη καμπάνα – πηγαίνουν να ζητιανέψουν με μια αναποδογυρισμένη καμπάνα. Και δεν θέλουν καθόλου το φαγητό που τους δίνετε – θέλουν λεφτά. Με το να είναι τόσο δυνατά προσκολλημένοι στα υλικά πράγματα και στα λεφτά – είναι αυτό καλλιέργεια; Μπορώ να σας πω ότι τα λεφτά είναι το μεγαλύτερο εμπόδιο για έναν καλλιεργητή. Αυτό που μόλις είπα ήταν για τους μοναχούς. Η καλλιέργεια του Ντάφα όμως, δεν δίνει σημασία στα υλικά πράγματα, αλλά στο μυαλό. Από τη στιγμή που ασκείτε καλλιέργεια ενώ δουλεύετε στην κοινή ανθρώπινη κοινωνία, δεν έχει σημασία πόσα λεφτά έχετε, το μόνο που έχει σημασία είναι εάν και κατά πόσο η προσκόλληση σας στα λεφτά και στον πλούτο έχει αφαιρεθεί. Ακόμα κι αν το σπίτι σας είναι χτισμένο με χρυσά τούβλα, δεν θα το έχετε στο μυαλό σας και δεν θα το σκέπτεστε πολύ. Οι άνθρωποι έχουν όλων των ειδών τις δουλειές ενώ καλλιεργούνται ανάμεσα στους καθημερινούς ανθρώπους. Ενώ κάνετε δουλειές, κάνετε λεφτά – τι σημασία έχει, αν δεν το έχετε στο μυαλό σας; Αν δεν σκέπτεστε πολύ για αυτό και δεν κάνει καμία διαφορά είτε τα έχετε είτε όχι, έχετε περάσει αυτή τη δοκιμασία. Το σπίτι σας μπορεί να είναι ακόμα και χρυσό – δεν πειράζει. Από εσάς απαιτούμε να εγκαταλείψετε αυτή την προσκόλληση. Καλλιέργεια δεν σημαίνει απαλλαγή από τα υλικά αγαθά. Μόνο με αυτόν τον τρόπο ανταποκρίνεστε στην καλλιέργεια στον καθημερινό κόσμο. Αν όλοι ασκούσαν καλλιέργεια και κανείς δεν έκανε τίποτα, πώς θα ζούσε η κοινωνία; Αυτό δεν είναι εφικτό. Δίνουμε βαρύτητα μόνο στο μυαλό των ανθρώπων, στοχεύουμε κατευθείαν στο μυαλό των ανθρώπων και στο να σας κάνουμε να βελτιώνετε αληθινά το σίνσινγκ
 σας, παρά να σας κάνουμε να εγκαταλείψετε [αυτά καθαυτά] τα υλικά αγαθά. Πρέπει να είστε ξεκάθαροι για το πώς αυτό είναι διαφορετικό από τους παραδοσιακούς τρόπους καλλιέργειας. Αλλά θα δοκιμαστείτε σοβαρά σε αυτό για να φανεί αν αληθινά έχετε τέτοιες προσκολλήσεις.

Όσον αφορά τους καλλιεργητές που ασκούν καλλιέργεια στον Ντάφα μας αυτό είναι το μονοπάτι που παίρνουμε. Πρέπει να ελαττώσετε αυτές τις προσκολλήσεις. Όσο για τους επαγγελματίες καλλιεργητές(μοναχούς) στο μέλλον, αυτοί θα πάρουν μπολ και θα πάνε να ζητιανέψουν για φαγητό, θα ταξιδέψουν με τα πόδια και θα περιπλανηθούν. Μόνο περνώντας όλων των ειδών τις ταλαιπωρίες στον κόσμο θα είναι ικανοί να φτάσουν στην Ολοκλήρωση. Με αυτόν τον τρόπο θα καλλιεργούνται οι μοναχοί στο μέλλον.

Μιλώντας για δυσκολίες επιτρέψτε μου να σας πω αυτό: Μόλις ένας άνθρωπος αποφασίσει να ασκήσει καλλιέργεια σίγουρα θα βιώσει δυσκολίες – θα συναντήσει εμπόδια. Οι άνθρωποι που ασκούν τον Ντάφα έχουν ευλογίες, αλλά έχουν και ταλαιπωρίες ενώ ασκούν καλλιέργεια – αυτό είναι σίγουρο. Όμως συχνά όταν οι άνθρωποι υποφέρουν λίγο ή βιώνουν μια μικρή δυσκολία το θεωρούν κακό πράγμα. «Πώς συμβαίνει να νοιώθω άβολα εδώ και εκεί;» Αν είσαι σε άνεση όλη σου τη ζωή, μπορώ να σου πω ότι είναι σίγουρο πως θα πας στην κόλαση. Αν δεν αρρωστήσετε σε όλη σας τη ζωή – για να μην αναφέρω το να είστε άνετα σε όλη σας τη ζωή – πεθαίνοντας είναι εκατό τοις εκατό σίγουρο ότι θα πάτε στην κόλαση. Και μόνο το ότι είστε ζωντανός παράγει κάρμα. Είναι αδύνατο για εσάς να μην παράγετε κάρμα, γιατί μόλις ανοίξετε το στόμα σας μπορεί να πληγώσετε άλλους. Αυτό που θα πείτε μπορεί ακούσια να πληγώσει άλλους: Μπορεί ένα άτομο να μη νοιαστεί για το τι θα πείτε σε αυτόν, αλλά κάποιος άλλος το ακούει και πληγώνεται. Ενώ ζουν οι άνθρωποι, ότι τρώνε είναι ζωές, ακόμη και όταν περπατούν πατούν πάνω σε ζωές και τις σκοτώνουν. Φυσικά, έχουμε πει ότι παράγετε κάρμα όταν ζείτε στον κόσμο. Αν δεν αρρωστήσετε, το κάρμα σας δεν πρόκειται να εξαλειφτεί. Όταν οι άνθρωποι υποφέρουν από αρρώστιες, το κάρμα τους αληθινά εξαλείφεται. Θα συνέλθετε μόλις εξαλειφτεί. Συχνά, αρρωσταίνετε σοβαρά, και μετά από λίγο όταν συνέρχεστε, ανακαλύπτετε ότι το πρόσωπο σας ακτινοβολεί και ό,τι κάνετε πάει καλά. Αυτό είναι επειδή μόλις το κάρμα εξαλειφτεί μεταμορφώνεται σε ευλογίες – αρετή. 

Επειδή υποφέρατε, ό,τι κι αν κάνετε συνήθως θα πάει ομαλά και θα πραγματοποιηθεί εύκολα. Οι άνθρωποι δεν μπορούν να το δουν αυτό, έτσι νομίζουν ότι είναι κακό να υποστούν ακόμη και την παραμικρή δυσκολία. Στην πραγματικότητα, τι είναι το τόσο τρομακτικό με τη δυσκολία;! Ακόμη και αν έχετε κάποιες δυσκολίες, αν ατσαλώσετε τη θέληση σας και την υπομείνετε, θα δείτε μετά ότι οτιδήποτε κάνετε θα προχωρήσει διαφορετικά. Θα έλεγα ότι δεν είναι τίποτε περισσότερο από δυσκολίες που οι άνθρωποι θα πρέπει να υπομείνουν όταν ασκούν καλλιέργεια. Αν είστε ικανοί να εγκαταλείψετε [τον φόβο της δυσκολίας] τότε είναι σίγουρο πως θα φτάσετε στην Ολοκλήρωση. Μιλώντας από μια υψηλότερη σκοπιά, αν είστε ικανός να εγκαταλείψετε τη σκέψη της ζωής και του θανάτου, είστε αληθινά ένας Θεός!

Ο Βούδας Αμιτάμπα είπε ότι ψέλνοντας το όνομά του, οι άνθρωποι θα μπορούσαν να ξαναγεννηθούν στον Παράδεισο της Υπέρτατης Μακαριότητας. Πώς θα μπορούσε αυτό να επιτραπεί; Τα λόγια του δεν μπορούν να κατανοηθούν επιφανειακά. Είναι αλήθεια ότι κάποιος μπορεί να πάει στον Παράδεισο της Υπέρτατης Μακαριότητας ψάλλοντας το όνομα του Βούδα, αλλά οι άνθρωποι ερμήνευσαν τα λόγια του Βούδα επιφανειακά. Ο Νόμος του Φο έχει διαφορετικά εσωτερικά νοήματα σε διαφορετικά επίπεδα. Ψέλνοντας το όνομα του Βούδα στην ουσία είναι εξάσκηση. Συνεχίζετε να ψέλνετε μέχρι που τίποτα παρά μόνο η λέξη «Αμιτάμπα» έχει απομείνει στο μυαλό σας – μια σκέψη αντικαθιστά δέκα χιλιάδες σκέψεις – ψέλνετε και αδειάζετε εντελώς το μυαλό σας, δεν περιέχει τίποτα παρά μόνο τη λέξη «Αμιτάμπα». Ενώ ψέλνετε το όνομα του Βούδα θα παρεμποδιστείτε από πολυάριθμες προσκολλήσεις και διάφορες ενοχλήσεις – μπορείτε να τους αντισταθείτε; Όταν όλες οι προσκολλήσεις εγκαταλείπονται και το μυαλό αδειάζει, ο στόχος της καλλιέργειας επιτυγχάνεται. Ψέλνοντας το όνομα του Βούδα είναι και μια έκφραση σεβασμού προς τον Βούδα. Ψέλνετε επειδή θέλετε να πάτε στον Παράδεισο της Υπέρτατης Μακαριότητας, έτσι φυσικά ο Βούδας στον Παράδεισο της Υπέρτατης Μακαριότητας θα έλθει να σας φροντίσει αφού καλλιεργείτε τη φύση του Φο. Υπάρχει βαθύ εσωτερικό νόημα σε αυτό. Κάποιοι λένε ότι ένας άνθρωπος μπορεί να πάει στον Παράδεισο της Υπέρτατης Μακαριότητας αν ψάλει το όνομα του Αμιτάμπα ακριβώς πριν πεθάνει. Αλλά πώς θα πρέπει να είστε για να το κάνετε αυτό; Όταν πραγματικά είστε ικανοί να αφήσετε τη σκέψη της ζωής και του θανάτου μπορείτε αληθινά να πάτε εκεί. Αυτή είναι η διαφορά μεταξύ ενός ανθρώπου και ενός Θεού. Αν μπορείτε να παρατήσετε τη ζωή και το θάνατο τότε είστε Θεός. Αν δεν μπορείτε να παρατήσετε τη ζωή και το θάνατο τότε είστε άνθρωπος – αυτή είναι η διαφορά. Καλλιεργούμαστε και καλλιεργούμαστε και εγκαταλείπουμε όλες τις προσκολλήσεις – δεν θα πρέπει να εγκαταλείψετε ακόμη και τη ζωή και το θάνατο; Αν κάποιος μπορεί να εγκαταλείψει τη ζωή και το θάνατο κατευθείαν, τι άλλες προσκολλήσεις θα έχουν μείνει; «Έχοντας αποκτήσει τον Φα, δεν φοβάμαι καν τη ζωή και το θάνατο και μπορώ ακόμη να δώσω και τη ζωή μου.» Τότε σε τι θα μπορούσε αυτός να είναι ακόμη προσκολλημένος; Αυτή είναι η ιδέα. Όταν οι άνθρωποι πρόκειται να πεθάνουν είναι απίστευτα φοβισμένοι, «Όχι! Πρόκειται να πεθάνω σύντομα. Αυτή είναι η τελευταία ανάσα μου». Τι είδους συναίσθημα είναι αυτό; Αλλά ορισμένοι άνθρωποι δεν φοβούνται όταν κοντεύουν τον θάνατο και τα χείλη τους ακόμη ψέλνουν το όνομα του Αμιτάμπα – δεν θα λεγάτε ότι αυτοί θα πάνε στον Παράδεισο της Υπέρτατης Μακαριότητας; Εγκαταλείποντας τα πάντα, δεν έχουν καθόλου την έννοια της ζωής και του θανάτου. Κάθε σκέψη του ανθρώπου είναι κτισμένη πάνω σε μια μακρά περίοδο καλλιέργειας. Οι σκέψεις των καθημερινών ανθρώπων είναι υπερβολικά περίπλοκες και έχουν όλων των ειδών τις προσκολλήσεις. Πώς θα μπορούσαν να μην είναι φοβισμένοι στο κρίσιμο σημείο της ζωής και του θανάτου; Έχω πει ότι «ο Μεγάλος Δρόμος είναι ο πιο απλός και εύκολος» και ότι πολλά πράγματα είναι πολύ απλά αλλά χρειάζεται πολύ συζήτηση όταν αναλύονται και εξηγούνται με λεπτομέρεια. Όμως αν σας λέγονταν κατευθείαν, δεν θα ήσασταν ικανοί να τα κάνετε και οι άνθρωποι δεν θα ήταν ικανοί να καταλάβουν πράγματα σε τόσο βαθιά επίπεδα. Όλοι καταλαβαίνουν από την επιφάνεια των λέξεων, επιφανειακά. Γι’ αυτό πρέπει να σας εξηγώ τον Φα.

Διδάσκοντας τον Φα στο Σαν Φρανσίσκο
6 Απριλίου 1997

Μόλις που συναντηθήκαμε στην Νέα Υόρκη, και τώρα, λίγες μόνο ημέρες αργότερα, συναντιόμαστε πάλι εδώ σήμερα. Αρχικά ήθελα να σας δώσω λίγο χρόνο για να αφομοιώσετε αυτά που είπα, αφού τα πράγματα που συζήτησα την τελευταία φορά ήταν υψηλού επιπέδου. Στην πραγματικότητα αν σκεφτείτε προσεκτικά τα πράγματα για τα οποία μίλησα, ίσως βρείτε ότι είναι πολύ υψηλότερου επιπέδου. Βασικά, σας είπα την ουσία. Ωστόσο, υπάρχει λόγος που το κάνω, πιο συγκεκριμένα, είστε πολύ μορφωμένοι. Επίσης, κάποιοι από εσάς λάβατε τον Φα αργότερα, αλλά αυτοί που έλαβαν τον Φα αργότερα, βελτιώνονται γρήγορα, κι έτσι οι απαιτήσεις για αυτούς είναι επίσης υψηλές και τα επίπεδά τους ανεβαίνουν γρήγορα. Νιώθετε πως είναι δυσκολότερα και ότι υπάρχουν περισσότερα εμπόδια, δηλαδή, φαίνεται να υπάρχουν περισσότερες ταλαιπωρίες – αυτό είναι αναπόφευκτο. Πολλά από τα πράγματα που διδάσκω σήμερα δεν έχουν συζητηθεί ποτέ πριν. Αφού ο χρόνος για καλλιέργεια είναι πολύ περιορισμένος, ελπίζω να σας μεταδώσω αυτόν τον Φα όσο το δυνατόν γρηγορότερα ώστε να ασκήσετε καλλιέργεια και να επιτύχετε την φώτιση όσο το δυνατόν γρηγορότερα.

Ήταν μόλις χτες που μίλησα για το θέμα που ακολουθεί. Μπορεί να ξέρετε το κινέζικο παραμύθι, Ταξίδι στη Δύση. Όταν ο μοναχός Τανγκ
 πήγε στον Δυτικό Παράδεισο για να λάβει τις γραφές, πέρασε από όλων των ειδών τις δοκιμασίες και τα βάσανα! Εννέα επί εννέα, ή ογδόντα ένα βάσανα – αν έχανε έστω και ένα σήμαινε πως έπρεπε να το ξανακάνει αλλιώς δεν θα ήταν αποδεκτό. Έτσι δεν ήταν καθόλου εύκολο. Σήμερα είναι πολύ εύκολο για εσάς να λάβετε τον Φα. Ακόμη και αν δεν βρισκόσαστε στις Ηνωμένες Πολιτείες μπορείτε να αγοράσετε ένα αεροπορικό εισιτήριο και να έρθετε εδώ σε χρόνο μηδέν. Έτσι συγκριτικά, πραγματικά λαβαίνετε αυτόν τον Φα πιο εύκολα. Αλλά δεν είναι τόσο εύκολο να καλλιεργηθείτε. Επίσης νομίζω αυτό: Πρέπει να εξετάσουμε αν οι άνθρωποι μπορούν να μάθουν τον Φα, αν μπορούν να λάβουν τον Φα, και πώς βλέπουν αυτόν τον Φα. Αυτό το χρονικό περιθώριο δεν μπορεί να παραμείνει για πολύ καιρό. Οι άνθρωποι ακόμη διστάζουν όταν είναι να λάβουν αυτόν τον Φα, το εξετάζουν και το σκέφτονται ξανά και ξανά, «Να πάω να το μάθω αυτό;» κλπ. Κι εμείς σκεφτόμαστε αυτό το θέμα, έτσι νομίζω πως είναι καλό που ο χρόνος είναι περιορισμένος. Δεν μπορεί ο οποιοσδήποτε να λάβει αυτόν τον Φα. Πιστεύουμε στην προκαθορισμένη σχέση (γιουάνφεν). Με άλλα λόγια, με τον χρόνο να είναι περιορισμένος αυτοί που δεν είναι να λάβουν αυτόν τον Φα είναι πολύ πιθανό να μην μπορέσουν να μπουν. Ένα πρόβλημα θα μπορούσε να εμφανιστεί με μεγαλύτερο πλάνο χρόνου, συγκεκριμένα, οι άνθρωποι που δεν είναι να λάβουν τον Φα θα μπορούσαν να μπουν και να παρέμβουν σε εμάς ή να μας κάνουν κακό. Αφού θα δυσκολεύονταν να πιστέψουν, μπορεί να ενεργούσαν σαν παρέμβαση. Βέβαια, η πόρτα μας είναι ορθάνοιχτη – άσχετα με το ποιοι είστε, όσο είστε ικανοί να μάθετε εμείς θα είμαστε υπεύθυνοι για εσάς. Αλλά πραγματικά χρειάζεται να εξετάσουμε τις καρδιές των ανθρώπων.

Ο Νόμος του Φο είναι ευρύς, απέραντος και εμβριθής. Ο Φα που διδάσκουμε σήμερα πηγαίνει πέρα από τις συμβατικές αντιλήψεις για τον Νόμο του Φο. Διδάσκουμε τον Φα ολόκληρου του Κόσμου – τη φύση ολόκληρου του Κόσμου. Μέσα σε αυτόν τον απέραντο Κόσμο, καθένα από τα επίπεδα του έχει την Κοσμική φύση του, που είναι οι αρχές του Φα εκδηλωμένες από το Τζεν - Σαν - Ρεν
 σε κάθε επίπεδο. Και οι αρχές του Φα σε κάθε επίπεδο είναι πραγματικά τεράστιες και πολύπλοκες. Αν θέλατε να εξηγήσετε τις αρχές σε ένα συγκεκριμένο επίπεδο, μπορεί να μην ήσασταν ικανοί να τις εξηγήσετε ολοκληρωτικά ακόμη και αν σας έπαιρνε ολόκληρη ζωή – τόσο απέραντες και πολύπλοκες είναι. Όπως ξέρετε ο Βούδας Σακιαμούνι δίδαξε το Ντάρμα στους ανθρώπους και στους μαθητές του που ασκούσαν καλλιέργεια από το επίπεδο του Ταθαγκάτα. Αλλά αφού πέρασε ολόκληρη την ζωή του διδάσκοντας, είχε διδάξει μόνο τα πράγματα του δικού του τρόπου καλλιέργειας. Ο Βούδας Σακιαμούνι είπε πως υπάρχουν 84.000 τρόποι καλλιέργειας, χωρίς να περιλαμβάνονται αυτοί της Σχολής του Τάο. Στην Κινέζικη Σχολή του Τάο λένε πως έχουν 3.600 τρόπους καλλιέργειας. Και αυτοί δεν συμπεριλαμβάνουν τους τρόπους καλλιέργειας των Θεών των Δυτικών θρησκειών των κοινά γνωστών σε εμάς. Επιπλέον, οι ογδόντα τέσσερις χιλιάδες τρόποι καλλιέργειας που ανέφερε ο Βούδας Σακιαμούνι είναι μόνο μια κατανόηση στο επίπεδο του Ταθαγκάτα, μέσα σε αυτά τα όρια. Πέρα από αυτά τα όρια, υπάρχουν τόσοι πολλοί τρόποι καλλιέργειας που θα ήταν αδύνατο για εσάς να τους ανιχνεύσετε, και υπάρχουν τόσοι πολλοί διαφορετικοί Ταθαγκάτα και αρχές του Φα στις οποίες έχουν φωτιστεί – είναι εξαιρετικά απέραντος. Θα μπορούσατε να πείτε ότι ο Νόμος του Φο δεν μπορεί καν να περιγραφεί με όρους απέραντων ωκεανών ή θαλασσών. Όσο μεγάλος είναι ο Κόσμος, τόσο μεγάλος είναι και αυτός ο Φα – αυτή είναι η ιδέα.

Σήμερα, χρησιμοποιώ μόνο ανθρώπινη γλώσσα –την πιο απλή ανθρώπινη γλώσσα του σήμερα– για να σας μιλήσω για την γενική κατάσταση αυτού του απόλυτα απέραντου και εμβριθή Κόσμου. Αν μπορέσετε αληθινά και ολοκληρωτικά να κατανοήσετε αυτόν τον Φα, και μπορέσετε να ασκήσετε καλλιέργεια μέσα σε αυτόν τον Φα, το ύψος και το βάθος αυτών που θα βιώσετε και θα φωτιστείτε θα είναι πέρα από κάθε περιγραφή. Όσο ασκείτε καλλιέργεια, σταδιακά θα βιώνετε και θα φωτίζεστε όλο και περισσότερο. Όσο πιο πολύ διαβάζετε το Τζούαν Φάλουν
, τόσο πιο πολλά θα καταλαβαίνετε από αυτό. Ακόμη κι αν η εγγενής ποιότητα σας είναι πολύ καλή, υπάρχουν περισσότερα από αρκετά για εσάς ώστε να καλλιεργήσετε σε αυτόν τον Ντάφα. Όσο ψηλά και αν θέλετε να καλλιεργηθείτε, αυτός ο Φα είναι επαρκώς τεράστιος να το χωρέσει – Αυτός ο Φα είναι απλά απίστευτα ευρύς και απέραντος. Όπως ξέρετε, είπα στο Τζούαν Φάλουν πως οι αρχές του Φα που εμπεριέχονται εκεί είναι πραγματικά εκτεταμένες. Μπορείτε να δείτε ότι, αμέτρητα επίπεδα πάνω σε επίπεδα από Φο, Τάος και Θεούς βρίσκονται πίσω από κάθε λέξη – δεν μπορούν να μετρηθούν. Αφού το κάθε επίπεδο έχει τις αρχές εκείνου του επιπέδου, και το κάθε επίπεδο έχει Φο, Τάος και Θεούς σε εκείνο το επίπεδο, φανταστείτε πόσο απέραντος είναι αυτός ο Φα. Στην πραγματικότητα, εγώ μόνο μια σύντομη περιγραφή έκανα για σας. Η αληθινή κατανόησή του εξαρτάται από εσάς τους ίδιους, η φώτιση, η καλλιέργεια και η κατανόηση μέσα στην πραγματική σας καλλιέργεια. Έτσι θα σας πω αυτή την αρχή: σιγουρευτείτε πως δεν σκέφτεστε ότι είναι αρκετό που έχετε διαβάσει το βιβλίο Τζούαν Φάλουν και που ξέρετε τις ασκήσεις, ή ότι είναι αρκετό να πιστεύετε ότι είναι καλό και απλά να εξασκείστε. Αν θέλετε να βελτιώσετε τον εαυτό σας, πρέπει να βασιστείτε ολοκληρωτικά σε αυτό το βιβλίο. Έτσι πρέπει να το διαβάζετε ξανά και ξανά. Όσο διαβάζετε το βιβλίο κατανοείτε πιο πολλά και βελτιώνεστε. Προσθέστε σε αυτό τα συμπληρωματικά μέσα για την Ολοκλήρωση – τις ασκήσεις – και συνεχώς θα ανεβάζετε το επίπεδο σας. Έτσι σιγουρευτείτε πως δεν σκέφτεστε λανθασμένα ότι είναι αρκετό που το διαβάσατε μια φορά και το βρήκατε καλό, που ασκείστε μαζί με τους άλλους και που δεν έχετε σταματήσει να εξασκήστε. Αυτός ο Φα είναι εξαιρετικά σημαντικός. Πρέπει να δουλέψετε σκληρά στην μελέτη του Φα.

Αυτός ο Κόσμος είναι τόσο απέραντος και η δομή του είναι τόσο περίπλοκη. Σας έχω πει για τη σύνθεση των διαστάσεων. Για παράδειγμα, η ύλη αποτελείται από μόρια και ακόμη πιο μικροσκοπικά σωματίδια. Η διάσταση που γνωρίζουμε αποτελείται επίσης από αυτά τα σωματίδια. Σήμερα, τα σωματίδια τα γνωστά στην επιστήμη περιέχουν μόρια, άτομα, νετρόνια, ατομικούς πυρήνες και ηλεκτρόνια· και μετά υπάρχουν τα κουάρκς και τα νετρίνος. Το τι υπάρχει παραπέρα είναι άγνωστο στη σημερινή επιστήμη. Έτσι αυτό που είπα είναι ότι το πεδίο
 αυτών των σωματιδίων στο κάθε επίπεδο είναι αυτό που αποκαλούμε επιφάνεια αυτού του επιπέδου. Στην πραγματικότητα, τα σωματίδια δεν είναι κατανεμημένα σε μια επιφάνεια· Αντίθετα, μέσα σε ένα δοσμένο επίπεδο, υπάρχουν παντού – όχι σε μια επιφάνεια. Η ανθρωπότητα δεν έχει κάποιον όρο γι’ αυτό, έτσι απλά θα το αποκαλούμε επιφάνεια. Αυτός είναι ο μόνος τρόπος που μπορούμε να το περιγράψουμε. Ακριβώς στο εσωτερικό αυτού του πεδίου – μέσα στο πεδίο αυτής της στρώσης σωματιδίων – μια διάσταση δημιουργείται. Μεταξύ των σωματιδίων υπάρχουν διαστάσεις, και μέσα στα ίδια τα σωματίδια υπάρχουν επίσης διαστάσεις. Επιπλέον, σωματίδια μπορούν να συγκροτήσουν άλλα σωματίδια διαφόρων μεγεθών. Τότε, μεταξύ των σωματιδίων διαφορετικού μεγέθους που συγκροτούνται από σωματίδια του ίδιου μεγέθους υπάρχουν πάλι διαστάσεις. Αυτή είναι η έννοια των διαστάσεων που σας εξήγησα την τελευταία φορά.

Πάντα έλεγα ότι μεταξύ των ατόμων και των μορίων υπάρχει μια τεράστια διάσταση. Εμείς οι άνθρωποι ζούμε μεταξύ της στρώσης των μεγαλύτερων σωματιδίων φτιαγμένων από μόρια, και των πλανητών που βλέπουμε, οι οποίοι επίσης συγκροτούν μία στρώση σωματιδίων. Οι άνθρωποι ζουν σ’ αυτή τη διάσταση. Ένας πλανήτης είναι επίσης ένα σωματίδιο. Πηγαίνοντας παραπέρα, ο γαλαξίας μας επίσης έχει ένα εξωτερικό κέλυφος. Μπορεί ο γαλαξίας μας και οι αμέτρητοι άλλοι γαλαξίες οι σκορπισμένοι σε ολόκληρο τον Κόσμο να σχηματίσουν μια διάσταση; Και αυτοί είναι συσχετισμένοι. Πέρα από τους γαλαξίες, υπάρχει ακόμη μια άλλη Κοσμική έκταση – μήπως και αυτή η Κοσμική έκταση είναι μία στρώση από σωματίδια; Σίγουρα είναι μία στρώση από σωματίδια. Ο Κόσμος είναι απίστευτα απέραντος – δεν υπάρχει κανένας τρόπος να περιγράψει κανείς πόσο απέραντος είναι. Επιπλέον, τρεις χιλιάδες σύμπαντα σαν αυτό που κατοικούμε φτιάχνουν μία μεγαλύτερη στρώση από σύμπαντα, η οποία έχει ένα εξωτερικό κέλυφος και είναι ένα σωματίδιο από ένα σύμπαν μιας ακόμα μεγαλύτερης στρώσης. Τα σωματίδια για τα οποία μίλησα εκτείνονται από ένα και μόνο σημείο. Στην πραγματικότητα, σωματίδια κάθε στρώσης είναι διασκορπισμένα από άκρη σε άκρη σε ολόκληρο τον Κόσμο. Ωστόσο, αν και αυτά που περιέγραψα είναι μόνο δύο στρώσεις συμπάντων εσείς ήδη το βρίσκετε αρκετό για να σαστίσει κάποιος. Στην πραγματικότητα, η μελλοντική ανθρώπινη επιστήμη δεν θα είναι ικανή να το ξέρει αυτό και ούτε η ανθρωπότητα θα είναι ποτέ ικανή να γνωρίζει πράγματα τόσο υψηλού επιπέδου. Ακόμη και με την έκταση που το συζητήσαμε, αυτή η στρώση σωματιδίων δεν είναι τίποτα παρά ένας κόκκος σκόνης – ένας μικροσκοπικός κόκκος σκόνης – σε αυτόν τον τεράστιο Κόσμο! Σκεφτείτε πόσο αχανής είναι ο Κόσμος αυτός! Αυτός είναι ο τύπος διάστασης για τον οποίο σας έλεγα ευθύς εξαρχής.

Την τελευταία φορά συζήτησα πάλι για τη σύνθεση των διαστάσεων. Εκτός από τον τύπο διαστάσεων μεταξύ ατόμων και μορίων και μεταξύ πλανητών και μορίων, τα ατομικά σωματίδια σε κάθε στρώση επίσης συγκροτούν σωματίδια διαφορετικών μεγεθών. Τότε μεταξύ των στρώσεων αυτών των διαφορετικού μεγέθους σωματιδίων υπάρχουν ξανά διαστάσεις. Πάρτε τα μόρια για παράδειγμα: Εμείς ξέρουμε κανονικά ότι υπάρχει μια διάσταση μεταξύ μορίων και ατόμων. Αν τα άτομα πρόκειται να φτιάξουν μόρια, πολλά άτομα πρέπει να οργανωθούν μαζί έτσι ώστε να φτιάξουν ένα μόριο. Τότε, ανάμεσα σε μία στρώση από μεγαλύτερα σωματίδια συγκροτημένα από λιγότερα ατομικά σωματίδια και μία άλλη στρώση από μεγαλύτερα σωματίδια συγκροτημένα από περισσότερα ατομικά σωματίδια υπάρχει άλλο ένα ακόμη επίπεδο διάστασης. Όπως είπα, τα μόρια μπορούν να σχηματίσουν οποιοδήποτε πράγμα στην εξώτατη επιφάνεια – πράγματα όπως αυτά που εμείς οι άνθρωποι μπορούμε να δούμε, όπως το ατσάλι, το σίδερο, το νερό, τον αέρα, το ξύλο και τα ανθρώπινα σώματά μας. Αυτή είναι η στρώση της ύλης στην επιφάνεια την οποία οι άνθρωποι μπορούν να δουν, και αποτελείται από τη στρώση των μεγαλύτερων σωματιδίων που είναι συγκροτημένα από μόρια. Τα μόρια φτιάχνουν επίσης μία δεύτερη, μετρώντας προς τα κάτω, στρώση σωματιδίων που είναι ελαφρώς μικρότερα από αυτά τα μεγαλύτερα φτιαγμένα από μόρια σωματίδια. Μπορούν επίσης να φτιάξουν μία τρίτη, μετρώντας προς τα κάτω, στρώση σωματιδίων – που όλα τους αποτελούνται από μόρια, διότι τα μόρια μπορούν να φτιάξουν σωματίδια διαφόρων μεγεθών. Τότε μεταξύ τους υπάρχουν επίσης διαστάσεις, συνεπώς αυτός ο Κόσμος είναι εξαιρετικά περίπλοκος. Υπάρχουν και άλλα σχετικά με αυτό, διότι μέσα σε κάθε επίπεδο διάστασης υπάρχουν και κάθετα [επίπεδα], δηλαδή, διαστάσεις διαφορετικών επιπέδων. Με άλλα λόγια, υπάρχουν διαστάσεις από διαφορετικά επίπεδα που είναι σαν τα πολλά ουράνια στρώματα που αναφέρονται στις θρησκείες. Επιπλέον, μέσα σε διαστάσεις σε διάφορα επίπεδα υπάρχουν επίσης διάφοροι ξεχωριστοί παράδεισοι. Είναι υπερβολικά πολύπλοκο. Σας μίλησα μόνο για ένα κοινό φαινόμενο.

Στην πραγματικότητα, εκτός από αυτόν τον τύπο διάστασης, υπάρχει και ένας τύπος τραχιάς
 διάστασης, που είναι η διάσταση στην πιο ακραία εξωτερική επιφάνεια. Σας λέω συχνά... φυσικά, κάποιος με ρώτησε την τελευταία φορά για το τι εννοούσα σε ένα από τα άρθρα μου στα Βασικά για περαιτέρω πρόοδο όπου έλεγα ότι: «η ανθρώπινη κοινωνία βρίσκεται ακριβώς στο μέσο, στην πιο ακραία εξωτερική στρώση, και στην πιο ακραία εξωτερική επιφάνεια.» Όσον αφορά στην έννοια «της πιο ακραίας εξωτερικής επιφάνειας»: σύμφωνα με την αρχή αυτού του Κόσμου, δεν υπάρχει καθόλου εξωτερικό ή εσωτερικό, ούτε υπάρχουν οι έννοιες μεγάλος και μικρός όπως γίνονται κατανοητές από την ανθρωπότητα. Οι έννοιες είναι απολύτως διαφορετικές από τις δικές μας τις ανθρώπινες. Σήμερα θα αναπτύξω αυτό «έξω». Γιατί λέω ότι η ανθρωπότητα είναι στην πιο απομακρυσμένη επιφάνεια και είναι στο πιο ακραίο εξωτερικό; Τι σημαίνει αυτό; Θέτοντάς το με άλλον τρόπο, εκτός από το είδος διάστασης για το οποίο μίλησα πριν, υπάρχει άλλο ένα είδος διάστασης, το οποίο, όπως ακριβώς αυτό στο οποίο ζούμε εμείς άνθρωποι σήμερα, είναι (κι αυτό) απολύτως διαφορετικό από εκείνο όπου ζουν οι Θεοί. Οι διαστάσεις για τις οποίες μίλησα πριν αποτελούνται όλες από πιο μικροσκοπική ύλη υψηλής ενέργειας, ενώ η διάσταση για την οποία μιλώ σήμερα αποτελείται από ύλη επιφανείας(επιφανειακή ύλη). Μέσα σε αυτήν την ύλη επιφάνειας επίσης υπάρχουν πολλά, πάρα πολλά διαφορετικά στοιχεία και διαφορετικά σωματίδια. Αυτή η πολύ ειδική διάσταση επιφανείας είναι ακριβώς όπως εμείς οι άνθρωποι: Στο σώμα σας υπάρχουν κύτταρα διαφορετικών μεγεθών, τα οποία μπορούν επίσης να αποκαλεστούν σωματίδια. Στην επιφάνεια κάθε κυττάρου υπάρχει μια στρώση από δέρμα(φλοιός). Κατόπιν και σε όλη την πορεία μέχρι έξω προς τους φλοιούς που συγκροτούν τα σωματίδια του φλοιού στην επιφάνεια του ανθρώπινου σώματός μας, οι φλοιοί των σωματιδίων στην επιφάνεια του ανθρώπινου σώματος συγκροτούν τον ανθρώπινο σάρκινο φλοιό στην επιφάνεια(την επιδερμίδα). Σε ένα εξαιρετικά μικροσκοπικό επίπεδο αυτή η επιδερμίδα είναι επίσης μια εξαιρετικά απέραντη διάσταση. Ο ιστός του σώματος που σχηματίζεται από τους φλοιούς των μορίων μέσα στο σώμα είναι εντελώς διαφορετικός από τη δομή στην επιφάνεια. Με τον ίδιο τρόπο είναι κι ο Κόσμος. Φυσικά, είναι πολύ σύνθετος. Με τι μοιάζει η διάσταση στην οποία εμείς οι άνθρωποι κατοικούμε; Πέστε ότι όλη αποτελείται από σωματίδια. Ανεξάρτητα από το πόσο μεγάλα ή μικρά αυτά τα σωματίδια είναι, κάθε σωματίδιο έχει ένα εξωτερικό κέλυφος.

Στην πραγματικότητα αυτό για το οποίο σας μιλώ σήμερα είναι αυτό το εξωτερικό κέλυφος. Αλλά αν και με αυτά τα εξωτερικά κελύφη τα σωματίδια περικλείουν σωματίδια, σωματίδια περικλείουν σωματίδια, και κάποια σωματίδια μπορεί να εμφανίζονται να βρίσκονται εσωτερικά –η Γη είναι στην κεντρική θέση– στην πραγματικότητα όλα ανήκουν στο εξωτερικό. Γι’ αυτό λέω ότι οι άνθρωποι είναι στο πιο ακραίο εξωτερικό. Όλα ανήκουν στο πιο ακραίο εξωτερικό, επειδή όλα συνδέονται με το κέλυφος της πιο ακραίας εξωτερικής επιφάνειας. Το περικλείον-κέλυφος
 είναι ένα ανεξάρτητο σύστημα. Ο Κόσμος έχει ένα μέγιστο εξωτερικό κέλυφος, και όλα τους συνδέονται με αυτό το μέγιστο εξωτερικό κέλυφος. Αυτή η διάσταση στην οποία τα σαρκικά σώματα της ανθρωπότητάς μας υπάρχουν, είναι επίσης με αυτήν την μορφή. Αυτή η διάσταση έχει τα δικά της χαρακτηριστικά· είναι εντελώς διαφορετική από τους παραδείσους των Θεών ή τις διαστάσεις που συζήτησα πιο πριν. Επίσης η προέλευση όλης της ύλης στον Κόσμο προέρχεται από αυτές τις διαστάσεις.

Σήμερα κάποιος με ρώτησε για το κάψιμο λιβανιού. Είπα πως μόλις η ουσία σε αυτήν την πλευρά έχει εξαφανιστεί, το αντικείμενο στην άλλη πλευρά απελευθερώνεται και φεύγει. Την ίδια στιγμή, το αντικείμενο από αυτήν την πλευρά μπορεί να πάει σε εκείνη την πλευρά. Έτσι η ουσία σε αυτήν την πλευρά είναι πραγματικά πολύτιμη σε εκείνη την πλευρά. Αυτό επειδή μέσω του καψίματος της ουσίας σε αυτήν την πλευρά έχει ήδη μετασχηματιστεί, και είναι διαφορετική από την ουσία που ήταν σε αυτήν την πλευρά. Έχω πει παλιότερα: Εάν μπορούσατε να φέρετε επάνω μια χούφτα χώμα μετά την καλλιέργειά σας στη γη, εκείνοι εκεί πάνω θα σκέφτονταν ότι είστε σπουδαίοι. Αυτή είναι η ιδέα. Λένε ότι ο χρυσός είναι παντού στον Παράδεισο της Υπέρτατης Μακαριότητας. Έτσι εάν πηγαίνατε στον Παράδεισο της Υπέρτατης Μακαριότητας και διαπιστώνατε ότι δεν υπήρχε ούτε ένα κομματάκι πέτρας ή ένας κόκκος σκόνης εκεί, τότε ίσως το μικρό κομματάκι που πήρατε εκεί πάνω από αυτόν τον υλικό κόσμο να ήταν το πιο πολύτιμο. Εμείς οι άνθρωποι έχουμε ένα ρητό: ό τι είναι δυσεύρετο είναι πολύτιμο και ό τι σπανίζει είναι αξιοθαύμαστο. Φυσικά, στην πραγματικότητα δεν είναι απαραίτητα έτσι τα πράγματα. Απλά έθιγα ένα σημείο. Αυτό είναι έτσι επειδή όλη η ύλη σε εκείνη την πλευρά προέρχεται πραγματικά από εδώ. Φυσικά, δεν είναι ότι χρειάζεται εμείς οι άνθρωποι να το κάνουμε αυτό συγκεκριμένα. Είναι οι μηχανισμοί στον Κόσμο που λειτουργούν.

Επιτρέψτε μου να μιλήσω περισσότερο για αυτόν τον επιφανειακό [ορατό] κόσμο, δηλαδή, τους πλανήτες που βλέπουμε με τα μάτια μας. Κάθε πλανήτης έχει κι αυτός τις διαστάσεις του – πολυάριθμες διαστάσεις σχηματισμένες από σωματίδια διαφόρων μεγεθών. Αλλά η επιφανειακή διάσταση που αποτελείται από τα μεγαλύτερα σωματίδια είναι το κέλυφός του, ή η πιο ακραία εξωτερική επιφάνειά του. Μόλις τώρα χρησιμοποίησα το ανθρώπινο σώμα για να δώσω μια αναλογία. Χρησιμοποιώντας τον Κόσμο για να δώσουμε μια αναλογία, το σύμπαν μέσα στο οποίο εμείς οι άνθρωποι ζούμε είναι το ακραίο εξωτερικό κέλυφος του Κόσμου.

Ο Κόσμος είναι απίστευτα απέραντος, και στην πραγματικότητα είμαστε επίσης στο μέσον του Κόσμου. Μόλις είπα ότι αν και τα σωματίδια φαίνονται να περικλείονται από διαφορετικά σωματίδια, εσείς στην πραγματικότητα είστε ακόμα στο εξωτερικό, επειδή η δομή, η ύλη, και οι συσχετισμοί αυτής της διάστασης όπου υπάρχετε είναι όπως τα συστήματα των διαστάσεων στο ακραίο εξωτερικό, και περιορίζονται από τις διαστάσεις στο ακραίο εξωτερικό – αυτή είναι η κατάσταση. Επιπλέον, όπως ανέφερα, ο Βούδας Σακιαμούνι είπε ότι ένας κόκκος άμμου περιέχει τρεις χιλιάδες κόσμους. Στην πραγματικότητα, ο Βούδας Σακιαμούνι έλεγε ότι οι μικροσκοπικές διαστάσεις που είναι διαμορφωμένες στην επιφάνεια των σωματιδίων άμμου περιέχουν πολλούς, πάρα πολλούς διαφορετικούς κόσμους. Αλλά επιτρέψτε μου να σας μιλήσω πιο λεπτομερειακά σήμερα: Το εξωτερικό κέλυφος της άμμου –ο φλοιός– και τα εξωτερικά κελύφη των σωματιδίων σε κάθε στρώση, τα οποία φτιάχνουν τους κόκκους της άμμου, είναι στο ίδιο σύστημα με την δική μας υλική διάσταση σε αυτήν την πλευρά. Πολλές, πάρα πολλές ζωές μέσα στα διαφόρων μεγεθών σωματίδια που αποτελούνται από μόρια έχουν ακριβώς το ίδιο σχήμα και μορφή με την ανθρωπότητά μας. Με άλλα λόγια, οι άνθρωποι μέσα στους κόκκους της άμμου είναι ακριβώς ίδιοι με εμάς τους ανθρώπους – υπάρχουν άνθρωποι με μαύρη επιδερμίδα, άνθρωποι με λευκή επιδερμίδα, και άνθρωποι με κίτρινη επιδερμίδα. Και στο μέλλον θα το βρείτε περίεργο που ο ιματισμός τους δεν είναι πάρα πολύ διαφορετικός από αυτόν των αρχαίων μας ανθρώπων. Πέραν τούτου, σε ένα πιο μικροσκοπικό επίπεδο του κόσμου τους, ένα είδος συνολικής αλλαγής συμβαίνει, και αυτό το είδος αλλαγής δεν έχει συζητηθεί ποτέ πριν. Δηλαδή, οι διάφοροι μικροσκοπικοί κόσμοι έχουν κι αυτοί τις δικές τους καθορισμένες Κοσμικές εκτάσεις. Αυτό για το οποίο μίλησα ακριβώς τώρα ήταν οι Κοσμικές εκτάσεις που αποτελούνται από σωματίδια άμμου.

Εκείνες οι ζωές που υπάρχουν στους μικροσκοπικούς κόσμους για τους οποίους μιλήσαμε ανήκουν σε ένα άλλο σύστημα – ένα σύστημα ζωών σε ένα άλλο Κοσμικό σώμα, όπου επίσης έχουν τους δικούς τους Φο, τους Ντάος, τους Θεούς, τους ανθρώπους, τα ζώα, τις ουσίες, τα βουνά, το νερό, τον ουρανό, τη γη, τον αέρα, και όλη την ύλη που υπάρχει στα μικροσκοπικά τους σύμπαντα. Και υπάρχουν επίσης πιο μικροσκοπικοί και ακόμα πιο μικροσκοπικοί κόσμοι σαν κι αυτόν. Γι’ αυτό στο παρελθόν πολλοί από τους καλλιεργητές μας είδαν Φο να αναδύονται από μικροσκοπικούς κόσμους – από τους μικροσκοπικούς κόσμους ενός μικροσκοπικού κόκκου άμμου, χώματος, ή πέτρας. Αυτοί οι Φο μπορούν επίσης να μεγαλώσουν τους εαυτούς τους. Στο σύστημα το μικρότερο από εκείνο υπάρχουν εκεί επίσης Φο, Ντάος, Θεοί, και άνθρωποι, και εκείνοι οι Φο μπορούν επίσης να μετασχηματιστούν και να έρθουν στον κόσμο μας εφόσον είναι Φο. Πόσο μεγάλοι μπορούν να γίνουν; Το πολύ – πολύ, μπορούν να γίνουν τόσο μεγάλοι όσο ο γαλαξίας μας. Όταν γίνονται μικροί, απλά εξαφανίζονται από το οπτικό πεδίο. Αφού είναι Φο εκείνων των μικροσκοπικών κόσμων, είναι εντελώς διαφορετικοί από τους Φο του δικού μας Κοσμικού σώματος. Αλλά έχουν την ίδια εμφάνιση, και οι απαιτήσεις για καλλιέργεια είναι επίσης οι ίδιες. Είναι εξίσου μεγαλειώδεις. Και αυτοί υπόκεινται στον Νόμο Τζεν – Σαν – Ρεν που διατρέχει τα πάντα από πάνω μέχρι κάτω ακριβώς τον ίδιο.

Αυτός ο Κόσμος είναι απίστευτα εκπληκτικός. Και σε πολύ, πολύ, πολύ μικρότερους κόσμους από αυτούς υπάρχουν περισσότερα Κοσμικά σώματα στα οποία μικρότεροι Φο, Ντάος, Θεοί, άνθρωποι και ύλη υπάρχουν. Αλλά δεν είναι ότι όντα υπάρχουν μόνο σε έναν κόκκο άμμου· αντίθετα, είναι διασκορπισμένα σε όλη την ύλη, διαφορετικού μεγέθους σωματίδια – εσωτερικά ή εξωτερικά – και τα κελύφη όλων των σωματιδίων στον Κόσμο. Μόλις μίλησα για τα πράγματα προς τα μικροσκοπικά επίπεδα. Όταν αυτό το απέραντο Κοσμικό σώμα φθάνει σε ένα ορισμένο σημείο, υπερβαίνει την έκταση αυτού του δικού μας Κοσμικού σώματος. Το πεδίο αυτού του Κοσμικού σώματος δεν μπορεί να καλυφθεί από τον όρο "σύμπαν" εφόσον είναι εντελώς διαφορετικό από αυτήν την έννοια. Όταν ο Κόσμος φθάνει σε ένα ορισμένο σύνορο, «χτυπά» ξαφνικά σε ένα κενό όπου τίποτα δεν υπάρχει. Πηγαίνοντας ακόμα πιο πέρα, κάποιος βρίσκει την ύπαρξη ενός μεγαλύτερου Κοσμικού σώματος, το οποίο είναι τελείως διαφορετικό από το Κοσμικό σώμα το δικό μας. Το Κοσμικό σώμα για το οποίο μιλώ υπερβαίνει εντελώς την έννοια αυτού του σύμπαντος. Έτσι οι Φο, οι Ντάος, και οι Θεοί σε εκείνο το μεγαλύτερο Κοσμικό σώμα είναι ιδιαίτερα τεράστιοι. Μας βλέπουν ακριβώς όπως εμείς βλέπουμε τους Φο, τους Ντάος, τους Θεούς, τους ανθρώπους, και τα πράγματα σε έναν μικροσκοπικό κόσμο ή σε ένα μικροσκοπικό Κοσμικό σώμα. Συνεπώς ανήκουν σε ακόμα ένα σύστημα, το οποίο είναι απίστευτα τεράστιο. Για να μην αναφέρω τον τρόπο που βλέπουν εμάς τους ανθρώπους, εξετάζουν αυτό το Κοσμικό σώμα το δικό μας με τον τρόπο που εμείς εξετάζουμε τα ξεθαμμένα υπολείμματα. Το βρίσκουν ιδιαίτερο, θαυμάσιο, πολύ καλό και ενδιαφέρον. Σκέφτονται επίσης ότι αυτά τα όντα είναι απεριόριστα θαυμάσια. Αυτό το μικρό μικροσκοπικό Κοσμικό σώμα είναι κι αυτό γεμάτο ζωή – με αυτόν τον τρόπο το βλέπουν. Αλλά δεν έχουν τις έννοιες μέσα στην έκταση εκείνου του Κοσμικού σώματος, που έχουν όντα όπως εμείς – καθόλου. Στα μάτια τους είστε ένας μικροοργανισμός και δεν έχετε καμία σχέση με αυτούς. Γι’ αυτό πολλοί από τους καλλιεργητές μας συχνά αισθάνονται έτσι όταν βλέπουν σκηνές στους βράχους, την άμμο, ή σε ακόμα μικρότερα μικροσκοπικά σωματίδια.

Όταν το Τρίτο Μάτι
 (Τιενμού) μερικών μαθητών μας ανοίγει, βλέπουν βουνά και ποταμούς στο Τρίτο Μάτι τους, και ότι τρέχουν προς τα έξω – τρέχουν προς τα έξω με μεγάλη ταχύτητα. Προσπερνούν πολλά, πάρα πολλά βουνά και ποταμούς και επίσης πολλές, πάρα πολλές πόλεις – συνεχίζουν να τρέχουν προς τα έξω μέσα από το Τρίτο Μάτι τους. Οι σκηνές που βλέπετε –μπορώ να σας πω– δεν προέρχονται από το εξωτερικό: Είναι αληθινά οι μορφές ύπαρξης στον κόσμο που αποτελείται από τα κύτταρα μέσα στο κεφάλι σας και τα πιο μικροσκοπικά σωματίδια. Συχνά λέω ότι εάν μπορείτε να δείτε, θα μπορούσατε να βρείτε πολλές πόλεις σε μία μόνο τρίχα, ενώ τρένα και αυτοκίνητα μπορεί να τρέχουν μέσα τους. Αυτό ηχεί πραγματικά ασύλληπτο. Αυτός ο κόσμος είναι ένας εξαιρετικά απέραντος και σύνθετος κόσμος ακριβώς όπως αυτός, και είναι εξ ολοκλήρου διαφορετικός από την κατανόηση της σύγχρονης επιστήμης μας. Συχνά λέω ότι η σημερινή επιστήμη έχει αναπτυχθεί σε μια ελαττωματική κατανόηση και μια λανθασμένη βάση από την καθιέρωσή της. Έτσι είναι περιορισμένη μόνο σε αυτό το πλαίσιο. Όσο για την αληθινή επιστήμη, από αυτό που έχουμε μάθει πραγματικά για το σύμπαν, τη ζωή, και την ύλη, η σημερινή επιστήμη δεν μπορεί να θεωρηθεί επιστήμη, επειδή το μεγαλείο αυτού του Κόσμου δεν θα μπορούσε ποτέ να ανακαλυφθεί ακολουθώντας το μονοπάτι αυτής της επιστήμης. Η ανθρωπότητα θεωρεί ότι οι άνθρωποι είναι τα μόνα όντα στο σύμπαν – είναι θλιβερό, εξαιρετικά θλιβερό, θλιβερό σε τέτοια έκταση. Οι εξωγήινοι έχουν επισκεφτεί στην πραγματικότητα τη γη μας και οι επισκέψεις τους έχουν αποτυπωθεί ακόμη και σε φωτογραφίες, όμως οι άνθρωποι ακόμα δεν πιστεύουν στην ύπαρξή τους. Είναι επειδή οι άνθρωποι έχουν περιοριστεί από αυτή την επιστήμη. Εκείνοι οι οδηγημένοι από το συναίσθημα άνθρωποι δεν κάνουν έρευνα, και δεν είναι λογικοί. Είναι πρόθυμοι μόνο να πιστέψουν πράγματα που έχουν ήδη γίνει αποδεκτά, δεν λαμβάνουν υπόψη τους εάν κάτι είναι αληθινά σωστό και είναι πρόθυμοι μόνο να πιστέψουν τα πράγματα που έχουν μάθει από τα βιβλία. Αυτή είναι η μορφή των διαστάσεων για την οποία έχω μιλήσει. Επειδή η ανθρώπινη γλώσσα είναι πολύ περιορισμένη ήταν για μένα δύσκολο να το εξηγήσω. Αναρωτιέμαι, τα καταλάβατε όλοι; (Χειροκρότημα).

Οι Φο, οι Ντάος, και οι Θεοί που ξέρουμε εμείς οι άνθρωποι, και όλη η ύλη που βλέπουμε υπάρχει στις διαστάσεις που περιέχουν αμέτρητα σύμπαντα –αναρίθμητα σύμπαντα– που δεν μπορούν να μετρηθούν ακόμη και με τη μονάδα του τζάο. Αυτή η Κοσμική έκταση είναι τόσο τεράστια. Είναι ένα ανεξάρτητο σύστημα. Κατόπιν πέρα από αυτήν την έκταση υπάρχει εκεί ένα μεγαλύτερο Κοσμικό σώμα, το οποίο είναι ένα άλλο ανεξάρτητο σύστημα. Κατόπιν πέρα από εκείνο το σύστημα υπάρχουν μεγαλύτερα, ακόμα μεγαλύτερα, και ακόμα –ακόμα μεγαλύτερα συστήματα– τόσο απέραντος αυτός ο Κόσμος είναι. Και στον μικροσκοπικό κόσμο είναι εξαιρετικά, εξαιρετικά, εξαιρετικά μικροσκοπικός. Εδώ όπου ζούμε εμείς οι άνθρωποι είμαστε ακριβώς περίπου στην κεντρική θέση – βλέποντάς το είτε από μια μακροσκοπική σκοπιά είτε από μια μικροσκοπική σκοπιά, ο ανθρώπινος κόσμος είναι σχεδόν στη μέση. Διαφορετικά σωματίδια διαμορφώνουν διαφορετικές διαστάσεις. Εκτός από αυτό, υπάρχουν επίσης επιφανειακοί κόσμοι που αποτελούνται από ειδικά, διαφορετικά σωματίδια. Ξέρετε, όταν ήμουν στην Κίνα, μερικοί μαθητές ρώτησαν σχετικά με το γιατί όταν μερικών μαθητών τα Αρχέγονα Πνεύματα (γιουάνσεν) άφησαν τα σώματά τους και ταξίδεψαν στον χώρο αυτής της υλικής διάστασης της δικής μας, δεν είδαν τους παραδείσους των Φο ή τους παραδείσους των Θεών. Όλο αυτό που έβλεπαν ήταν πραγματικές σκηνές αυτής της υλικής διάστασης της δικής μας. Γιατί δεν είδαν τους Θεούς; Είναι επειδή έμπαιναν σε αυτό το – επιδερμικού κελύφους – είδος διάστασης, το οποίο είναι μια διάσταση όπου ζουν άνθρωποι· έχει τη μορφή μιας υλικής διάστασης όπως η δική μας – αυτή είναι η κατάσταση που είδαν. Αυτή είναι η μορφή ύπαρξης του τύπου διάστασης για την οποία μίλησα.

Έχουμε επίσης μερικούς μαθητές που με ρώτησαν: «Πώς προήλθε η ανθρώπινη ζωή;» Επειδή έχω αναφερθεί στην προέλευση της ύλης πιο παλιά, θα μιλήσω και για αυτό το ζήτημα. Μην νομίζετε ότι μιλώ σχετικά με την επιστήμη – ο Νόμος του Φο τα καλύπτει όλα. Έχω μιλήσει παλιότερα σχετικά με την προέλευση της ύλης. Ποια είναι η προέλευση; Δεν σας έχω πει ποια [συγκεκριμένα] είναι η προέλευση της ύλης. Αν και δεν μπορώ να σας πω για την προέλευση όλων των διαφορετικών Κοσμικών σωμάτων μόλις πριν είπα για το πόσο απέραντα είναι, μπορώ, ωστόσο, να σας πω ποια είναι η προέλευση της ύλης και των όντων που υπάρχουν στα διαφορετικά πεδία μέσα σε αυτό το Κοσμικό σώμα το δικό μας. Στην πραγματικότητα, η προέλευση της ύλης είναι το νερό. Το νερό που είναι η προέλευση του Κόσμου δεν είναι νερό των καθημερινών ανθρώπων στη Γη. Γιατί λέω ότι το νερό είναι η προέλευση της ύλης; Κάθε φορά που η πιο μικροσκοπική ύλη από τα διαφορετικά επίπεδα φθάνει σε ένα ορισμένο σημείο δεν υπάρχει πλέον άλλη ύλη. Μόλις δεν υπάρχει πλέον καμία ύλη, τα σωματίδια της ύλης παύουν να υπάρχουν. Εξετάζοντάς το περαιτέρω, κάποιος βρίσκει μια κατάσταση: Βρίσκει κάτι χωρίς υλικά σωματίδια και που είναι ήρεμο – συνήθως το αποκαλώ ακίνητο νερό. Αποκαλείται επίσης: «η αρχή» – άψυχο νερό. Εάν πετάξετε κάτι μέσα του δεν θα υπάρξουν οποιοιδήποτε κυματισμοί. Ούτε οι ηχητικές δονήσεις θα προκαλέσουν κύματα – είναι απολύτως ακίνητο. Ακόμα και η πιο θεμελιώδης συγκρότηση ύλης προέρχεται από αυτόν τον τύπο νερού.

Πώς επιτυγχάνεται η συγκρότηση; Υπάρχει ο Φα σε αυτόν τον Κόσμο. Αυτός ο Φα για τον οποίο μιλάμε είναι το Τζεν – Σαν – Ρεν(Αλήθεια, Καλοσύνη, Ανεκτικότητα). Αυτή η φύση του Κόσμου συνδυάζει αυτό το νερό στα πιο αρχικά, τα πιο μικροσκοπικά, και τα πιο πρωτόγονα μοναδιαία σωματίδια ύλης, τα οποία μπορούν επίσης να αποκαλεστούν ως τα απολύτως αρχέγονα σωματίδια. Κάθε ένα από αυτά είναι μόνο του, δεν είναι τίποτα, ακριβώς σαν μια φυσαλίδα νερού. Κατόπιν δύο αρχέγονα σωματίδια συνδυάζονται για να σχηματίσουν ένα μεγαλύτερο αρχέγονο σωματίδιο. Και έπειτα οι δύο ομάδες από τα «διπλά» σωματίδια συνδυάζονται για να σχηματίσουν ένα ακόμα μεγαλύτερο σωματίδιο. Αυτοί οι συνδυασμοί συνεχίζονται, μέχρι τα σωματίδια στα διαφορετικά επίπεδα να διαμορφώσουν το εξωτερικό σχήμα των διαφόρων ουσιών, τα όντα, την ύλη, τον αέρα και το φως, το νερό και τον χρόνο που είναι απαραίτητα για την ύπαρξη, κτλ., κτλ.. Τα σωματίδια μπορούν να έχουν διαφορετικούς τρόπους συνδυασμών, τους οποίους σήμερα αποκαλούμε ακολουθίες ρύθμισης.

 Οι ακολουθίες ρύθμισης των σωματιδίων είναι διαφορετικές, κάτι το οποίο προκαλεί τις διαφορές στην επιφανειακή ύλη αυτού του πεδίου. Συνεχώς συνδυαζόμενα σε ολοένα και μεγαλύτερα σωματίδια κατ’ αυτόν τον τρόπο, από τον μικρόκοσμο στον μακρόκοσμο, συνδυάζονται τελικά σε αυτά που εμείς οι άνθρωποι γνωρίζουμε σήμερα ως νετρίνο, κουάρκς, ηλεκτρόνια, πρωτόνια, ατομικοί πυρήνες, άτομα, και μόρια, συνδυαζόμενα στην επιφανειακή ύλη που γνωρίζουμε, μέχρι και ακόμα μεγαλύτερα Κοσμικά σώματα. Στο σημείο όπου συντίθεται αυτή η επιφανειακή ύλη, επειδή οι ακολουθίες ρύθμισής της είναι διαφορετικές οι διαφορές στην επιφανειακή ύλη είναι πολύ μεγάλες. Αλλά όλοι ξέρουμε ότι το ξύλο αποτελείται από μόρια, ο σίδηρος αποτελείται από μόρια, και το πλαστικό, επίσης, αποτελείται από μόρια. Ακόμη και το νερό στη διάστασή μας διαμορφώνεται από μικροσκοπικό νερό συνδυαζόμενο σε μεγαλύτερα σωματίδια και αυτά τα μεγαλύτερα σωματίδια, στη συνέχεια, διαμορφώνονται σε μόρια νερού. Έτσι λέμε ότι αφού η επιφανειακή ύλη διαμορφώνεται από την πιο μικροσκοπική, μπορώ να σας πω, ότι ολόκληρος ο Κόσμος που είμαστε σε θέση να καταλάβουμε αποτελείται από νερό – και αυτό το νερό είναι εξαιρετικά υψηλής πυκνότητας και είναι εντελώς ακίνητο. Από αυτό αποτελείται.

Μπορεί να έχετε ακούσει στους αρχαίους μύθους για κάποιους Ταοϊστές που μπορούσαν να βγάλουν νερό από πέτρες. Μπορώ να σας πω ότι ακόμα κι αν αυτό ηχεί σαν κάτι ανεξήγητο με τις έννοιες του σύγχρονου ανθρώπινου σκεπτικού μας ή με τη σύγχρονη επιστήμη – πιστεύουν ότι εξιστορείτε έναν μύθο ή κάποια απίστευτη ιστορία – θα σας πω ότι αυτό είναι πράγματι αληθινό διότι όλη η ύλη αποτελείται από νερό. Νερό μπορεί ακόμη να εξαχθεί από το ατσάλι ή το σίδερο, και αυτά ακόμη μπορούν να ρευστοποιηθούν(μετατραπούν) σε νερό. Ανεξάρτητα από το πόσο σκληρή είναι η ύλη, τα βασικά της σωματίδια αποτελούνται από νερό. Εάν κάποιος κατανοεί την θεία δύναμη του Νόμου του Φο από αυτήν τη σκοπιά, νομίζω πως δεν θα είναι δύσκολο να καταλάβει. Έχει τόσο τεράστια δύναμη – μπορεί να την μετατρέψει [την ύλη] πάλι σε πρωταρχική. Η μορφή για την οποία μόλις μίλησα είναι ιεραρχική – σε διαφορετικά κύρια επίπεδα υπάρχουν διαφορετικά είδη νερών όπως αυτό.

Έχουμε βρει επίσης άλλη μια κατάσταση. Όπως μόλις είπα, αυτό το νερό το δικό μας προέρχεται από εκείνο το πολύ μικροσκοπικό νερό που σχηματίζει σωματίδια από μεγαλύτερες στρώσεις, διαμορφώνοντας τελικά τα μόρια νερού και το νερό στον κόσμο μας. Τότε, δεν θα μπορούσε το νερό που είναι η αρχή των διαφορετικών επιπέδων να σχηματίσει στρώσεις από σωματίδια μεγαλύτερα από αυτά στον ανθρώπινο υλικό κόσμο; Και μετά να συνεχίσει για να σχηματίσει νερό σε αυτό το επίπεδο; Στην πραγματικότητα, όπως μόλις είπα, δεν μπορώ να σας πω τι είναι σε τελική ανάλυση αυτός ο Κόσμος. Αλλά μπορώ να σας πω ότι σε διαφορετικά επίπεδα υπάρχουν εκεί διαφορετικές προελεύσεις ύλης – με άλλα λόγια, διαφορετικά νερά ως προελεύσεις της ύλης. Όσο πιο υψηλό το επίπεδο, τόσο υψηλότερη η πυκνότητα του νερού, το οποίο μπορεί να διαμορφώσει διαφορετικά σωματίδια, διαφορετικά νερά, και διαφορετικά όντα σε διαφορετικές διαστάσεις. Όπως ξέρετε, το ανθρώπινο σώμα, ο χάλυβας, ο σίδηρος και όλα, είναι όντα και πράγματα σε αυτήν την διάσταση την δική μας. Με άλλα λόγια, τα όντα που καταλαβαίνουμε και με τα οποία οι άνθρωποι μπορούν να έρθουν σε επαφή, και τα όντα που οι άνθρωποι μπορούν να δουν με τα μάτια τους, στην πραγματικότητα επίσης προέρχονται από το νερό. Είναι μόνο ότι αυτό είναι το νερό του ανθρώπινου κόσμου, δηλαδή αυτό το ανθρώπινο νερό στην πιο ακραία επιφάνεια, που αποτελείται από εκείνο το ακίνητο, αρχικό νερό. Αυτή η απόσταση είναι ήδη πολύ μεγάλη. Και τα όντα και οι ουσίες που τα ανθρώπινα μάτια μας μπορούν να δουν αποτελούνται επίσης από αυτό το νερό. Όπως γνωρίζετε, εάν συμπιέσετε και συμπιέσετε ένα κομμάτι λαχανικό στο χέρι σας, δεν θα μείνει τίποτα παρά μόνο νερό στο τέλος. Το ίδιο συμβαίνει και με τα φρούτα. Τώρα οι επιστήμονες λένε ότι εβδομήντα τοις εκατό του ανθρώπινου σώματος είναι νερό. Αλλά δεν ξέρουν ότι ακόμη και τα κόκαλα και τα μαλλιά αποτελούνται από μόρια νερού, μόνο που αποτελούνται από σωματίδια που αποτελούνται από το πιο μικροσκοπικό νερό. Στην πραγματικότητα, όλα είναι νερό. Είναι μόνο ότι αποτελούνται από πιο μικροσκοπικά σωματίδια. Όλα σε αυτήν την υλική διάσταση τη δική μας αποτελούνται από νερό.

Η μικροσκοπική ύλη μπορεί να σχηματίσει ουσίες με διαφορετική εμφάνιση, λόγω των διαφορετικών ακολουθιών ρύθμισης των σωματιδίων. Εάν μπορείτε να κάνετε μαγικά... Φυσικά, στο παρελθόν πολλοί άνθρωποι έκαναν μαγικά, μετατρέποντας το νερό σε πάγο, ή το ένα πράγμα σε κάτι άλλο. Αυτό ηχεί ασύλληπτο, αλλά πραγματικά δεν είναι καθόλου ασύλληπτο. Όταν είστε σε θέση να αλλάξετε τις μοριακές ακολουθίες ρύθμισης από κάτι, αυτό θα γίνει κάτι άλλο. Τότε πώς αλλάζετε την εμφάνιση από κάτι; Φυσικά, η εμφάνιση είναι ακόμα ευκολότερο να αλλάξει, και μόλις η εμφάνιση αλλάξει αυτό γίνεται κάτι άλλο. Όσο υψηλότερο το επίπεδο ενός Φο, ενός Τάο, ή ενός Θεού, τόσο περισσότερη από αυτή τη δύναμη έχει. Όπως ξέρετε, οι άνθρωποι είναι πολύ ανεπαρκείς. Πόσο ανεπαρκείς; Εάν οι άνθρωποι θέλουν να ολοκληρώσουν κάτι ή να κάνουν κάτι, πρέπει να χρησιμοποιήσουν τα χέρια και τα πόδια τους –πρέπει να χρησιμοποιήσουν φυσική εργασία για να το κάνουν. Αλλά οι Φο όχι. Οι Φο χρειάζεται μόνο να σκεφτούν– η σκέψη από μόνη της είναι αρκετή, επειδή οι Φο έχουν πολλές θεϊκές δυνάμεις, πολλές υπερφυσικές ικανότητες, και έχουν επίσης το πανίσχυρο γκονγκ τους. Κάθε μικροσκοπικό σωματίδιο από αυτό το γκονγκ είναι στην ίδια την εικόνα του Φο, και αυτά τα μικροσκοπικά σωματίδια αποτελούνται από πιο μικροσκοπικά σωματίδια, όλα τα οποία είναι στην εικόνα τους. Σκεφτείτε το, το γκονγκ τους βγαίνει τη στιγμή που η σκέψη τους αναδύεται. Ξεκινώντας από το εξαιρετικά μικροσκοπικό επίπεδο, αλλάζει τις δομές των σωματιδίων των διαφορετικών επιπέδων. Και ο χρόνος που χρησιμοποιούν είναι αυτός της γρηγορότερης διάστασης, έτσι γίνεται αμέσως. Οι Φο κάνουν τα πράγματα πολύ γρήγορα, αφού δεν περιορίζονται από αυτή τη διάσταση και τον χρόνο τον δικό μας. Στη στιγμή αλλάζουν ένα αντικείμενο από τα ίδια του τα θεμέλια σε κάτι άλλο. Έτσι λειτουργεί η θεϊκή δύναμη του Νόμου του Φο. Γιατί το αντικείμενο αλλάζει τη στιγμή που ο Φο σκέφτεται; Όταν ένας Φο σκέφτεται, μαζί τα αναρίθμητα σωματίδια και η απροσμέτρητη σοφία του γκονγκ του κάνουν ταυτόχρονα αλλαγές σε κάθε επίπεδο, το συνολικό [γκονγκ] κάνει επίσης αλλαγές για οτιδήποτε αυτός θελήσει να κάνει, και οι μεγαλύτεροι κόκκοι του γκονγκ του επίσης αλλάζουν την επιφάνεια του αντικειμένου. Από τα πιο βασικά σωματίδια ενός αντικειμένου μέχρι τα επιφανειακά του σωματίδια, το γκονγκ του το αλλάζει ταυτόχρονα από το μικροσκοπικό μέχρι την επιφάνεια. Έπειτα κάνει αυτό το πράγμα να συμβεί σε μια μόνο στιγμή – το κάνει αμέσως. Το τίποτα μετατρέπεται σε κάτι, καθώς είναι ικανός να συνδυάσει μόρια και σωματίδια στον αέρα σε ένα αντικείμενο που μπορείτε να δείτε – αυτό είναι η μετατροπή του τίποτα σε κάτι. Γιατί η θεϊκή δύναμη του Νόμου του Φο είναι τόσο μεγάλη; Η επιστήμη και η τεχνολογία της ανθρωπότητας δεν θα μπορούσαν ποτέ να φθάσουν σε αυτό το σημείο.

Η δύναμη του Νόμου του Φο δεν μπορεί να επιτευχθεί από την ανθρωπότητα μέσω των επιστημονικών και τεχνολογικών μέσων, επειδή είναι αδύνατο για τους ανθρώπους να ανυψώσουν το ήθος τους με άλματα μέσα από την πρόοδο στην επιστήμη και την τεχνολογία – είναι αδύνατο. Επιπλέον, στην ανάπτυξη αυτής της επιστήμης και της τεχνολογίας, οι άνθρωποι έχουν πάντα πολύ ισχυρές προσκολλήσεις για να ολοκληρώσουν κάτι, το οποίο παραβιάζει τις αρχές του Φα του Κόσμου. Έτσι είναι αδύνατο για το σίνσινγκ τους να φτάσει τόσο ψηλά. Επιπλέον, οι άνθρωποι έχουν διάφορους συναισθηματισμούς και επιθυμίες, και όλα τα είδη προσκολλήσεων: την ανταγωνιστική παρόρμηση, τη ζήλια, την αυταρέσκεια, την απληστία, κλπ.... Εάν η επιστήμη και η τεχνολογία μπορούσαν πραγματικά να γίνουν τόσο προηγμένες, τότε πόλεμοι άστρων θα ξεσπούσαν στο σύμπαν – θα μπορούσαν πραγματικά να υπάρξουν Κοσμικοί πόλεμοι. Αλλά οι Φο, οι Ντάος, και οι Θεοί αυτό δεν το επιτρέπουν – δεν μπορούν σε καμία περίπτωση να επιτρέψουν στους ανθρώπους να φέρουν αναταραχή στον Κόσμο, έτσι οι Θεοί περιορίζουν την ανθρωπότητα. Η επιστήμη και η τεχνολογία της ανθρωπότητας δεν επιτρέπεται να φθάσουν σε ένα τόσο υψηλό επίπεδο χωρίς βελτίωση στο ήθος – είναι απολύτως αδύνατο.

Συχνά λέω ότι η ανθρωπότητα έχει περάσει από διαφορετικές ιστορικές περιόδους πριν φθάσει σε αυτήν την ημέρα. Με άλλα λόγια, πολλές, πάρα πολλές φορές η ανθρωπότητα εξαλείφθηκε περνώντας καταστροφές σε διάφορα σημεία στην ιστορία. Και στη συνέχεια μια νέα ανθρωπότητα προέκυπτε. Έχουμε φθάσει στο σήμερα μετά από διαφορετικές τέτοιες κυκλικές περιόδους. Γιατί; Στην κοινότητα της καλλιέργειας έχουν βρει αυτήν την κατάσταση: Όποτε η ανθρωπότητα ήταν σε ένα επικίνδυνο στάδιο ή καταστρεφόταν από την ιστορία, ήταν μια εποχή όπου η ηθική της ήταν εξαιρετικά εκφυλισμένη. Μερικοί άνθρωποι μιλούν για το πόσο μεγάλος ήταν ο ελληνικός πολιτισμός, αλλά πού πήγαν εκείνοι οι άνθρωποι; Σήμερα λίγα πράγματα από τον ελληνικό πολιτισμό μπορούν να βρεθούν: Τα στοιχεία του ελληνικού πολιτισμού που έχουν απομείνει είναι αναμφίβολα από την τελική περίοδο εξέλιξης του ελληνικού πολιτισμού και έχουμε διαπιστώσει ότι υπήρχε και ομοφυλοφιλία σε αυτόν, μαζί με έκλυτο σεξ, και επιπλέον, η ζωή ήταν πραγματικά υπερβολική και σπάταλη, διεφθαρμένη και τρομερά εκφυλισμένη, μπορούμε να δούμε ότι η ανθρωπότητα είχε παρακμάσει ήδη τρομερά. Γιατί εξαφανίστηκε; Επειδή η ηθική της δεν ήταν πλέον αρκετά καλή. Οι άνθρωποι δεν μπορούν να ονομαστούν άνθρωποι μόνο επειδή έχουν ανθρώπινη εμφάνιση. Γιατί τα φαντάσματα δεν αποκαλούνται άνθρωποι; Στο κάτω – κάτω, έχουν μόνο μία στρώση σωματιδίων λιγότερη από εσάς. Και γιατί δεν μπορούν οι πίθηκοι και οι γορίλλες να αποκληθούν άνθρωποι; Διότι οι άνθρωποι δεν έχουν μόνο ανθρώπινα άκρα και κορμό, αλλά και τα ανθρώπινα ηθικά πρότυπα και τις ηθικές αξίες. Εάν οι άνθρωποι χάσουν τις ηθικές αξίες τους, τα ηθικά πρότυπα, και τον κώδικα συμπεριφοράς τους, δεν είναι πλέον άνθρωποι. Έτσι η σημερινή ανθρώπινη κοινωνία... για να είμαι ειλικρινής, μπορώ να σας πω ότι οι Θεοί δεν θεωρούν πλέον τους ανθρώπους, ανθρώπους. Σκεφτείτε το: Δεν είναι οι άνθρωποι σε μια επικίνδυνη κατάσταση; Η κυβέρνησή σας επιτρέπει κάτι, η χώρα σας το επιτρέπει, το έθνος σας το επιτρέπει, και ακόμη και εσείς το εγκρίνετε στη σκέψη σας, αλλά δεν είναι απαραιτήτως καλό. Γι’ αυτό εάν παρατηρήσετε τη σημερινή κοινωνία μπορείτε να δείτε ότι χρήση ναρκωτικών, εμπόριο ναρκωτικών, παραγωγή ναρκωτικών, οι αλλαγές φύλων, η ομοφυλοφιλία, η σεξουαλική ελευθερία, το οργανωμένο έγκλημα, κλπ., όλα συμβαίνουν χωρίς τελειωμό. Ο εγωισμός και οι επιθυμίες έχουν κάνει τους ανθρώπους εχθρούς τον έναν με τον άλλον και χωρίς οποιεσδήποτε ενάρετες, ορθές σκέψεις. Όλα τα είδη των φαινομένων μιας εκφυλισμένης ανθρώπινης κοινωνίας αφθονούν. Η αποκαλούμενη μοντέρνα τέχνη, το αποκαλούμενο ροκ εν ρολ, η δαιμονική φύση που εκρήγνυνται στον χώρο του ποδοσφαίρου, και πράγματα σαν κι αυτά υπάρχουν σε όλες τις επιχειρήσεις και τα επαγγέλματα. Αυτά τα πράγματα εισχωρούν σε κάθε πτυχή της κοινωνίας. Η εξαχρείωση του ανθρώπινου μυαλού έχει αναστρέψει τις αξίες των ανθρώπων: Βλέπουν το καλό σαν κακό, και το κακό σαν καλό – οι ανθρώπινες αξίες έχουν αναστραφεί. Βίαια και επίμονη απόκτηση χρημάτων, φήμης, και συμφέροντος, υποστήριξη στη φιλοσοφία της πάλης [μεταξύ των ανθρώπων], λατρεία σε ηγέτες του οργανωμένου εγκλήματος... Θα λέγατε ότι αυτοί είναι ακόμα άνθρωποι;

Βλέπω τον τρόπο που οι σημερινοί μαθητές του γυμνασίου φορούν τα παντελόνια τους, με ζώνες δεμένες στους γλουτούς τους, ένα μάτσο πράγματα να κρέμονται σαν έντερα κάτω στα γόνατα και τα πόδια τους, και με ένα μέρος από τις ζώνες τους να κρέμεται έξω. Τα κεφάλια τους είναι εντελώς ξυρισμένα στις δύο πλευρές, αφήνοντας το πάνω σαν στέγη. Άλλοι αφήνουν μόνο μια λουρίδα μαλλιά στη μέση όπως τα τέρατα, και πιστεύουν ότι αυτό φαίνεται ωραίο. Αλλά φαίνεται πραγματικά ωραίο; Εάν το αξιολογήσετε προσεκτικά, θα διαπιστώσετε ότι δεν έχουν οποιαδήποτε έννοια αισθητικής. Οι γυναίκες ντύνονται στα μαύρα, φτιάχνουν τα μαλλιά τους με στυλ σαν να είναι δαίμονες, και τα πρόσωπά τους είναι πέτρινα ακριβώς όπως τα φαντάσματα στον κάτω κόσμο. Αυτό είναι επειδή οι αξίες των ανθρώπων έχουν αναστραφεί. Με τους δαίμονες να σπέρνουν εδώ πάνω την αναταραχή, η ανθρωπότητα έχει πάρει τα σκοτεινά και θλιβερά πράγματα ως όμορφα.

Όπως είπα τις προάλλες, όσο πιο άσχημα είναι τα τερατόμορφα, τα –σαν δαίμονες και σαν φαντάσματα– παιχνίδια, τόσο γρηγορότερα πουλιούνται, και κανένας δεν αγοράζει όμορφες κούκλες. Οι αξίες των ανθρώπων έχουν αλλάξει εντελώς. Σκεφτείτε το, ο καθένας: Δεν είναι τρομακτικό; Η εξέλιξη της ανθρωπότητας είναι αληθινά κυκλική. Μόνο ένας τρόπος υπάρχει για να αποτραπεί αυτό το πράγμα από το να συμβεί: Στηρίξτε τις ανθρώπινες ηθικές αξίες. Όπως θα έχετε δει, αυτές τις μέρες τα κοινωνικά προβλήματα ανακύπτουν το ένα μετά το άλλο και καμία κυβέρνηση δεν είναι σε θέση να τα λύσει. Εθνικά προβλήματα, προβλήματα μεταξύ χωρών, συγκρούσεις μεταξύ εθνικοτήτων, συγκρούσεις μέσα στις εθνικότητες, πολυάριθμες αιτίες εγκλημάτων στην κοινωνία... όλες οι κυβερνήσεις τα βρίσκουν πονοκέφαλο και κανένας δεν μπορεί να τα λύσει. Γιατί δεν μπορούν να τα λύσουν; Επειδή όλες οι μέθοδοί τους επιδιώκουν μόνο να επιλύσουν τα φαινόμενα μέσα από τα φαινόμενα. Αλλά όταν ένα φαινόμενο περιορίζεται, ένα χειρότερο φαινόμενο εμφανίζεται. Κατόπιν όταν περιορίζετε εκείνο το ένα, ένα ακόμα χειρότερο φαινόμενο ανακύπτει. Οι νόμοι που έχει φτιάξει η ανθρωπότητα, στην πραγματικότητα, μηχανικά περιορίζουν τους ανθρώπους και τους περισφίγγουν, περιλαμβανομένων και των ίδιων των νομοθετών. Οι άνθρωποι συνεχώς περικλείνουν ερμητικά οι ίδιοι τους εαυτούς τους. Περικλείνονται και περικλείνονται όλο και πιο ερμητικά μέχρι που στο τέλος δεν έχουν καμία διέξοδο. Όταν γίνονται πάρα πολλοί νόμοι, οι άνθρωποι ελέγχονται σαν τα ζώα και δεν έχουν καμία διέξοδο. Τότε κανένας δεν μπορεί να βρει οποιαδήποτε λύση.

Αλλά μπορώ να σας πω ότι η πρωταρχική αιτία όλων των δεινών της ανθρωπότητας είναι στην πραγματικότητα ο εκφυλισμός της ανθρώπινης ηθικής. Αν δεν ξεκινήσει από εκεί, κανένα από τα προβλήματα της ανθρωπότητας δεν μπορεί να λυθεί. Αντίθετα, ξεκινώντας από αυτό, όλα τα προβλήματα της ανθρωπότητας μπορούν να λυθούν. Δεν είναι αλήθεια; Σκεφτείτε το όλοι: Εάν ο καθένας ξεχωριστά και βαθιά μέσα του απαιτεί από τον εαυτό του να είναι καλός άνθρωπος, είναι σε θέση να ασκεί αυτοσυγκράτηση, και να σκέφτεται τους άλλους σε ότι κι αν κάνει, χωρίς να τους βλάπτει αλλά αντίθετα να σκέφτεται για το εάν οι άλλοι μπορούν να ανταπεξέλθουν, φανταστείτε τι κοινωνία θα ήταν αυτή. Μήπως θα χρειάζονταν νόμοι; Θα χρειαζόταν αστυνομία; Ο καθένας θα συγκρατούσε και θα πειθαρχούσε τον εαυτό του. Αλλά ούτε η πολιτική προπαγάνδα ούτε η βίαια διακυβέρνηση μπορεί να επαναφέρει το ήθος – μόνο το αντίθετο μπορούν να επιτύχουν. Ο κόσμος έχει εξελιχθεί σε αυτό το σημείο, όπου ο καθένας θεωρεί το νομικό σύστημα ως καλό. Στην πραγματικότητα, αυτό είναι η τελευταία λύση όταν δεν υπάρχει πλέον καμία διέξοδος. Η ανθρωπότητα έχει εξελιχθεί για αρκετές χιλιάδες χρόνια. Δεν υπήρξαν ποτέ τόσοι πολλοί νόμοι στο παρελθόν. Υπήρχε μόνο ο απλός «νόμος του βασιλιά» και η αρετή (ντε) ήταν το κριτήριο για την διάκριση καλού και κακού. Το ήθος των αρχαίων ανθρώπων ήταν πολύ υψηλότερο από αυτό σήμερα. Οι άνθρωποι σήμερα νομίζουν ότι οι αρχαίοι άνθρωποι δεν ήταν καλοί. Στην πραγματικότητα, αυτό νομίζετε πως είναι έτσι επειδή βλέπετε τους αρχαίους ανθρώπους με τις εκφυλισμένες αντιλήψεις των σύγχρονων ανθρώπων. Οι άνθρωποι στο παρελθόν δεν ήταν λιγότερο έξυπνοι από τους ανθρώπους σήμερα. Το μέρος του ανθρώπινου εγκεφάλου που μπορεί να χρησιμοποιηθεί δεν έχει επεκταθεί ποτέ. Είναι μόνο ότι οι άνθρωποι σήμερα θεωρούν τους εαυτούς τους τόσο μεγάλους και τόσο έξυπνους.

Η ανάπτυξη της κοινωνίας έχει κι αυτή κανονιστεί από τους Θεούς. Σας επιτρέπουν να έχετε σύγχρονα μηχανήματα, σύγχρονο εξοπλισμό, και σύγχρονες ευκολίες όταν αναπτύσσεστε σε αυτό το στάδιο. Μήπως δεν σκέφτηκαν οι αρχαίοι άνθρωποι να τα φτιάξουν αυτά; Είναι μόνο ότι οι Θεοί δεν το κανόνισαν να συμβεί σε εκείνο το στάδιο. Οι σύγχρονοι άνθρωποι δεν είναι πιο ευφυείς από τους αρχαίους ανθρώπους. Ωστόσο πολύ συχνά όσο πιο εξελιγμένα είναι τα υλικά πράγματα, τόσο περισσότερο οι άνθρωποι φυλακίζονται σε αυτήν την υλική πραγματικότητα. Σκέφτονται ότι αυτά είναι αξιοπρόσεκτα επιτεύγματα, ότι οι αρχαίοι άνθρωποι δεν μπορούσαν να τα φτιάξουν, και ότι εμείς οι σύγχρονοι άνθρωποι είμαστε σχεδόν τόσο πλούσιοι όσο οι αθάνατοι –χτες πήρατε την πτήση από την Ευρώπη, και να ’στε εδώ σήμερα στην Αμερική– ακριβώς όπως οι αθάνατοι. Επιτρέψτε μου να σας πω ότι όλα αυτά υπήρχαν πολύ καιρό πριν σε αυτόν τον απέραντο Κόσμο – έχουν υπάρξει εδώ και πολύ καιρό σε άλλους κόσμους. Οι άνθρωποι έγιναν κακοί και έπεσαν εδώ όπου είναι η ανθρωπότητα – σε αυτήν τη γη. Όλα τα ανθρώπινα μυαλά έχουν συνείδηση πριν από τη γέννηση – είναι μόνο ότι οι ίδιοι δεν γνωρίζουν ποιοι είναι. Αυτό το «μέσω των επιστημονικών και τεχνολογικών μας μέσων», το «πόσο προηγμένη είναι η επιστήμη και η τεχνολογία μας», αυτά τα «αεροπλάνα και αυτοκίνητα που έχουν εξελιχθεί», ή αυτά τα «σύγχρονα πράγματα»... Στην πραγματικότητα, επιτρέψτε μου να σας πω ότι όλο αυτό είναι μόνο επειδή εκείνα τα πράγματα του παρελθόντος έχουν αποθηκευτεί στη συνείδησή σας, και ότι σε αυτόν τον σωρό σκουπιδιών έχετε φτιάξει πράγματα από τα σκουπίδια – από το χονδροειδές(χονδρόκοκκο) υλικό στην πιο ακραία εξωτερική επιφάνεια. Και οι άνθρωποι πιστεύουν ότι αυτά είναι πολύ καλά. Φυσικά, η ανθρωπότητα έχει εκπέσει με αυτόν τον τρόπο. Επειδή έχουν γίνει κακοί, έπεσαν σε αυτό το στάδιο και πρέπει να υποφέρουν δυσκολίες. Έπειτα η ανάπτυξη της ανθρωπότητας δεν μπορεί να προχωρήσει με τον οποιοδήποτε τρόπο οι άνθρωποι επιθυμούν, και στους ανθρώπους δεν επιτρέπεται να κάνουν οτιδήποτε αυτοί θέλουν ή οτιδήποτε τους κάνει να αισθάνονται άνετοι – αυτό είναι απολύτως απαγορευμένο. Γι’ αυτό οι άνθρωποι είναι σε επικίνδυνη κατάσταση. Ενώ έχετε τον έναν να μιλά για καταστροφές και τον άλλον να μιλά για καταστροφές, εγώ δεν μιλώ ποτέ για αυτά τα πράγματα, είναι άχρηστο. Δεν συζητώ εάν υπάρχουν. Ακόμα κι αν υπάρχουν, δεν έχουν καμία σχέση με τους ασκούμενούς μας ή με τους καλούς ανθρώπους. Αλλά έχουμε πράγματι δει ότι καθώς οι άνθρωποι έχουν φτάσει στο παρόν στάδιο, όταν δεν είναι ικανοί να λύσουν τα προβλήματά τους και πέφτουν σε δυσκολίες –που αναγκάζουν την ανθρωπότητα να μην έχει διέξοδο– αυτό πράγματι προκαλείται από τον ηθικό εκφυλισμό της ανθρωπότητας. Αφού μιλήσαμε για τον σχηματισμό των όντων και για τις διαστάσεις, συζητήσαμε στη συνέχεια για την ανθρωπότητα. Η ύλη μπορεί να σχηματίσει ανθρώπους επειδή όταν σωματίδια συνδυάζονται σε διαφορετικές ουσίες, συνδυάζονται στις διαφορετικές επιφανειακές ουσίες των ανθρώπων. Όταν η ακολουθία ρύθμισης των μορίων είναι αυτή των σωματιδίων των οστών, τότε η επιφανειακή ουσία είναι οστό. Όταν η ακολουθία ρύθμισής τους είναι αυτή των μορίων της σάρκας, είναι σάρκα. Είναι οποιαδήποτε ακολουθία ρύθμισης προσλαμβάνουν. Και αυτό αποτελεί την ύπαρξή σας – είναι απλό όταν εξηγείται με σαφήνεια.

Μόλις τώρα μίλησα για ένα άλλο ζήτημα. Πολλοί, πάρα πολλοί άνθρωποι λένε ότι οι Θεοί δημιούργησαν τους ανθρώπους. Μερικοί έχουν πει για το πώς οι άνθρωποι φτιάχτηκαν από πηλό. Δεν θα μιλήσουμε συγκεκριμένα για το πώς οι άνθρωποι δημιουργούνται – στην πραγματικότητα, υπάρχουν όλα τα είδη τρόπων. Μία και μόνο σκέψη ενός μεγαλύτερου Θεού μπορεί να σας δημιουργήσει. Όλα είναι ζωντανά. Μετά τη δημιουργία της εξωτερικής σας εμφάνισης, δημιουργούνται και τα εσωτερικά σας όργανά. Οι άνθρωποι νομίζουν ότι το ανθρώπινο σώμα είναι εξαιρετικά σύνθετο, αλλά για Θεούς με μεγάλη σοφία και μεγάλη φώτιση, είναι ένα τετριμμένο ζήτημα. Με την εμφάνιση και μόνο μιας σκέψης ένας Φο μπορεί να δημιουργήσει τα εσωτερικά όργανά σας με ύλη σε ένα εξαιρετικά μικροσκοπικό επίπεδο, μπορεί να τα κάνει στη στιγμή. Όποτε κάτι δημιουργείται, μια ζωή εμποτίζεται σε αυτό. Φυσικά, οι άνθρωποι έχουν επίσης Βοηθητικά Αρχέγονα Πνεύματα (φου γιουάνσεν), πολλές, πάρα πολλές ζωές ενώνονται για να σχηματίσουν έναν άνθρωπο. Αυτό συμβαίνει.

Στο παρελθόν, άνθρωποι στους επιστημονικούς κύκλους πάντα αρέσκονταν να προβληματίζονται σε διλήμματα όπως αν το αυγό έκανε την κότα ή το αντίστροφο. Εγώ θα έλεγα ούτε το ένα ούτε το άλλο. Είναι απλά ότι η μικροσκοπική ύλη συγκροτεί μακροσκοπική ύλη, μικρά σωματίδια συγκροτούν μεγαλύτερα, και πράγματα που δεν μπορούν καν να χαρακτηριστούν ύλη φτιάχνουν ύλη. Αν και από άποψη όγκου τα σωματίδια που συνθέτουν τα σώματα των μεγαλύτερων όντων είναι διαφορετικά από εκείνα των δικών μας, και επομένως τα μεγέθη των εξωτερικών μορφών είναι διαφορετικά, οι ακολουθίες ρύθμισης των σωματιδίων στην επιφάνεια της ύλης που απαρτίζει την ύπαρξη των όντων – ανεξάρτητα από το πόσο μεγάλα ή μικρά είναι – είναι οι ίδιες. Παραδείγματος χάριν, εάν κάθε σωματίδιο του σώματος των ανθρώπων μιας μεγαλύτερης στρώσης συγκροτείται από τη στρώση σωματιδίων που είναι πλανήτες, η σάρκα του θα έχει την ίδια ρύθμιση με την μοριακή ρύθμιση του ανθρώπινου σώματός μας. Με άλλα λόγια, η ακολουθία ρύθμισης των πλανητών είναι η ίδια με την δική μας μοριακή ακολουθία ρύθμισης που φτιάχνει τη σάρκα. Έτσι άνθρωποι μιας μικρότερης – ή και ακόμα μικρότερης – στρώσης σχηματίζονται με τον ίδιο τρόπο. Αυτά είναι όλα που θα πω για αυτό.

Από σήμερα, η δομή αυτού του Κόσμου έχει εξηγηθεί ευρέως. Φυσικά, οι λεπτομέρειες δεν μπορούν να ειπωθούν. Μερικοί άνθρωποι με έχουν ρωτήσει, «Δάσκαλε, θέλουμε να ξέρουμε πώς ζουν οι Φο.» Έχω απαντήσει: «Τότε καλλιεργηθείτε σε Φο» Είναι επειδή οι άνθρωποι δεν επιτρέπεται να ξέρουν πώς ζουν οι Φο. Οι άνθρωποι δεν έχουν καν αυτήν την έννοια. Εάν επρόκειτο να σας πω, θα τους αντιμετωπίζατε με τον ανθρώπινο ενθουσιασμό και τις ανθρώπινες σκέψεις και τη λογική, τα οποία θα ήταν το ίδιο με το να τους προσβάλλετε και να τους φέρεστε με ασέβεια. Έτσι δεν μπορούμε να σας πούμε συγκεκριμένα. Μπορώ να σας πω μόνο γενικά με την περιορισμένη ανθρώπινη γλώσσα. Στην πραγματικότητα, δεν θα μπορούσε να είναι πιο κατάλληλο για μας να επιλέξουμε τα κινέζικα ως τη γλώσσα για να το διδάξουμε αυτό σήμερα, διότι τα κινέζικα είναι η πιο εκφραστική και έχει τις πιο εσωτερικές έννοιες από οποιασδήποτε άλλη γλώσσα στον κόσμο. Τίποτα δεν θα μπορούσε να εκφραστεί εάν τα αγγλικά ή κάποια άλλη γλώσσα χρησιμοποιούταν. Έχω χρησιμοποιήσει κάποια τοπική διάλεκτο προκειμένου να το εξηγήσω. Εφόσον τα τυποποιημένα σύγχρονα Κινέζικα είναι επίσης ανίκανα να εξηγήσουν τα πράγματα καθαρά, ίσως να έχετε παρατηρήσει στις λέξεις μου τοπικές εκφράσεις, οι οποίες μπορούν να περιγράψουν τα πράγματα ακριβώς, και ότι η επιλογή μου των λέξεων είναι μη συμβατική, το νέο ύφος μπαγκού
 δεν περιέχει βαθύτερες εσωτερικές έννοιες. Εάν δεν γινόταν με αυτόν τον τρόπο δεν θα υπήρχε κανένας τρόπος να εκφραστούν τα πράγματα.

Θα μιλήσω για ένα άλλο ζήτημα που όλοι ανησυχούν πολύ για αυτό. Μερικοί έχουν πει: «Δάσκαλε, έχω ασκήσει αλλά δεν μπορώ να δω τίποτα.» Ας δούμε αυτό το ζήτημα του γιατί οι άνθρωποι είναι ή δεν είναι ικανοί να δουν. Στην πραγματικότητα, ήδη το εξήγησα αυτό όταν μίλησα για το Τρίτο Μάτι. Οι απαιτήσεις για τους ανθρώπους είναι υψηλές, και οι αρχές συνεχώς ανεβαίνουν. Εάν το εξηγήσω αυτό περαιτέρω θα ξεπεράσει εκείνη την κατανόηση. Αλλά θα προσπαθήσω να το συνδέσω με αυτό που είπα την τελευταία φορά. Θα το εξηγήσω αυτό σε σας περαιτέρω

Οι περισσότεροι από εσάς στο ακροατήριο έχουν πραγματικά καλή εγγενή ποιότητα. Στην πραγματικότητα, από τη στιγμή που ξεκινήσατε την άσκηση καλλιέργειας μέχρι σήμερα, ακόμα κι αν είναι μόνο σύντομο το διάστημα, πρέπει να είστε σε θέση να βλέπετε μερικά πράγματα. Επειδή στο βιβλίο Τζούαν Φάλουν υπογραμμίζουμε την αυστηρή απαίτηση της αφαίρεσης των ανθρώπινων προσκολλήσεων, πολλοί άνθρωποι δεν τολμούν να δουν. Πολλοί άνθρωποι έχουν δει κάτι θαμπά αλλά δεν τολμούν να το πιστέψουν. Διάφοροι λόγοι σας καθιστούν ανίκανους να δείτε. Ο πρώτος είναι ότι μερικοί άνθρωποι σκέφτονται: «Εάν δω κάτι, πρέπει να είναι τόσο καθαρό όπως αυτό που βλέπω σε αυτόν τον υλικό κόσμο. Μόνο τότε μετρά.» Αυτό είναι ένα πραγματικά ισχυρό εμπόδιο. Πάντα κατανοούν αυτό το ζήτημα με ανθρώπινες σκέψεις και έννοιες. Δεν είναι έτσι. Όταν μπορείτε πραγματικά να δείτε τόσο καθαρά θα έχετε επιτύχει τη Φώτιση – θα είστε εκατό τοις εκατό φωτισμένος. Και εκείνη την ώρα θα δείτε τους Θεούς πιο καθαρά από ότι βλέπετε τους ανθρώπους. Θα είστε σε θέση να βλέπετε πιο καθαρά διότι σε εκείνους τους κόσμους η αίσθηση στερεοσκοπίας είναι ισχυρότερη απ’ ό τι στον δικό μας, ο αέρας είναι καθαρότερος από τον δικό μας, και η ύλη είναι πιο πραγματική από τη δική μας. [Μερικοί από μας δεν μπορούν να δουν] ακριβώς επειδή έχουν αυτήν την έννοια ότι μόνο όταν βλέπετε καθαρά έχετε δει αληθινά – αλλά δεν είναι έτσι. Κατά τη διάρκεια της καλλιέργειάς σας, όταν βλέπετε πράγματα, δεν έχετε την άδεια να τα δείτε τόσο καθαρά, έτσι μπορείτε να δείτε μόνο θαμπά. Υπάρχει επίσης ένας μικρός αριθμός ανθρώπων που μπορούν να δουν αρκετά καθαρά, αλλά αυτό που βλέπουν είναι μόνο ένα κομμάτι – το πεδίο όρασής τους είναι στενό. Μπορούν να δουν μόνο ένα κομμάτι καθαρά. Εάν το πεδίο όρασης ενός ανθρώπου είναι ευρύ, τα πράγματα που βλέπει είναι σίγουρο πως θα είναι σχετικά θολά –δεν μπορεί να δει τόσο καθαρά– ή είναι μόνο ικανός να δει πολύ χαμηλές και λιγοστές διαστάσεις. Να γιατί δεν πρέπει να εμποδίζουμε τους εαυτούς μας με τις αποκαλούμενες ρεαλιστικές, υλικές αξίες των ανθρώπων. Αυτό είναι ένας λόγος. Υπάρχουν και εξαιρέσεις. Αλλά οι άνθρωποι που είναι σε θέση να δουν καθαρά από τη γέννησή τους είναι λιγοστοί, κι έτσι δεν θα μιλήσω για αυτό.

Ένας άλλος λόγος είναι ότι πολλοί από εσάς δεν είναι ότι δεν μπορείτε να δείτε –μπορείτε να δείτε– αλλά πάντα σκέφτεστε ότι είναι μια ψευδαίσθηση και πάντα νομίζετε ότι το έχετε φανταστεί. Αυτό συμβαίνει μερικές φορές στο αρχικό στάδιο. Εφόσον το ανέφερα συγκεκριμένα στο Τζούαν Φάλουν και σας είπα ότι δεν πρέπει να χρησιμοποιήσετε νοητική πρόθεση –επειδή αυτό που βλέπετε θα αλλάξει με τις σκέψεις σας, με το να σκέφτεστε– μερικοί από εσάς δεν μπορούν να ισορροπήσουν καλά αυτήν τη σχέση. Μαζί με τους παράγοντες που δημιουργούνται από τις προσκολλήσεις και τον ενθουσιασμό σας, υπάρχει κι άλλο ένα εμπόδιο. Ποιο εμπόδιο; Πιο συγκεκριμένα, αυτό που σκέφτεται το μυαλό σας και η εικόνα του αντικειμένου που βλέπετε απεικονίζονται στην ίδια περιοχή του εγκεφάλου σας – το αποτέλεσμα παράγεται στο ίδιο μέρος του εγκεφάλου. Οι εικόνες των πραγμάτων που οι άνθρωποι βλέπουν δεν καταχωρούνται στα μάτια τους, αλλά διαβιβάζονται μέσω του οπτικού νεύρου και μετά «βλέπονται» στην επίφυση του εγκεφάλου. Ωστόσο, μόλις μια εικόνα εμφανίζεται στο μυαλό σας όταν σκέφτεστε πράγματα, το αποτέλεσμα επίσης παράγεται σε εκείνη την περιοχή. Έτσι αυτό δημιουργεί μια ψεύτικη εντύπωση: Όταν βλέπετε αληθινά κάτι –επειδή είναι θολό αρχικά– νομίζετε ότι είναι η φαντασία σας. Στην πραγματικότητα, δεν είναι η φαντασία σας – το έχετε δει αληθινά.

Στο παρελθόν, πολλοί δευτερεύοντες τρόποι καλλιέργειας συγκεκριμένα ζητούσαν από τους μαθητές τους να οραματίζονται κατά την εκπαίδευσή τους. Εάν δεν μπορούσατε να δείτε, θα προσπαθούσατε να οραματιστείτε. Τελικά, θα οραματιζόσασταν περισσότερο και θα γινόταν περισσότερο πραγματικό, θα οραματιζόσασταν ακόμη περισσότερο και θα γινόταν ακόμα πιο πραγματικό – τους εκπαίδευαν με αυτόν τον τρόπο. Είναι δύσκολο να επιτευχθεί η Ορθή Επίτευξη (Ορθός Καρπός) ακολουθώντας έναν δευτερεύοντα τρόπο καλλιέργειας, ακριβώς επειδή έχουν παραλείψεις – αυτός [ο οραματισμός] είναι ο ίδιος μια προσκόλληση. Καλείστε να δείτε κάτι, αλλά δεν μπορείτε να δείτε. Το οραματίζεστε, προσπαθείτε σκληρά να το δείτε προσεκτικά, και οραματίζεστε περισσότερο, με τα μάτια σας κλειστά. Όσο περισσότερο το σκέφτεστε, τόσο πιο πραγματικό γίνεται, και βαθμιαία φαίνεται ότι ο οραματισμός σας το καθιστά πραγματικό. Έτσι εκπαίδευαν στους δευτερεύοντες τρόπους καλλιέργειας. Επειδή εκείνοι ήταν δευτερεύοντες τρόποι καλλιέργειας, δεν αισθάνονταν ότι αυτό είναι προσκόλληση. Στο κάτω-κάτω, δεν μιλούσαν για Ολοκλήρωση.

Εμείς αντιμετωπίζουμε αυτά τα ζητήματα πολύ σοβαρά. Οποιαδήποτε προσκόλληση θα έχει επιπτώσεις στην επίτευξη της Ολοκλήρωσής σας. Σας λέω να είστε ξεκάθαροι με αυτό το ζήτημα. Πιθανώς να έχετε θεωρήσει αυτό που έχετε δει ότι το φανταστήκατε, αλλά δεν μπορείτε να ασκήστε έτσι. Παραδείγματος χάριν, εάν κάποιος είδε το Φάλουν θαμπά αλλά σκέφτηκε ότι ήταν η φαντασία του, εάν το είδατε να κινείται ή να γυρνάει, μπορώ να σας πω ότι το είδατε. Κάντε μια προσπάθεια ακολουθώντας αυτό που είπα, και δέστε τι συμβαίνει. Μιλώ μόνο για εκείνους τους μαθητές που μπορούν ήδη να δουν αλλά που νομίζουν ότι το φαντάστηκαν. Για εκείνους από εσάς που δεν το βιώνουν αυτό, μην επιμένετε να οραματίζεστε – αυτό θα ήταν προσκόλληση. Σας το είπα αυτό μόλις τώρα για να απομακρύνω τα διανοητικά σας εμπόδια. Σιγουρευτείτε ότι δεν προσκολλάστε – σιγουρευτείτε ότι δεν θα προσκολληθείτε σε αυτό.

Διδάσκοντας τον Φα σε συνάντηση στη Νέα Υόρκη

22 Μαρτίου 1997

Πριν το αυριανό συνέδριο θα ήθελα να δω αν έχετε τίποτα να ρωτήσετε – μπορείτε να με ρωτήσετε σήμερα. 

Ερώτηση: Το να ξοδεύω τα λεφτά του άντρα μου ισοδυναμεί με το να χάνω αρετή (Ντε);

Δάσκαλος: Έτσι είναι τώρα η σχέση μεταξύ του άντρα και της γυναίκας οπότε αυτό το πρόβλημα δεν υπάρχει. Γιατί θέσατε αυτήν την ερώτηση τώρα; Γιατί οι άνθρωποι έχουν διαστρεβλώσει τις ανθρώπινες ηθικές αρχές. Στη σημερινή εποχή οι άνθρωποι μιλούν για την απελευθέρωση της γυναίκας το όποιο είναι ένα ευαίσθητο θέμα. Κάποιες λένε: «Εμείς οι γυναίκες υποφέρουμε τόσο πολύ· οι γυναίκες θα πρέπει να ελευθερωθούν· άντρες και γυναίκες πρέπει να είναι ίσοι· εμείς οι γυναίκες πρέπει να είμαστε δυνατότερες». Γιατί συμβαίνει αυτό; Διότι μερικοί άντρες συμπεριφέρονται απαίσια στις γυναίκες, οι οποίες μετά νοιώθουν άσχημα. Μπορώ να σας πω ότι όπως αυτή η κοινωνία ξεπέφτει ηθικά είναι πολύ δύσκολο για τους ανθρώπους να δουν τους παράγοντες πίσω από τον ξεπεσμό ή πώς ο ξεπεσμός προήλθε· σε όλους αρέσει να μιλούν για το θέμα μέσα από το θέμα.

Στην πραγματικότητα επιτρέψτε μου να σας πω ότι αυτού του είδους η υποστήριξη της απελευθέρωσης τη γυναίκας είναι κι αυτό κάτι που συμβαίνει μετά την κατάπτωση της ανθρωπότητας. Δεν είναι ότι οι γυναίκες υφίστανται κακομεταχείριση από τους άντρες, αλλά και οι άντρες επίσης κακομεταχειρίζονται άλλους άντρες, οι γυναίκες επίσης κακομεταχειρίζονται άλλες γυναίκες, και άντρες επίσης κακομεταχειρίζονται γυναίκες. Είναι απλά ότι η κακομεταχείριση των αντρών πάνω στις γυναίκες είναι πιο φανερή. Στην πραγματικότητα υπάρχουν και γυναίκες που έχουν δύναμη και κακομεταχειρίζονται άντρες. Αυτό προκαλείται από τον ηθικό ξεπεσμό ολόκληρης της κοινωνίας. Το γεγονός είναι ότι η σχέση μεταξύ του άντρα και της γυναίκας είναι μια σχέση ανάμεσα στη δύναμη και τη λεπτότητα, κι έτσι η καταπίεση των γυναικών από τους άντρες είναι πιο εμφανής. Αλλά επιτρέψτε μου να σας εξηγήσω γιατί λέω πως αυτή η κατάσταση είναι λάθος, και γιατί η υπεράσπιση της «ανεξαρτησίας» και της «αυτοδιάθεσης» για τις γυναίκες είναι λάθος. Οι άνθρωποι σήμερα πάντα κρίνουν τους αρχαίους ανθρώπους με τις μοντέρνες υποβαθμισμένες αντιλήψεις των σύγχρονων ανθρώπων και πιστεύουν ότι οι γυναίκες ήταν καταπιεσμένες στις αρχαίες εποχές. Στην πραγματικότητα δεν είναι καθόλου όπως το φαντάζονται οι σύγχρονοι άνθρωποι. Στην αρχαία Κίνα –και σε όλο τον κόσμο ουσιαστικά, αφού και στην Δυτική κοινωνία ήταν το ίδιο– οι άντρες ήξεραν πώς να συμπεριφερθούν στις γυναίκες τους, ήταν αφοσιωμένοι και νοιάζονταν για τις γυναίκες τους. Και οι γυναίκες ήξεραν κι αυτές πώς να είναι αφοσιωμένες στους συζύγους τους – έτσι συνυπήρχαν το γιν και το γιανγκ. Αν δύο γιανγκ συναντηθούν παλεύουν, όπως και δύο γιν δεν λειτουργούν όταν συναντηθούν. Το Γιν και το Γιανγκ συμπληρώνουν και ενισχύουν το ένα το άλλο, και είναι αλληλένδετα στην συνύπαρξη τους με αυτό τον τρόπο.

Αλλά τώρα, σκεφτείτε το παρακαλώ, όλοι: Με το που αναγορεύεται η γυναικεία απελευθέρωση, οι γυναίκες νοιώθουν ότι είναι καταπιεσμένες και ότι πρέπει να ξεσηκωθούν. Και τότε τι συμβαίνει; Διαζύγια, τσακωμοί, εγκαταλειμμένα παιδιά, και άλλα κοινωνικά προβλήματα αναδύονται. Η βασική αιτία δεν είναι το αν οι γυναίκες είναι απελευθερωμένες, αλλά ο εκφυλισμός της ηθικής της ανθρώπινης κοινωνίας. Αυτός είναι ο θεμελιώδης λόγος. Για να λυθεί ένα πρόβλημα αν δεν αντιμετωπιστεί αυτό που είναι θεμελιώδες και το φαινόμενο επιλυθεί μέσα στο φαινόμενο μπορεί να έχει σαν αποτέλεσμα να λυθεί μόνο το παλιό πρόβλημα ενώ την ίδια ώρα ένα νέο πρόβλημα προβάλει και η κοινωνία να εξελίσσεται με έναν ατέλειωτα διαστρεβλωμένο τρόπο. Στη σημερινή κοινωνία πολλοί άνθρωποι αξιολογούν ένα πρόβλημα μέσα από το συγκεκριμένο πρόβλημα και προσπαθούν να επιλύσουν μια κρίση με μια «πολεμική» προσέγγιση η οποία δεν μπορεί ποτέ να το επιλύσει. Η ανθρωπότητα δεν ξέρει γιατί έχει γίνει έτσι στις σημερινές εποχές. Όταν πάντα καταλογίζουν ένα πράγμα μέσα από το ίδιο το πράγμα, κάνουν όλων των ειδών τους νόμους για να επιβάλουν περιορισμούς. Αλλά όταν οι καρδιές των ανθρώπων δεν είναι καλές, νέα, περίπλοκα και χειρότερα προβλήματα εμφανίζονται και τότε κάνουν περισσότερους νόμους. Η ανθρωπότητα ασφαλίζεται περιορίζοντας τον εαυτό της με αυτόν τον τρόπο μέχρι που στο τέλος περιορίζεται τόσο που δεν έχει τρόπο διαφυγής. Και επιπλέον αυτά τα πράγματα φέρνουν μαζί τους πολλά, πάρα πολλά κοινωνικά προβλήματα.

Σύμφωνα με τη θεωρία του Γιν και του Γιανγκ, οι γυναίκες θα πρέπει να είναι ευγενικές και όχι δυνατές. Οι άντρες είναι Γιανγκ και δυνατοί, ενώ οι γυναίκες γιν και ευγενικές. Όταν η δύναμη και η ευγένεια ενωθούν είναι σίγουρο ότι το αποτέλεσμα θα είναι πολύ αρμονικό. Στις ημέρες μας δεν είναι πως αρέσει στους άντρες να κακομεταχειρίζονται τις γυναίκες, αλλά η κοινωνία έχει εκφυλιστεί. Και οι άντρες και οι γυναίκες κακομεταχειρίζονται άλλους. Την ίδια στιγμή έχει γίνει μια αντιστροφή του Γιν και του Γιανγκ στη σύγχρονη εποχή και αυτό είναι πιο εμφανές στην Κίνα. Κοιτάξτε τους αθλητές – οι γυναίκες πάντα κερδίζουν περισσότερα μετάλλια ενώ οι άντρες σπάνια κερδίζουν μετάλλια. Απλώς διασαφηνίζω ένα σημείο. Γιατί το Γιν είναι πολύ δυνατό και το Γιανγκ πολύ αδύναμο σε όλα; Αυτός ο παράγοντας οφείλεται στην αντιστροφή του Γιν και του Γιανγκ. Και τότε εμφανίζεται το παρεπόμενο της υπεράσπισης τής –όπως ονομάζεται– απελευθέρωσης των γυναικών. Είναι ο εκφυλισμός της ηθικής της κοινωνίας που προκαλεί τις αλλαγές στις καρδιές των ανθρώπων στην κοινωνία. Στην πραγματικότητα, κατά βάθος δεν αρέσει στις γυναίκες οι άντρες τους να συμπεριφέρονται σαν πρόβατα ή σαν γυναίκες, σωστά; Το απεχθάνονται όταν οι άντρες τους δεν συμπεριφέρονται αρκετά αντρίκια και δεν μπορούν να είναι σκληροί και δυνατοί. Αλλά όταν οι άντρες γίνονται σκληροί και δυνατοί, οι γυναίκες αυτό δεν μπορούν να το αντιμετωπίσουν. Δεν είναι αλήθεια;

Οι άνθρωποι δεν ξέρουν να ψάξουν για τα θεμελιώδη αίτια του εκφυλισμού όλων των φαινομένων της ανθρωπότητας κι όλων των άλλων. Επιλύουν συγκεκριμένα προβλήματα μέσα από τα συγκεκριμένα προβλήματα: Όταν εμφανίζονται εδώ προβλήματα επινοούν νόμους· όταν εμφανίζονται εκεί προβλήματα επινοούν άλλους νόμους· και στο τέλος είστε αποκλεισμένοι σαν να είστε φυλακισμένοι και δεν μπορείτε να κουνηθείτε. Τελικά οι νόμοι δεν μπορούν να προσφέρουν καμιά διέξοδο. Όλοι οι νομοθέτες θέλουν να ρυθμίζουν τους άλλους· δεν έχουν σκεφτεί για το πώς οι νόμοι, ρυθμίζουν και αυτούς. Οι άνθρωποι υποφέρουν από αυτά που οι ίδιοι έχουν δημιουργήσει για τους εαυτούς τους – έτσι δεν είναι; Γι’ αυτό δεν πρέπει να ακολουθείτε το ρεύμα της διαστρέβλωσης των αξιών της κοινωνίας, να πηγαίνετε μαζί με την παλίρροια ή να σπρώχνετε τα κύματα – «Αφού οι καθημερινοί άνθρωποι θέλουν να το κάνουν με αυτόν τον τρόπο, εμείς θα τους ακολουθήσουμε.» Γι’ αυτό λέω πως δεν πρέπει να είμαστε σαν τους καθημερινούς ανθρώπους. Οι καθημερινοί άνθρωποι δεν μπορούν να δουν αυτά τα πράγματα.

Η τελική διέξοδος της ανθρωπότητας δεν βρίσκεται στην χρησιμοποίηση διαφόρων «νόμων» για να κρατήσει τους ανθρώπους στη θέση τους, αλλά στην καλλιέργεια της Αρετής (Ντε) σε ολόκληρη την κοινωνία. Αν βελτιωνόταν το ήθος των ανθρώπων δεν θα υπήρχε το ζήτημα της κακομεταχείρισης των άλλων και οι άνθρωποι θα σέβονταν ο ένας τον άλλον – θα μπορούσαν τότε να υπάρχουν ακόμη τόσοι πολλοί κακοί άνθρωποι; Ακόμη και η αστυνομία δεν θα χρειαζόταν. «Αν συμπεριφέρομαι καλύτερα από μόνος μου παρά όταν με προσέχουν οι αστυνομικοί, σε τι θα χρειαζόταν η αστυνομία; Αν όλοι εκτιμούσαν την αρετή, σε τι θα χρειάζονταν οι νόμοι; Όπως όλοι ξέρετε, στην αρχαία Κίνα –ήταν το ίδιο και σε άλλα μέρη του κόσμου– όταν τα ανθρώπινα ηθικά πρότυπα ήταν πολύ υψηλά δεν υπήρχαν αυτοί οι νόμοι. Δεν είχαν νόμους! Υπήρχε μόνο ο πολύ απλός Νόμος του Βασιλιά. Οι άνθρωποι χρησιμοποιούσαν μόνο το ήθος σαν πρότυπο για να κρίνουν το καλό και το κακό. Το εάν αυτό που έκανε κανείς ήταν καλό εξαρτιόταν από τις ηθικές του άξιες. «Αυτό το άτομο δεν έχει αρετή» Και μόνο αυτή η έκφραση θα τον δίκαζε. Οι δικαστές της περιοχής επίσης αποφάσιζαν τις υποθέσεις με αυτόν τον τρόπο. Ένας άνθρωπος χωρίς αρετή θα μαστιγωνόταν με μπαμπού και αν αυτό δεν ήταν αρκετό θα αποκεφαλιζόταν – Αυτός ο άνθρωπος δεν είναι πια άνθρωπος, κόψτε του το κεφάλι». Διέφθειρε την ανθρώπινη ηθική και έτσι τον έβγαζαν από τη μέση. Ζώντας σε αυτόν τον κόσμο οι άνθρωποι έχουν ανθρώπινα ηθικά πρότυπα και ανθρώπινους κώδικες συμπεριφοράς. Χωρίς αυτά τα πράγματα είναι ίδιοι με τα ζώα, επομένως γιατί να τους κρατήσετε; Δεν θα έπρεπε να εξαλειφθούν; Είναι ήδη πολύ δύσκολο να αλλάξει κανείς τον τρόπο σκέψης της σημερινής ανθρώπινης κοινωνίας. Έχετε δει τη σημερινή κατάσταση των γυναικών. Αλλά, δεν είναι ίδια τα πράγματα και σε άλλους τομείς; Υπάρχουν τόσα πολλά κοινωνικά προβλήματα στην ανθρώπινη κοινωνία. Η μόνη διέξοδος είναι να γίνουν ορθές οι καρδιές των ανθρώπων. 

Ερώτηση: Οι νέοι άνθρωποι θέλουν να παντρευτούν, είναι αυτό προσκόλληση;

Δάσκαλος: Από τη στιγμή που δεν υπάρχουν πολλοί άνθρωποι στην κυρίως Κίνα που πηγαίνουν σε ναούς –πόσω μάλλον Καυκάσιοι και άλλες εθνικότητες– αν γινόμουν μοναχός και δίδασκα αυτόν τον Φα στους ναούς, θα ήταν αδύνατο να καταστήσω ικανούς, σε ευρεία κλίμακα, αυτούς ανάμεσα στο κοινό που μπορούν να αποκτήσουν τον Φα, να τον αποκτήσουν. Από τη στιγμή που Τον έχω διδάξει στην κοινωνία και έχω χρησιμοποιήσει αυτή τη μορφή για να σας καταστήσω ικανούς να αποκτήσετε αυτόν τον Φα, θα έπρεπε να υιοθετήσουμε μια μέθοδο που να συμμορφώνεται με τους τρόπους αυτής της κοινωνίας, να συμμορφώνεται με τους συνηθισμένους τρόπους ζωής των ανθρώπων, και που ταυτόχρονα καθιστά ικανούς τους ανθρώπους να ασκήσουν καλλιέργεια. Έτσι κάναμε προσεκτικές διευθετήσεις όσον αφορά τη μορφή διδασκαλίας του Φα και τις λεπτομέρειες διαφόρων πραγμάτων.

Αν έπρεπε να πάω σε ναό ή μοναστήρι θα παρέμενα ανύπαντρος. Αλλά επίσης ήξερα ότι θα υπάρχουν πολλοί άνθρωποι που θα μάθαιναν αυτόν τον Φα στο μέλλον. Όλοι στο μέλλον θα Τον γνωρίζουν – είτε είστε της λευκής φυλής, της κίτρινης, ή οποιοσδήποτε τύπος ανθρώπου θα Τον γνωρίζετε σίγουρα. Τότε ένα μεγάλο πρόβλημα θα προέκυπτε: Τι θα συνέβαινε αν κανένας δεν παντρευόταν πια; … Θέλουν να είναι σαν και εμένα. Επειδή ενώ διδάσκω τον Φα αποτελώ και ο ίδιος ένα παράδειγμα με τις πράξεις μου, φαίνεται ότι κάθε κίνηση που κάνω – ακόμη και ο τρόπος που ντύνομαι – αντιγράφεται από μερικούς ανθρώπους. Έτσι έχω δώσει ιδιαίτερη σημασία σε αυτά τα πράγματα, μικρά ή μεγάλα. Όχι μόνο διδάσκω έναν ορθό Φα, πρέπει και εγώ ο ίδιος να είμαι ορθός. Η εικόνα στην οποία φοράω μια Κασάγια θα μείνει για τους ασκούμενους του μέλλοντος που θα καλλιεργούνται όλη την ώρα. Μέχρι στιγμής η διδασκαλία μου του Νόμου του Φο στην συνηθισμένη ανθρώπινη κοινωνία, φορώντας Δυτικό κουστούμι, είναι η πρώτη από το ξεκίνημα ουρανού και γης και είναι χωρίς προηγούμενο. Από τη στιγμή που ο Φα έχει διδαχτεί με αυτόν τον τρόπο, η καλλιέργειά μας πρέπει να συμμορφώνεται στον τρόπο αυτής της κοινωνίας

Αν έκανα κάτι λάθος, η ανθρωπότητα του μέλλοντος θα άλλαζε σημαντικά. Όλοι ξέρετε ότι οι Φο δεν τρώνε κρέας. Υπάρχουν πολλοί τρόποι καλλιέργειας. Αν και δεν είναι όλοι τόσο απόλυτοι όσο ο Βουδισμός στην κατανάλωση κρέατος, η καλλιέργεια απαιτεί την αποκόλληση από το κρέας. Εφόσον διδάσκω αυτόν τον Φα ανάμεσα στους συνηθισμένους ανθρώπους και έχοντας καλλιεργητές να ασκούν καλλιέργεια ανάμεσα σε συνηθισμένους ανθρώπους, με τόσους πολλούς ανθρώπους να Τον μαθαίνουν, αν δεν έτρωγα κρέας, οι άνθρωποι στο μέλλον δεν θα το έτρωγαν και ο τρόπος ζωής της ανθρωπότητας και η διατροφή τους θα άλλαζαν. Αλλά οι Θεοί ξέρουν ότι το κρέας μπορεί πραγματικά να δυναμώσει το ανθρώπινο σώμα ουσιαστικά και ότι αυτή η λειτουργία δεν μπορεί να αντικατασταθεί με χορτοφαγία – αυτό είναι σίγουρο. Φυσικά αυτό είναι διαφορετικό για εμάς τους ασκούμενους. Χωρίς να τρώει κρέας η υγεία ενός καλλιεργητή είναι, αντίθετα, πολύ καλή, χάρη στην καλλιέργεια. Όσο για έναν συνηθισμένο άνθρωπο, αν δεν ασκεί καλλιέργεια και δεν τρώει κρέας, είναι βέβαιο ότι θα είναι διατροφικά ελλιπής – αυτό είναι σίγουρο.

Όσον αφορά το να μη παντρεύεται κάποιος, δεν θα τελείωνε το ανθρώπινο γένος αν δεν υπήρχαν απόγονοι; Έχουμε λάβει τα πάντα υπόψη. Είναι αλήθεια ότι υπάρχει ένας κανόνας που απαγορεύει τον γάμο στους καλλιεργητές που γίνονται Βουδιστές μοναχοί. Αλλά αυτό δεν είναι απόλυτο στους άλλους τρόπους καλλιέργειας. Στο παρελθόν, η άσκηση καλλιέργειας είχε διαφορετικές απαιτήσεις για τους ανθρώπους λόγω των διαφορετικών ιστορικών περιόδων, ή των διαφορετικών περιόδων πολιτισμού του ανθρώπινου γένους.

Ο σκοπός του να μην παντρεύεται κάποιος είναι για να αφαιρέσει δύο ανθρώπινα πράγματα – την επιθυμία και την σεξουαλική έλξη. Αλλά αυτό δεν μπορεί να γίνει από την αρχή όταν ασκείτε καλλιέργεια ανάμεσα στους συνηθισμένους ανθρώπους, γιατί το ανθρώπινο γένος χρειάζεται να πολλαπλασιαστεί. Και έχουμε τόσους πολλούς ανθρώπους που καλλιεργούνται στην κοινωνία των συνηθισμένων ανθρώπων. Έτσι αν θέλετε ασκούμενους να ασκούν καλλιέργεια στην κοινωνία των καθημερινών ανθρώπων ενώ ταυτόχρονα τους θέλετε να αποσπαστούν από τους τρόπους ζωής των καθημερινών ανθρώπων… απαγορεύεται απολύτως η ανθρώπινη κοινωνία να εξαφανιστεί! Νομίζετε ότι η ανθρωπότητα δεν είναι καλή, όμως είναι κομμάτι του Κόσμου μας, ο οποίος εκτείνεται από πάνω μέχρι κάτω πέρα για πέρα, και είναι επίσης ένα κομμάτι της εκδήλωσης αυτού του Φα στο κατώτερο επίπεδο. Το ανθρώπινο γένος δεν μπορεί να εξαλειφθεί. Αλλά δεν πειράζει αν εσείς σαν άτομο δεν θέλετε να παντρευτείτε. Αυτό είναι προσωπικό ζήτημα, και δεν είναι λάθος. Αλλά υπάρχει ένα σημείο: Το να μην θέλει κάποιος να παντρευτεί δεν είναι προσκόλληση. Δεν θα πρέπει κατά λάθος να βάλουμε άλλο εμπόδιο – ότι κάποιος θα πρέπει να εγκαταλείψει τα εγκόσμια για να φτάσει την Ολοκλήρωση.

Για παράδειγμα, οι άνθρωποι που ακολούθησαν τους τρόπους καλλιέργειας που είχαν μεταδοθεί εδώ και χιλιάδες χρόνια δεν παντρεύονταν – είτε ήταν τρόποι της Σχολής του Φο, της Ταοϊστικής σχολής, του αρχικού Καθολικισμού, της Χριστιανοσύνης, ή εκείνων που καλλιεργούνται στα βουνά. Έτσι αυτό είχε ως αποτέλεσμα να σχηματίσουν οι άνθρωποι μια αντίληψη στην κατανόηση τους: Όσο ένας άνθρωπος ασκεί καλλιέργεια, δεν μπορεί να παντρευτεί. Αυτή είναι πολύ μεγάλη παρέμβαση καθώς ο Ντάφα μας διαδίδεται στον κόσμο σήμερα. Βεβαιωθείτε ότι δεν θα επιτρέψετε σε αυτό το εμπόδιο να κάνει τους ασκούμενους μας που ασκούν καλλιέργεια στον καθημερινό κόσμο να μην παντρευτούν. Η μορφή που έχει η καλλιέργειά μας σήμερα είναι για να σας βελτιώσει ακριβώς ανάμεσα στο πιο περίπλοκο σύνολο ανθρώπων, και όχι για να βελτιώσει μόνο το Βοηθητικό Αρχέγονο Πνεύμα σας ή να καλλιεργήσει κάτι άλλο. Έτσι θα πρέπει να δοκιμάσετε την καρδιά σας ανάμεσα σε αυτούς τους πλέον περίπλοκους καθημερινούς ανθρώπους. Οι μαθητές που καλλιεργούνται στον καθημερινό κόσμο θα πρέπει να συμμορφώνονται με τους τρόπους της συνηθισμένης ανθρώπινης κοινωνίας. Αυτό είναι κομμάτι αυτού του άρρηκτα συγκροτημένου Φα. Αντιλαμβάνεστε αυτό που λέω; Αλλά η σεξουαλική επιθυμία και η έλξη είναι προσκολλήσεις που σίγουρα πρέπει να αφαιρεθούν. Μην επιτρέπετε σε αυτούς τους αρχαίους τρόπους καλλιέργειας ή τους τρόπους καλλιέργειας σε εκείνες τις αρχαίες θρησκείες να δημιουργήσουν την παρανόηση ότι και εμείς επίσης θα πρέπει να ασκούμε καλλιέργεια με αυτόν τον τρόπο. Αυτό δεν ισχύει. Η μορφή του τρόπου καλλιέργειάς μας είναι η μέθοδος καλλιέργειας που σας έχω αφήσει, περιλαμβάνοντας τις διάφορες απαιτήσεις για τον τρόπο που αυτός ο Φα ο δικός μας διαδίδεται στην κοινωνία σήμερα – όλα αυτά θα μείνουν για τις μελλοντικές γενιές.

 Όλοι γνωρίζετε για τους ρητούς κανόνες μας. Για παράδειγμα: Δεν ανακατευόμαστε στην πολιτική, δεν ιδρύουμε οργανώσεις για να διαχειριζόμαστε πράγματα, δεν εγκαθιδρύουμε ιεραρχίες, και δεν αγγίζουμε λεφτά. Αυτός ο Φα σίγουρα δεν θα δώσει στους ανθρώπους επίσημα αξιώματα. Δεν έχει σημασία τι κάνετε ή πόσο υψηλό αξίωμα έχετε στην κοινωνία – αυτό δεν θα επηρεάσει την καλλιέργειά σας. Αυτά είναι ζητήματα της συνηθισμένης ανθρώπινης κοινωνίας, η καλλιέργειά σας είναι η καλλιέργειά σας. Θα πρέπει να διαχωρίσετε το τι κάνετε ανάμεσα στους καθημερινούς ανθρώπους από την καλλιέργεια σας, είναι δύο διαφορετικά πράγματα. Για παράδειγμα, εάν η δουλειά που κάνετε ανάμεσα στους καθημερινούς ανθρώπους είναι επωφελής στη συνηθισμένη ανθρώπινη κοινωνία και στην ανθρωπότητα, συσσωρεύετε αρετή αλλά δεν ασκείτε καλλιέργεια – αυτά είναι δύο διαφορετικά πράγματα, κι έτσι θα πρέπει να βεβαιωθείτε ότι δεν θα τα βάλετε μαζί. Κάποιοι άνθρωποι λένε: «στη δουλειά μου συσσωρεύω αρετή και κάνω καλό, έτσι στο μέλλον θα φτάσω την Ολοκλήρωση». Αν ένας άνθρωπος δεν ασκεί πραγματικά καλλιέργεια, ακόμη και αν γίνει ο επικεφαλής μιας θρησκείας ή κι αν ακόμη χτίσει ναούς και στήσει αγάλματα του Βούδα, δεν θα φτάσει την Ολοκλήρωση. Αυτή είναι μια αυτάρεσκη ιδέα. Η δουλειά είναι δουλειά, και δεν μπορεί σε καμία περίπτωση να αντικαταστήσει την καλλιέργεια. Η καλλιέργεια είναι καλλιέργεια. Τα πράγματα των καθημερινών ανθρώπων είναι πράγματα των καθημερινών ανθρώπων. Κάνοντας πράγματα για τις θρησκείες είναι το ίδιο με το να κάνετε πράγματα για τους καθημερινούς ανθρώπους. Αυτοί που ακολουθούν τη θρησκευτική ζωή δεν είναι Φο. Οι Φο αναγνωρίζουν τις καρδιές των ανθρώπων, όχι τις θρησκείες. Αυτά είναι δύο διαφορετικά πράγματα – μην τα μπερδεύετε.

Ερώτηση: Δάσκαλε, εκ μέρους των μαθητών στη Σέντζεν και στην Γκουανγκτζού, θα ήθελα να μεταφέρω τα χαιρετίσματά τους σε εσάς. Πριν έρθω μου ζήτησαν να βεβαιωθώ ότι θα μεταφέρω αυτό το μήνυμα.

Δάσκαλος: Πέστε τους ότι ο Δάσκαλος πάντα σκέφτεται μέσα στην καρδιά του όλους τους μαθητές του.

Ερώτηση: Οι μαθητές του λυκείου που αντιμετωπίζουν τις εισαγωγικές εξετάσεις για το κολέγιο είναι πολύ απασχολημένοι με την σχολική τους δουλειά και κάνουν τις ασκήσεις λιγότερο. Τι θα έπρεπε να γίνει σε αυτή την περίπτωση;

Δάσκαλος: Αυτό δεν είναι πρόβλημα. Οι κινήσεις στην άσκηση καλλιέργειάς μας είναι συμπληρωματικά μέσα για να φτάσουμε στην Ολοκλήρωση. Αν και είναι σημαντικές, αυτό που είναι πιο σημαντικό είναι να καλλιεργήσουμε τις καρδιές και τα μυαλά μας. Αν πάντα βλέπετε τον εαυτό σας ως ασκούμενο βαθιά μέσα σας και αν για μια περίοδο – ακόμα και αν είναι για μια μεγάλη περίοδο – είστε πραγματικά πολύ απασχολημένοι για να κάνετε τις ασκήσεις, αλλά βαθιά μέσα σας πάντα θεωρείτε τον εαυτό σας ασκούμενο και συμπεριφέρεστε σύμφωνα με τις απαιτήσεις, το γκονγκ σας θα εξακολουθεί να μεγαλώνει. Αλλά εδώ υπάρχει ένα πράγμα: Είναι απαράδεκτο αν σκεφτείτε, «Τότε αφού ο δάσκαλος είπε αυτό, δεν θα κάνουμε τις ασκήσεις πια». Αυτό είναι ακραίο. Εφόσον υπάρχουν ιδιαίτερες συνθήκες, θα πρέπει να υπάρξει ιδιαίτερη αντιμετώπιση. Αυτό γιατί ο Φα είναι απεριόριστος. Τι σημαίνει «ο Φα είναι απεριόριστος»; Ότι έχει απεριόριστους τρόπους, έχει μια πληθώρα τρόπων να σώζει ανθρώπους, ανάλογα με την περίπτωση του καθένα.

Ερώτηση: Δάσκαλε, θα επιτραπεί αύριο η μαγνητοσκόπηση;

Δάσκαλος: Μπορεί να έχετε ακούσει ότι στην κυρίως Κίνα πολλοί άνθρωποι μαθαίνουν αυτόν τον Φα που διδάσκουμε και ότι δεν δίνω πια διαλέξεις, ούτε συναντιέμαι με τους μαθητές στην κυρίως Κίνα. Στην πραγματικότητα δεν έχω συναντηθεί με τους μαθητές στην κυρίως Κίνα για τρία χρόνια. Αλλά ολοένα και περισσότεροι άνθρωποι μαθαίνουν και αυτό έχει τραβήξει την προσοχή της κοινωνίας. Βλέπουν ότι πολλοί άνθρωποι μαθαίνουν. Επιπλέον, αφού οι άνθρωποι τον μάθουν όλοι νοιώθουν ότι είναι καλός. Όπως το θέτετε εσείς οι καλλιεργητές αφού οι άνθρωποι Τον μάθουν όλοι γίνονται πιο αποφασιστικοί στην καλλιέργεια. Τότε μόλις ο αριθμός των ανθρώπων γίνει σημαντικός, αυτό μπορεί, στην κινέζικη κοινωνία, να κάνει κάποιους ανθρώπους να αρχίσουν να αναρωτιούνται. Πολλοί άνθρωποι μπορεί να πλησιάσουν εμένα και τον Φα με το σκεπτικό των συνηθισμένων ανθρώπων. Είναι πολύ δύσκολο ακόμα και να κάνω καλά πράγματα για τους ανθρώπους, γιατί τα μυαλά των ανθρώπων δεν είναι ορθά. Προσπαθούμε να αποφύγουμε αυτά τα αχρείαστα προβλήματα. Γι’ αυτό κατά τη διάρκεια της πρόσφατης περιόδου όταν συναντιόμουν με μαθητές σε κάποιες χώρες, τους έλεγα να μην ηχογραφούν ή μαγνητοσκοπούν. Ποιος ήταν ο λόγος; Ήταν για να ελαχιστοποιήσουμε αυτά τα πράγματα από το να μεταδοθούν στην Κίνα. Αν και δεν ανακατευόμαστε στην πολιτική –έτσι φυσικά δεν υπάρχει ερώτηση πολιτικής εδώ– οι κακοί άνθρωποι μπορεί να μας κάνουν κακό με το να επικαλούνται περικοπές από το ευρύτερο κείμενο, εφόσον θέλουν να προκαλέσουν προβλήματα. Ο κύριος λόγος είναι να αποφύγουμε τα προβλήματα και έτσι αυτός ο Φα να μπορεί να μείνει στο ανθρώπινο γένος και στο μέλλον σωστά και χωρίς λάθη ή παρεκκλίσεις. Αν αντιμετωπίσουμε κάποια αχρείαστη απώλεια, θα είναι κάτι για το οποίο θα μετανιώσουμε στο μέλλον. Δεν μπορούμε να σκεφτόμαστε μόνο το παρόν.

Είτε είναι ηχητικές είτε βίντεο οι εγγραφές, σίγουρα δεν θα παραμείνουν στο μέλλον – αυτό είναι σίγουρο. Όπως ξέρετε κάποια από αυτά ήδη σβήνονται τώρα, δηλαδή κάποιες βιντεοταινίες που είχαν γίνει πριν έχουν ήδη χάσει τις εικόνες τους, και κασέτες έχουν χάσει τον ήχο τους. Σταδιακά σβήνονται. Κάποια πράγματα δεν μπορούν να μείνουν με αυτόν τον τρόπο. Όταν κάποιοι άλλοι ακούνε αυτό που λέω ειδικά και συγκεκριμένα για την περίπτωσή σας, [επειδή] οι ίδιοι θα βρίσκονται σε μια διαφορετική κατάσταση θα το καταλάβουν διαφορετικά. Το Τζούαν Φάλουν είναι κατάλληλο να διαβαστεί από τον καθένα. Έτσι είναι τα πράγματα. Είναι δικό σας θέμα τι θα κάνετε. Δεν έχω δώσει μια ολοκληρωτική απάντηση για αυτό.

Ερώτηση: Δάσκαλε, Είμαι από τη Σαγκάη. Στους ασκούμενους από την Σαγκάη λείπετε πολύ. Αφού γύρισα από το τελευταίο Διεθνές Συνέδριο Ανταλλαγής Εμπειριών, τους είπα ότι σας είδα και όλοι δάκρυσαν. Μου ζήτησαν να μεταφέρω τα χαιρετίσματα τους σε εσάς.

Δάσκαλος: Πες τους ότι μετάνιωσα που δεν πήγα στην Σαγκάη όταν δίδασκα την εξάσκηση. Εκείνη την περίοδο ήθελα να αφήσω πίσω ένα ορθό μονοπάτι για αυτόν τον Φα, δεν ήμουν σαν τους άλλους δάσκαλους του τσιγκόνγκ
 που δρούσαν σαν αρπακτικά στους δρόμους ή που έτρεχαν και συναλλάσσονταν από μόνοι τους. Πήγαινα μόνο όταν δεχόμουν πρόσκληση από τοπικές οργανώσεις τσιγκόνγκ, την Κοινότητα Επιστήμης και Έρευνας του Τσιγκόνγκ, ή από επίσημες κυβερνητικές οργανώσεις. Η Σαγκάη δεν πρότεινε πρόσκληση κι έτσι αυτό το ζήτημα δεν τέθηκε. Όταν ήρθε η πρόσκληση είχα ήδη σταματήσει να διδάσκω την εξάσκηση. Αλλά ένοιωσα πολύ λυπημένος που δεν πήγα σε μια τόσο μεγάλη πολιτεία της Κίνας για να διδάξω τον Φα. Μετά από το Πεκίνο η Σαγκάη είναι η μεγαλύτερη πόλη στην Κίνα. Φυσικά γνώριζα ότι πολλοί άνθρωποι μελετούν τον Φα στην Σαγκάη. Αυτό που με ευχαριστεί είναι ότι παρόλο που δεν πήγα εκεί, νομίζω ότι η γενική εξάπλωση και ανάπτυξη του Ντάφα στη Σαγκάη είναι πολύ καλή και ότι έχουν μελετήσει τον Φα πολύ σταθερά –αυτό είναι καλό.

Ερώτηση: Δάσκαλε Λι, είμαι ένας ασκούμενος από το Πεκίνο. Όλοι οι ασκούμενοι στο Πεκίνο σας στέλνουν τα χαιρετίσματα τους.

Δάσκαλος: Για όσους είστε στο Πεκίνο και όχι μόνο στο Πεκίνο –το ίδιο ισχύει και για τους μαθητές σε πολλές περιοχές– μου λείπετε πολύ. Άλλα είμαι διστακτικός να σας συναντήσω, γιατί μόλις σας συναντήσω, όταν ένα άτομο με δει, μέσα σε λίγες ώρες πολλοί θα έρθουν, πολλές χιλιάδες ανθρώπων μπορεί να έρθουν μέσα σε μια μέρα, και την επόμενη μέρα ακόμη και πάνω από δέκα χιλιάδες άνθρωποι μπορεί να έρθουν. Άνθρωποι από άλλες περιοχές μπορεί να έρθουν επίσης – όπως σήμερα πολλοί άνθρωποι ήρθαν από άλλες περιοχές. Αυτό τότε θα οδηγήσει σε κάποιες αρνητικές αντιδράσεις στην κοινωνία, έτσι δεν μπορώ να συναντηθώ μαζί σας. Αλλά επίσης νομίζω ότι από τη στιγμή που ήμαστε ικανοί να διαδώσουμε αυτόν τον Φα χωρίς προβλήματα κάτω από ένα άκαμπτο κοινωνικό σύστημα, έχουμε περάσει ένα τεστ σε μια πολύ σοβαρή περίοδο στην ιστορία. Έτσι σε οποιοδήποτε στιγμή στο μέλλον στην ιστορία θα ήμαστε ικανοί να μείνουμε αδάμαστοι, σωστά;

Ερώτηση: Έχουμε μαθητές που έφεραν βιβλία του Τζούαν Φάλουν από το Χονγκ Κονγκ και από την Κίνα. Είναι εντάξει να πουλήσουμε αυτά τα βιβλία στο χώρο του συνεδρίου;

Δάσκαλος: Αν έχετε βιβλία του Τζούαν Φάλουν διαθέσιμα και θέλετε να κάνετε κάποια καλά πράγματα για τους ανθρώπους στο συνέδριο, και να διευκολύνετε τους μαθητές χωρίς βιβλίο, δεν νομίζω ότι υπάρχει κάτι λάθος σε αυτό – μπορείτε να το κάνετε. Από τη στιγμή που δεν επιδιώκετε αναγνώριση ή προσωπικό συμφέρον, δεν υπάρχει πρόβλημα. Αλλά πριν κάνετε αυτά τα πράγματα επιτρέψτε στους υπεύθυνους στις Η.Π.Α. να το γνωρίζουν για να αποφύγουμε πιθανές αρνητικές επιπτώσεις. Δεν νομίζω ότι είναι πρόβλημα.

 Όσοι από εσάς εδώ, με συναντήσατε την τελευταία φορά, έχετε ήδη καλλιεργηθεί για κάποια περίοδο. Νομίζω πως έχετε καταφέρει κάποιου επιπέδου κατανόηση του Φα και δεν ενεργείτε ανεύθυνα. Γιατί είμαι τόσο σίγουρος; Γιατί γνωρίζετε τι διδάσκω. Δεν θέλουμε τίποτα – μόνο τις καρδιές των ανθρώπων. Αν οι καρδιές των ανθρώπων δεν μπορούν να αλλάξουν τότε αυτός ο Φα είναι άχρηστος. Κανένας εξαναγκαστικός τρόπος δεν μπορεί να αλλάξει τις καρδιές των ανθρώπων, έτσι δεν έχουμε φτιάξει τον ένα ή τον άλλον κανόνα ούτε απαιτούμε από εσάς να κάνετε αυτό ή εκείνο – δεν το κάνουμε αυτό. Το θέμα είναι ότι αυτός ο Φα μπορεί να καταστήσει ικανό τον εαυτό Του να αναπτυχθεί με υγιή τρόπο, μπορεί να έχει περισσότερους ανθρώπους να Τον μάθουν και μπορεί να παίξει έναν τέτοιο καλό ρόλο στην κοινωνία, επειδή ο Φα είναι ήδη μέσα στις καρδιές των ανθρώπων, επειδή ξέρουν πώς να συμπεριφέρονται και επειδή δεν χρειάζονται πλέον κάποιον να τους λέει τι να κάνουν και δεν χρειάζονται εμένα να τους λέω τι να κάνουν. Γι’ αυτό δεν ανησυχώ τόσο πολύ γι’ αυτό. Αν κάποιος από εμάς εδώ δεν κάνει καλά τα πράγματα οι υπόλοιποι θα το δουν αμέσως. Ο Φα είναι εδώ· έχετε τον Φα για να αξιολογήσετε τα πράγματα. Έτσι δουλεύει, αναμφισβήτητα.

Ερώτηση: Ο Δάσκαλος είπε ότι αυτός ο Φα θα διαδοθεί όχι μόνο σε εμάς τους Κινέζους, αλλά επίσης και στις άλλες φυλές. Ελπίζουμε ο δάσκαλος να μας δώσει καθοδήγηση για το πώς να διαδώσουμε αυτόν τον Φα στους άλλους λαούς.

Δάσκαλος: Δεν έχουμε κάποιον συγκεκριμένο κανόνα ούτε σε αυτό. Ο Φα δημοσιοποιήθηκε για τους ανθρώπους. Μέχρι τώρα το βιβλίο έχει μεταφραστεί στα Γερμανικά, στα Γιαπωνέζικα, στα Κορεάτικα, στα Γαλλικά, στα Αγγλικά, στα Ρωσικά και σε άλλες γλώσσες. Τέλος πάντων είναι πολλές. Η Ιταλική μετάφραση είναι καθοδόν και οι μεταφράσεις σε άλλες γλώσσες δουλεύονται.

Οι μεταφραστικές ομάδες δουλεύουν πάνω σε τέτοια πράγματα, γιατί μόλις το υλικό είναι έτοιμο μπορεί να διαβαστεί από τους ανθρώπους. Όσο για το πώς μπορούμε να διαδώσουμε τον Φα δεν έχουμε κανόνες να υπαγορεύουν ότι πρέπει να γίνει με αυτόν ή τον άλλον τρόπο. Νομίζω ότι θεωρούμε καλό αυτόν τον Φα όταν Τον διαδίδουμε, και έτσι οι άνθρωποι Τον εκτιμούν. Ακριβώς επειδή είναι καλός θέλετε να μιλήσετε στους άλλους για αυτόν. Έτσι ο τρόπος που αυτός ο Φα διαδόθηκε, ήταν εντελώς από καρδιά σε καρδιά και από άνθρωπο σε άνθρωπο. Έτσι, ουσιαστικά, εξαπλώθηκε. Στην Κίνα είναι ήδη πάνω από είκοσι εκατομμύρια άνθρωποι που καλλιεργούνται αληθινά. Αν μετρηθούν και οι άνθρωποι που ασκούνται κατά διαστήματα, είναι περίπου εκατό εκατομμύρια άνθρωποι τώρα. Αλλά στην επιφάνεια εμφανίζεται να είναι ήσυχο και όχι γνωστό από τους ανθρώπους στην κοινωνία. Δηλαδή ο καθένας Τον διαδίδει από την καρδιά του – από στόμα σε στόμα και με την καρδιά του. Έχει ήδη σχηματίσει μια πολύ μεγάλη τάση. Δεν υπάρχουν ξεχωριστοί κανόνες και ο καθένας το κάνει με τη δική του ελεύθερη βούληση. Καταλαβαίνετε τι εννοώ; Δεν θέτουμε καθόλου τυπικότητες, αφού η Σχολή του Φο διδάσκει σωτηρία για όλα τα αισθανόμενα όντα – σωτηρία ανθρώπων. Δεν είναι ότι πάτε να σώσετε ανθρώπους, εφόσον ακόμα ασκείτε καλλιέργεια σίγουρα δεν μπορείτε να σώσετε ανθρώπους. Αλλά το να συστήσετε τον Φα στους άλλους είναι ο καλύτερος τρόπος να τους βοηθήσετε να αποκτήσουν τον Φα. Οι άνθρωποι στο μέλλον θα γνωρίζουν πόσο πολύτιμος είναι. Άσχετα από το πόσα χρήματα δώσετε σε κάποιον ή πόσα καλά πράγματα του δώσετε, δεν θα είναι τόσο καλό όσο αν του δώσετε τον Φα. Ο Φα μπορεί να καταστήσει ικανή μια περιοχή, ένα έθνος, μια χώρα, ή ακόμη και την ανθρωπότητα να αποκαταστήσει την ηθική της και να είναι ευτυχισμένη, ειρηνική και σε αρμονία. Μόνο με αυτά τα πράγματα μπορεί η ανθρωπότητα να αναπτυχθεί με υγιή τρόπο.

Ερώτηση: Αφού έμαθα τον Φα το πρώτο πράγμα που ήθελα να κάνω ήταν να δουλέψω σκληρά και να κάνω καλή δουλειά. Διαβάζω το βιβλίο όταν πραγματικά δεν έχω τίποτα να κάνω.

Δάσκαλος: Αυτό δεν είναι το καλύτερο; Ίσως κάποια από τα πράγματα που συναντήσατε στη ζωή σας, στη δουλειά σας, ή στην κοινωνία μπορούν να σας βοηθήσουν να βελτιωθείτε σε σχέση με κάποιες προσκολλήσεις σας. Όταν αντιμετωπίζετε κάτι, ίσως να είναι για να εγκαταλείψετε τις προσκολλήσεις σας ή για να σας βοηθήσει με κάτι. Μόλις το άτομο βαδίσει το μονοπάτι της καλλιέργειας τίποτε δεν θα είναι πια τυχαίο στην καλλιέργειά του από εκεί και έπειτα. Από τη στιγμή που η καλλιέργειά σας έχει κανονιστεί συστηματικά και ο χρόνος δεν είναι άφθονος, τίποτε δεν θα μπορούσε να είναι τυχαίο. Όλα έχουν κανονιστεί αυστηρά. Μην θεωρείτε αυτά τα φαινομενικά συμπτωματικά και ασήμαντα περιστατικά που συναντάτε στην καθημερινή ζωή σας τυχαία, γιατί δεν μπορούν να σας συμβούν πολλά περίεργα πράγματα ούτε και μπορείτε να πάτε σε άλλη διάσταση για να ασκήσετε καλλιέργεια – δεν θα ήσασταν ικανοί να βελτιώσετε την καρδιά και το μυαλό σας με αυτό τον τρόπο. Είστε ακόμη σε μια κατάσταση όπου βρίσκεστε ανάμεσα σε επίγεια πράγματα, τα προβλήματα σας είναι ακόμη συνηθισμένα ανθρώπινα προβλήματα, ο τρόπος ζωής σας είναι αυτός ενός συνηθισμένου ανθρώπου και τα πράγματα που συναντάτε δεν είναι πολύ διαφορετικά από ότι πριν. Αλλά αν το εξετάσετε προσεκτικά, δεν είναι τα ίδια. Όλα έχουν έρθει για να σας δώσουν τη δυνατότητα να βελτιωθείτε στην καλλιέργεια.

Ερώτηση: Διδάσκετε Αλήθεια, Καλοσύνη, Ανεκτικότητα. Σε κάποια περίπτωση κάποιος μπορεί να έχει προδώσει κάποιους άλλους, και σε αυτήν την περίπτωση υποσχεθήκαμε να βοηθήσουμε τους άλλους να δώσουν σε αυτόν τον παλιάνθρωπο ένα μάθημα.

Δάσκαλος: Κοιτάξτε πώς σκεφτόμαστε, αυτό είναι και στο βιβλίο: Όταν συναντάτε κάτι συνηθισμένο που σας νευριάζει πραγματικά και θέλετε να ανακατευτείτε, δεν είναι ότι δεν επιτρέπεται. Είναι εντάξει να πείτε κάποια λόγια όταν το συναντήσετε. Ίσως τα λόγια να μην έχουν αποτέλεσμα, ίσως αυτό που θα πείτε να μην είναι ακριβώς αυτό που πρέπει, γιατί δεν μπορείτε να δείτε τι είναι πίσω από αυτή τη διαμάχη τους, δηλαδή ποια είναι η καρμική τους σχέση. Για παράδειγμα είναι δύο άνθρωποι και ο ένας γρονθοκοπείται από τον άλλον. Νομίζετε ότι από την οπτική γωνία ενός συνηθισμένου ανθρώπου το άτομο που έριξε την γροθιά είναι λάθος – γιατί χτύπησε το άλλο άτομο; Αλλά αν γυρίσετε τον χρόνο πίσω θα ανακαλύψετε ότι στο πρώτο μισό της ζωής του άλλου ανθρώπου ή στην προηγούμενη ζωή του ανθρώπου, αυτός είχε χτυπήσει αυτόν τον άνθρωπο μια φορά. Όταν εμείς οι καλλιεργητές κοιτάμε ένα άτομο δεν μπορούμε να κοιτάμε μόνο τη μία ζωή του· πρέπει να κοιτάμε ολόκληρη την ύπαρξη του. Αυτό το άτομο χρωστάει στο άλλο.

Είναι λογικό για την αστυνομία να χειρίζεται αυτά τα πράγματα και να συμμορφώνεται με τις εγκόσμιες αρχές που θέλουν τους συνηθισμένους ανθρώπους να συμπεριφέρονται έτσι απέναντι σε συνηθισμένους ανθρώπους – αυτοί δεν διαταράσσουν τις αρχές. Αλλά θα έλεγα ότι οι καλλιεργητές θα έπρεπε να ανακατεύονται λιγότερο ή να προσπαθούν να μην ανακατεύονται καθόλου όταν βλέπουν αυτά τα πράγματα. Όταν δεν έχει κανονιστεί να είναι έτσι αλλά εσείς, ένας ασκούμενος, επιμένετε να το κάνετε έτσι, μπορεί να δημιουργήσετε κάρμα καθυστερώντας αυτό το πράγμα ή χαλώντας το. Εκείνος ο Θεός είχε κανονίσει αρχικά γι’ αυτόν να πληρώσει για το κάρμα του σε αυτήν τη ζωή, αλλά τώρα δεν μπορεί να πληρώσει για αυτό και οι δύο τους θα πρέπει να βρουν μια ευκαιρία να το ξαναπεράσουν από την αρχή πάλι. Αυτό εννοώ. Αλλά αν στα αλήθεια έρθετε αντιμέτωποι με άσχημα πράγματα όπως φόνο ή φωτιά και τα αγνοήσετε, τότε αυτό είναι πρόβλημα στο σίνσινγκ σας. Είστε καλλιεργητής αλλά ακόμη και ένας Θεός θα έκανε κάτι για αυτά τα πράγματα, σωστά; Απ’ την άλλη οι μαθητές μας σπάνια θα συναντήσουν τέτοια πράγματα ή δεν θα τα συναντήσουν ποτέ. Δηλαδή δεν είναι κανονισμένα να έρθουν στη ζωή σας, γιατί τα πράγματα θα πρέπει να είναι πρόσφορα μόνο για να βελτιώσουν το σίνσινγκ σας. Αν αυτά τα πράγματα είναι άσχετα, υπό κανονικές συνθήκες οι μαθητές μας θα τα συναντήσουν σπάνια ή ποτέ.

Όσο για την προδοσία κάποιου ή για το ότι έχετε υποσχεθεί σε ένα καθημερινό πρόσωπο κάτι, αυτά είναι όλα καθημερινά ζητήματα. Εφόσον ασκείτε καλλιέργεια θα πρέπει να μετράτε τα πράγματα με τον Φα και να κρατάτε τον εαυτό σας στα πρότυπα ενός καλλιεργητή. Αν μετράτε τα πάντα με τα πρότυπα ενός καθημερινού ανθρώπου – αυτή η «προδοσία» ή αυτό το «έχω υποσχεθεί κάτι σε ένα καθημερινό πρόσωπο» – τότε δεν είστε απλά ένα καθημερινό άτομο;

Ερώτηση: Οι μαθητές στις Η.Π.Α. όλοι διαβάζουν τις βαρετές φυσικές επιστήμες με ένα είδος προσκόλλησης.

Δάσκαλος: Μπορεί να μιλήσω γι’ αυτό αύριο. Θα σας πω αυτήν την αρχή: Η ιστορία της ανθρωπότητας όπως και η επιστήμη της ανθρωπότητας στην πραγματικότητα είναι ένα λάθος. Η βάση της ανάπτυξής της, καθώς και η βάση της κατανόησής της από την ανθρωπότητα, της φύσης και της ύλης είναι όλα λάθος. Και αυτό έχει ως συνέπεια την φθορά της ηθικής της σημερινής ανθρώπινης κοινωνίας. Αυτό είναι ένα μεγάλο θέμα· θα μιλήσω γι’ αυτό αύριο. Αλλά και πάλι υπάρχει ένα σημείο: αν η ανθρωπότητα δεν είχε καθόλου γνώση οι άνθρωποι δεν θα ήταν ικανοί να διαβάσουν το Τζούαν Φάλουν σήμερα, ή δεν θα ήταν ικανοί να δουν τα υψηλότερα και βαθύτερα εσωτερικά νοήματα μέσα σε αυτό. Έτσι πιθανόν να μην είναι τυχαίο που έχετε τη γνώση που έχετε. Η μελλοντική ανθρωπότητα θα αναπτυχθεί σε μια καινούργια επιστημονική βάση, έτσι θα χρειαστούν επίσης γνώση.

Νομίζω ότι ως ασκούμενος του Ντάφα θα γνωρίζετε φυσικά τι να κάνετε όταν έρθει η ώρα. Ίσως ούτε αυτά τα πράγματα να μην είναι τυχαία. Έτσι τώρα θα πρέπει απλά να μάθετε ότι θα πρέπει να μάθετε και να μην το θεωρείτε σαν κάτι στο οποίο είστε προσκολλημένοι. Άκουσα ότι ένας μαθητής ασκούμενος παράτησε το σχολείο επειδή έκανε κάτι άσχημο όταν πρωτοήρθε στις Η.Π.Α.. Θα έλεγα ότι μπορεί να έκανε κάτι λάθος όταν πρωτοήρθε στις Η.Π.Α., αλλά τώρα προσθέτει στο προηγούμενο λάθος του. Από τη στιγμή που έγινε ό,τι έγινε, μην δημιουργείτε σκόπιμα μελλοντικές δυσκολίες στη ζωή σας – κάποια από τα λάθη που κάνατε δεν μπορούν να διορθωθούν με τον ίδιο τρόπο. Ξέρετε μέσα στην καρδιά σας ότι έχετε κάνει λάθος, γνωρίζετε ότι δεν θα το κάνετε με αυτόν τον τρόπο στο μέλλον και όσον αφορά αυτά τα ζητήματα όσο τα πάτε καλύτερα στο μέλλον και επανορθώσετε επιτυχώς είναι εντάξει. Τότε δεν νομίζω ότι υπάρχει πρόβλημα. Για αυτά τα ζητήματα δεν απαιτούμε από εσάς να πάτε και να αντιστρέψετε το γεγονός και να πληρώσετε για το παρελθόν επειδή κάνατε κάτι λάθος – δεν το κάνουμε με αυτόν τον τρόπο. Με αλλά λόγια, μην δημιουργείτε δυσκολίες για τον εαυτό σας, και μην δημιουργείτε δυσκολίες στη ζωή σας. Για τους μαθητές αυτό που μπορώ να πω τώρα είναι να μελετάτε καλά – από τη στιγμή που είστε μαθητής πρέπει να μελετάτε καλά. 

Ακόμη και αν κάνετε κάποια άλλη δουλειά, εφόσον είναι δουλειά στην κοινή ανθρώπινη κοινωνία και από την αντίληψη των αρχών της κοινής ανθρώπινης κοινωνίας είναι μια υπηρεσία στην ανθρώπινη κοινωνία σε αυτή τη διάσταση, θα πρέπει να την κάνετε καλά. Και αυτό επειδή η ανθρωπότητα είναι επίσης μια εκδήλωση ζωής στο χαμηλότερο επίπεδο του Μεγάλου Νόμου του Κόσμου (Ντάφα).

Ερώτηση: Δάσκαλε εκ μέρους των ασκούμενων στη Γερμανία, θα ήθελα να σας δώσω τα χαιρετίσματα μας.

Δάσκαλος: Είδα την πρόσκληση από τη Γερμανία. Η Ρωσία έστειλε επίσης πρόσκληση τον περασμένο Νοέμβριο όταν είχε κρύο. Όταν ζεστάνει ο καιρός θα βρω χρόνο να πάω.

Ερώτηση: Δάσκαλε μετανάστευσα στην Ιαπωνία. Πάντα θα θέλαμε να έρθετε στην Ιαπωνία αν έχετε την ευκαιρία στο μέλλον.

Δάσκαλος: Όταν έκανα σεμινάριο στο Γκουανγκτζού παρακολουθούσε και κάποιος από την Ιαπωνία. Έπειτα επέστρεψε στην Ιαπωνία και μάζεψε μερικούς ανθρώπους, όλοι τους ήταν Ιάπωνες. Όλοι αυτοί που μάθανε ήταν ηλικιωμένοι. Μετά από κάποια περίοδο εκμάθησης, δεν μπορούσε ακόμη να παρατήσει το τσιγκόνγκ που εξασκούσε πριν, έτσι δεν ξαναεπικοινωνήσαμε μαζί του. Επειδή όλοι εκείνοι οι άνθρωποι που δίδασκε δεν ήταν επίσης αγνοί δεν ξαναεπικοινωνήσαμε μαζί του.

Ερώτηση: Ο σύζυγος μου είναι Ιάπωνας αλλά του αρέσει ο Ντάφα πολύ. Θεωρεί ότι είναι πολύ καλός.

Δάσκαλος: Ίσως να υπάρχει διάφορα στις κουλτούρες. Αλλά νομίζω ότι αν οι Ιάπωνες μπορούν πραγματικά να Τον μάθουν θα είναι πιο εύκολο για αυτούς από ότι για τους Καυκάσιους, γιατί οι Ανατολικοί άνθρωποι έχουν τον ίδιο τρόπο σκέψης. Οι Δυτικοί έχουν διαφορετικό τρόπο σκέψης, αλλά αφού τον μάθουν, είναι και αυτοί πολύ καλοί. Έχω πάει στην Ιαπωνία μια φορά, αλλά μόνο για να δω πως τα πάνε οι Ιάπωνες.

Ερώτηση: Αν στο μέλλον ο Ντάφα γίνει ο Νόμος στις καρδιές των ανθρώπων τι θα συμβεί στο πεδίο στων κοινωνικών επιστήμων, όπως η φιλοσοφία ή λογοτεχνία;

Δάσκαλος: Όλα θα αλλάξουν. Και θα είναι εντελώς καινούργια. Η κατανόηση των ανθρώπων για αυτήν την κοινωνία, για την ανθρωπότητα και για τα πάντα θα αναποδογυρίσει. Έτσι πολλοί από τους μαθητές μας στο Πεκίνο γνωρίζουν ότι είναι διαφορετικοί από τους άλλους ανθρώπους και λένε μια φράση: «είμαστε η νέα ανθρωπότητα.». Φυσικά δεν επιδοκιμάζω αυτό που λένε, απλά μεταφέρω την ιδέα. Σίγουρα θα είναι διαφορετικά από τον τρόπο που οι σημερινοί άνθρωποι σκέφτονται και καταλαβαίνουν τα πράγματα – αυτό είναι σίγουρο. Όσο συνεχίζετε να μελετάτε αυτόν τον Φα σε βάθος θα έχετε μια νέα κατανόηση των πάντων. Όσοι παρευρίσκεστε εδώ έχετε σχετικά υψηλούς τίτλους σπουδών και πολλοί είναι μαθητές που σπουδάζουν στο εξωτερικό. Όπως σταδιακά θα τον βιώνετε και θα τον σκέφτεστε, θα βρίσκετε ότι η κατανόηση σας για όλα τα σχετικά με την ανθρωπότητα θα αλλάζει. Αυτό είναι επειδή όπως είπα πριν η ανάπτυξη της ανθρωπότητας και η κατανόηση της ανθρωπότητας για το ξεκίνημα και την προέλευσή της – η θεωρία της εξέλιξης δεν υπάρχει καθόλου – και η κατανόηση της για την ύλη, η κατανόησή της για το σύμπαν, για την ζωή, για τον κόσμο πριν από εμάς και για αυτόν τον Κοσμικό χώρο έχουν όλα αναπτυχθεί σε λάθος βάσεις.

Ερώτηση: Πότε το Κύριο Πνεύμα μπαίνει…

Δάσκαλος: Το Κύριο Πνεύμα συνήθως μπαίνει λίγο μετά τη γέννηση, αλλά η ακριβής στιγμή δεν είναι συγκεκριμένη. Μπορεί να είναι η στιγμή πριν από τη γέννηση ή πολύ πριν τη γέννηση – μισό μήνα, ένα μήνα ή και πιο πριν – όλα είναι πιθανά. 

Ερώτηση: Ποια είναι η άποψη του Δασκάλου σχετικά με την κλωνοποίηση των ανθρώπων;

Δάσκαλος: Όταν η ανθρωπότητα δεν έχει κώδικα ηθικής θα κάνει τα πάντα. Με το που γεννιέται αυτό το είδος ανθρώπου δεν έχει την έννοια των γονιών και δεν έχει την έννοια του ανθρώπινου ήθους και της ηθικής – είναι τρομακτικό. Μπορεί ακόμη να κλωνοποιήσουν αυτό το άτομο για να το αντικαταστήσουν και να σκοτώσουν αυτό το άτομο. Αυτά τα πράγματα εμφανίστηκαν μόνο μετά από τον εκφυλισμό της ηθικής της ανθρωπότητας. Αλλά δεν νομίζω ότι η ανθρώπινη κλωνοποίηση θα συμβεί, γιατί οι Θεοί δεν θα το επιτρέψουν. Ακόμη και να δημιουργηθεί ένας κλώνος δεν θα είναι το ίδιο πρόσωπο – μόνο ένας δαίμονας θα μπορούσε να μπει μέσα σε αυτόν, αφού οι Θεοί δεν θα του έδιναν ένα Κύριο Πνεύμα.

Ερώτηση: Αν άνθρωποι από ανακατεμένες φυλές ασκήσουν καλλιέργεια, σε ποιον παράδεισο θα πάνε;

Δάσκαλος: Όσον αφορά τους ανθρώπους, οι άνθρωποι από ανακατεμένες φυλές δεν έχουν αντίστοιχες ανθρώπινες φυλές στον παράδεισο. Αν είναι καλλιεργητές, οι εξωτερικές εμφανίσεις τους δεν είναι πλέον σημαντικές και όλα εξαρτώνται από το Αρχέγονο Πνεύμα του ανθρώπου. Αν το Αρχέγονο Πνεύμα του είναι της λευκής φυλής, θα είναι λευκός· αν το Αρχέγονο Πνεύμα του είναι της κίτρινης φυλής θα είναι κίτρινος· αν το Αρχέγονο Πνεύμα του είναι της μαύρης φυλής θα είναι μαύρος. Είναι διαφορετικό πράγμα αν ασκεί καλλιέργεια.

Ερώτηση: Μπορεί ένα άτομο ανακατεμένης φυλής να πετύχει στην καλλιέργεια;

Δάσκαλος: Το αν κάποιος μπορεί να καλλιεργηθεί και το αν μπορεί να πετύχει στην καλλιέργεια όλα εξαρτώνται από αυτόν τον ίδιο. Αν ένα άτομο ανακατεμένης φυλής μπορεί να επιμείνει στην καλλιέργεια, θα φτάσει στην Ολοκλήρωση το ίδιο. Όταν πετύχει στην καλλιέργεια, το Αρχέγονο Πνεύμα του θα επιστρέψει εκεί από όπου ήρθε.

Ερώτηση: Τι είπατε την τελευταία φορά ότι έχει χάσει ένα άτομο ανακατεμένης φυλής;

Δάσκαλος: Έχει χάσει το σώμα που έρχεται από την κορυφή μέχρι εδώ κάτω. Επιτρέψτε μου να το θέσω αλλιώς: Οι άνθρωποι της κίτρινης φυλής έχουν ανθρώπους της κίτρινης φυλής εκεί πάνω, και οι άνθρωποι της λευκής φυλής έχουν ανθρώπους της λευκής φυλής εκεί πάνω. Αυτός έχει χάσει αυτή τη συνέχεια.

Ερώτηση: Έχετε πει ότι ένα μωρό έχει Αρχέγονο Πνεύμα μόνο αφού γεννηθεί. Έτσι είναι αλήθεια ότι η ζωή δεν υπάρχει κατά τη διάρκεια της εγκυμοσύνης; Παρακαλώ εξηγήστε.

Δάσκαλος: Αυτό δεν είναι αλήθεια. Οτιδήποτε... Έχω πει ότι, όταν οτιδήποτε δημιουργείται, μια ζωή μπαίνει μέσα του. Ένα προϊόν κατασκευασμένο στο εργοστάσιο, οτιδήποτε, μπορεί να τα βλέπετε έτσι, όμως όλα είναι ζωντανά. Όταν το έμβρυο είναι πολύ μικρό στην κοιλιά της μητέρας του –τη στιγμή που αυτό το μικρό κομμάτι σάρκας δημιουργείται– είναι ήδη ζωντανό. Όμως πώς μπορεί να είναι ζωντανό χωρίς Αρχέγονο Πνεύμα; Χωρίς Αρχέγονο Πνεύμα έχει ζωή από μόνο του. Αυτό γιατί με τους ανθρώπους, εκτός από τους ίδιους… δεν μιλούσαν στις καλλιέργειες του παρελθόντος, για τις τρεις ψυχές και τα εφτά πνεύματα; Φυσικά αυτό που έλεγαν δεν ήταν ακριβές. Απλά σας μεταφέρω την ιδέα, δηλαδή, ότι εκτός από το Κύριο Αρχέγονο Πνεύμα σας, το σώμα σας έχει και άλλα στοιχεία που σχηματίζουν μια ανθρώπινη ζωή. Το ίδιο το σαρκικό σώμα έχει τη ζωή με τις εικόνες των γονιών σας – οι εικόνες του πατέρα και της μητέρας είναι επίσης ζωντανές. Το ανθρώπινο σώμα είναι πολύ πολύπλοκο.

Ερώτηση; Τότε η έκτρωση θεωρείται επίσης φόνος;

Δάσκαλος: Ακριβώς. Μια έκτρωση κατά τη διάρκεια της εγκυμοσύνης είναι φόνος. Δεν έχει σημασία το πώς έχει γίνει η ανθρώπινη ηθική ή αν η ανθρωπότητα ή οι νόμοι της το επιτρέπουν – οι νόμοι αυτοί δεν αντιπροσωπεύουν τους Θεούς – αν έχετε σκοτώσει, έχετε σκοτώσει. Μπορείτε να ισχυριστείτε ότι σύμφωνα με τον νόμο δεν σκοτώσατε – αυτό λένε οι άνθρωποι. Βρήκαμε ότι στον χώρο που περιβάλλει τα μαιευτήρια υπάρχουν πολλά παιδιά που δεν έχουν που να πάνε – τους λείπουν κομμάτια σώματος ή έχουν ολόκληρα τα σώματα, αλλά είναι όλα νέες, μικρές ζωές μωρών. Αρχικά, αυτές οι ζωές μετενσαρκώθηκαν και μπορεί να είχαν το δικό τους μέλλον και μπορεί να είχαν ζήσει για κάποια χρόνια και έπειτα να έμπαιναν σε έναν άλλο κύκλο μετενσάρκωσης. Αλλά το σκοτώσατε πριν ακόμα γεννηθεί. Τότε θα πρέπει να παλέψει οδυνηρά κατά τη διάρκεια αυτών των πολλών χρόνων – αυτό το μικρό πλασματάκι ολομόναχο, είναι τόσο λυπηρό! Θα πρέπει να περιμένει έως ότου όλα τα χρόνια που του είχαν καταμεριστεί από τον ουρανό πάνω στη γη να τελειώσουν, και μόνο τότε θα μπορεί να περάσει στο επόμενο στάδιο της μετενσάρκωσης. Έτσι το βάλατε σε τέτοια οδυνηρή θέση κατευθείαν – μπορείτε να πείτε ότι δεν είναι φόνος; Επιπλέον, το κάρμα είναι πολύ μεγάλο. Αν δεν θέλετε παιδί χρησιμοποιήστε αντισύλληψη.

Ερώτηση: Με αυτό το κάρμα μπορεί το άτομο να καλλιεργηθεί;

Δάσκαλος: Ναι, φυσικά και μπορεί να καλλιεργηθεί. Όπως έχω πει ο Ντάφα του Κόσμου τα περιλαμβάνει όλα. Όταν Τον δείτε από ένα συγκεκριμένο επίπεδο, τότε ο Φα γίνεται απόλυτος. Διαφορετικά επίπεδα έχουν διαφορετικό Φα και όσο υψηλότερο το επίπεδο τόσο πιο ξεκάθαρη είναι η κατανόηση των αρχών. Αυτό γιατί αν μπορέσετε να καλλιεργηθείτε έως την Ολοκλήρωση, αυτά σίγουρα θα γίνουν όντα στο σύμπαν σας. Τότε ορισμένοι άνθρωποι θα σκεφτούν: «Τότε ας μην ανησυχούμε για τον φόνο». Όποιος σκέφτεται με αυτόν τον τρόπο είναι σίγουρο πως δεν μπορεί να πετύχει στην καλλιέργεια. Και αν δεν μπορείτε να πετύχετε στην καλλιέργεια, δεν θα μπορέσετε να ξεπληρώσετε τις ζωές που έχετε σκοτώσει. Καταλαβαίνετε τι λέω; Η καλλιέργεια μπορεί να επανορθώσει για αυτά τα πράγματα, αρκεί να είναι αληθινή καλλιέργεια. Μετά την ολοκλήρωση το καρμικό αποτέλεσμα θα αποφασιστεί.

 Ερώτηση: Αν η έκτρωση είχε γίνει είκοσι χρόνια πριν όταν δεν γνώριζα καλύτερα και επιτρεπόταν, τι θα συμβεί αν τώρα ασκήσω καλλιέργεια με τόσο πολύ κάρμα;

Δάσκαλος: Απλά συγκεντρωθείτε στην καλλιέργεια. Στην πραγματικότητα, με τόσους πολλούς από εμάς, ποιος ξέρει τι έχουμε κάνει και σε ποια ζωή κατά τη διάρκεια των πολλών ζωών μας· και ποιος ξέρει πόσο πολύ κάρμα χρωστάμε σε κάθε δεδομένη ζωή. Οι σημερινοί άνθρωποι έχουν όλοι φτάσει σε αυτό το σημείο με κάρμα πάνω στο κάρμα, άνθρωποι χωρίς κάρμα δεν υπάρχουν. Δεν υπάρχει άνθρωπος που να μην έχει αφαιρέσει ζωή· Ο φόνος δεν αναφέρεται αποκλειστικά στο φόνο ενός ανθρώπου. Εφόσον μπορούμε να σας σώσουμε και εφόσον μπορείτε να καλλιεργηθείτε και έχετε αποκτήσει τον Φα μην σκέφτεστε αυτά τα πράγματα. Απλά αφοσιωθείτε στην καλλιέργεια και θα τα κανονίσω εγώ. Αν φτάσετε στην Ολοκλήρωση αυτό το ζήτημα θα έχει κανονιστεί.

Ερώτηση: Πολλοί ασκούμενοι του Φάλουν Ντάφα στη Γερμανία είναι κυνηγοί. Λένε ότι οι αλεπούδες κατέχουν ανθρώπινα σώματα και δεν είναι καλές. Δεν το έχω αποδεχτεί ακόμη αυτό.

Δάσκαλος: Δεν θα μιλήσουμε για τις αλεπούδες καθαυτές. Είναι πιθανό να μην υπάρχουν στο μέλλον. Αλλά ως ασκούμενοι θα πρέπει να προσπαθούμε να μην κάνουμε πράγματα που περιλαμβάνουν φόνο. Εκτός αυτού, έχουμε έλεος. Όσον αφορά την κατοχή από αλεπούδες, πολλές αλεπούδες έχουν αποκτήσει κάποιες ιδιαίτερες ικανότητες, ενώ άλλες δεν έχουν ιδιαίτερες ικανότητες και δεν είναι ικανές να κατέχουν ανθρώπινα σώματα.

Ερώτηση: Θα χρειαστεί η μελλοντική ανθρωπότητα να καλλιεργείται προς τα πάνω;

Δάσκαλος: Όταν είναι να έρθει η μελλοντική ανθρωπότητα, σχεδόν όλοι από εσάς θα έχετε ολοκληρώσει την καλλιέργειά σας· αλλά αυτή η ώρα θα έρθει σύντομα. Οι ηχογραφήσεις και οι μαγνητοσκοπήσεις δεν θα μείνουν για τους ανθρώπους του μέλλοντος και δεν θα ξέρουν την εικόνα μου. Μερικοί λένε ότι διέρρευσα πολλά ουράνια μυστικά. Στην πραγματικότητα οι άνθρωποι του μέλλοντος δεν θα έχουν ακούσει τη διδασκαλία του Φα. Οι άνθρωποι στον δρόμο τώρα δεν ξέρουν και δεν έχουν ακούσει τον Φα. Φυσικά, αν ασκείτε πραγματικά καλλιέργεια, φτάσετε την ολοκλήρωση και φύγετε, εγώ διδάσκω τον Φα σε Θεούς. Έτσι τα ουράνια μυστικά δεν θα έχουν διαρρεύσει στους ανθρώπους. Οι μελλοντικοί άνθρωποι θα εισέλθουν σε μια εκπληκτική περίοδο και θα έχουν αρκετές ευλογίες. Θα είναι σχετικά πιο δύσκολο για αυτούς να ασκήσουν καλλιέργεια, αφού σε ένα καλό περιβάλλον δεν θα υπάρχουν πολλές δυσκολίες. Έτσι δεν θα είναι καθόλου εύκολο να ασκήσουν καλλιέργεια. Αλλά από την άλλη αυτό θα είναι και φυσιολογικό – ο ανθρώπινος κόσμος δεν θα είναι τόσο σκληρός ή τόσο κακός και θα είναι μια περίοδος για κανονική καλλιέργεια.

 Η καλλιέργεια είναι γεμάτη δυσκολίες. Και δεν περιορίζεται στις δυσκολίες που υποφέρετε. Το έχω πει παλιά: «Είναι ανυπόφορο το κρύο στην κορυφή». Αυτό που λέω είναι διαφορετικό από αυτό που λένε οι καθημερινοί άνθρωποι. Δηλαδή, καθώς το επίπεδο σας ανυψώνεται, το γκονγκ σας ανυψώνεται, όλα επάνω σας ανάλογα βελτιώνονται και ο τρόπος της σκέψης σας επίσης αλλάζει, τότε θα βρείτε ότι ελάχιστοι άνθρωποι έχουν κάτι κοινό μαζί σας. Με αυτή την έννοια θα νοιώθετε πολύ μόνοι και θα νοιώθετε ένα είδος δυσκολίας μέσα σας. Τότε μαζί με αυτό έρχεται κι αυτή η κατάσταση: Θα μοιάζετε να έχετε να πείτε λιγότερα και θα έχετε λιγότερη επαφή με τους καθημερινούς ανθρώπους, ακόμη και με τα μέλη της οικογένειάς σας – είναι σίγουρο ότι θα είναι έτσι. Αλλά όλα αυτά είναι φυσιολογικά. Εμείς απλώς κάνουμε ότι καλύτερο μπορούμε για να ισορροπήσουμε αυτήν την κατάσταση. Και αυτό επειδή πραγματικά δεν μπορείτε να θεωρηθείτε ένα καθημερινό άτομο. Αφού είστε θεοί και αφού δεν είστε πια καθημερινοί άνθρωποι…Στο παρελθόν μόλις ένας μονάχος που ασκούσε καλλιέργεια άφηνε τα εγκόσμια, ήταν ήδη μισός θεός – φυσικά οι σημερινοί μοναχοί δεν είναι και ούτε έχουν αυτή την ποιότητα. Γιατί λεγόταν ότι ήταν ήδη μισός θεός όταν εγκατέλειπε τα εγκόσμια; Παλιά, όταν κάποιος που καλλιεργούταν εγκατέλειπε τα εγκόσμια, έκοβε όλους τους εγκόσμιους δεσμούς. Νομίζετε ότι ήταν ακόμη άνθρωπος; Φυσικά δεν θα ήταν το ίδιο όπως ένας άνθρωπος. Οι άνθρωποι δεν μπορούν να ζήσουν χωρίς αυτά τα συνηθισμένα ανθρώπινα συναισθήματα. Αφού ασκήσετε καλλιέργεια και έχετε αληθινά βελτιωθεί θα βρείτε ότι δεν είστε προσκολλημένοι σε αυτά που είναι προσκολλημένοι οι άνθρωποι και θα θεωρείτε αυτά για τα οποία οι άνθρωποι αγαπούν να μιλούν πραγματικά βαρετά.

Τότε είναι σίγουρο ότι θα υπάρχει ένα κενό μεταξύ υμών και των ανθρώπων, και αυτό το κενό θα μεγαλώνει συνεχώς. Αλλά επίσης δεν θα πρέπει να σκέφτεστε τόσο πολύ για αυτά συγκεκριμένα, γιατί μόλις μπείτε σε αυτό το στάδιο, σταδιακά θα έρχεστε σε επαφή με τα πράγματα που θα πρέπει να ’ρθείτε σε επαφή, και σταδιακά θα φτάσετε στην κατάσταση του Ξεκλειδώματος του Γκονγκ και της Φώτισης. Εσείς έχετε τις απολαύσεις σας, οι άνθρωποι έχουν τις απολαύσεις των ανθρώπων και φυσικά οι Θεοί έχουν τις απολαύσεις των Θεών.

Ερώτηση: Τα παιδιά που έχουν μεγαλώσει στις Η.Π.Α. δεν είναι τόσο καλά στην κινέζικη γλώσσα. Θα πρέπει να σταλούν στην Κίνα στο μέλλον;

Δάσκαλος: Μπορώ να σας πω ότι έχω πάει σε πολλές περιοχές στο εξωτερικό και έχω συναντήσει αυτό το πρόβλημα παντού. Έτσι όταν συναντώ τους μαθητές μου συχνά τους λέω αυτό: Βεβαιωθείτε ότι βάζετε τα παιδιά σας να μάθουν κινέζικα, δεν μπορείτε να χάσετε τα χαρακτηριστικά της κίτρινης φυλής σας. Αφού δεν υπάρχει μέρος για εσάς στους παράδεισους των Καυκασίων, χρειάζεται ακόμη να επιστρέψετε στους παράδεισους των ανθρώπων της κίτρινης φυλής. Αυτό που έχει τη μεγαλύτερη σημασία είναι αν δεν μπορείτε να καταλάβετε το αληθινό νόημα του Φα όταν τον διαβάζετε. Σήμερα τα μεταφρασμένα βιβλία βοηθάνε τους ανθρώπους στη διαδικασία κατανόησης κατά τη διάρκεια της μεταβατικής περιόδου. Όπως και το βιβλίο μας Φάλουν Γκονγκ, είναι κάτι μόνο για το αρχικό στάδιο κατανόησης, ενώ στην αληθινή καλλιέργεια κάποιος ακολουθεί το Τζούαν Φάλουν. Τα βιβλία που είναι μεταφρασμένα σε ξένες γλώσσες είναι επίσης για το αρχικό στάδιο κατανόησης. Αν πραγματικά θέλετε να ασκήσετε καλλιέργεια, θα πρέπει να διαβάσετε το αυθεντικό κείμενο. Μόνο από το αυθεντικό κείμενο μπορείτε να ξέρετε τι είναι τι. Οι μεταφράσεις – άσχετα από το πόσο καλές είναι – είναι ρηχές και δεν έχουν τα εσωτερικά νοήματα. Γι’ αυτό πολλοί από εμάς βρίσκουμε ότι κάθε φορά που διαβάζουμε το βιβλίο είναι διαφορετικό· όταν διαβάζετε την ίδια πρόταση από διαφορετικά επίπεδα είναι εντελώς διαφορετική.

Ερώτηση: Κάποιοι βετεράνοι ασκούμενοι δεν είναι πρόθυμοι να συζητήσουν με νέους μαθητές. Είναι σωστό αυτό το φαινόμενο;

Δάσκαλος: Δεν απαιτούμε αυστηρά από κάποιον να έρθει στην τοποθεσία εξάσκησης να εξασκηθεί. Απλά σας λέω ότι κάνοντας τις ασκήσεις σαν ομάδα και συζητώντας μεταξύ σας στους τόπους εξάσκησης μπορεί να σας βοηθήσει να βελτιωθείτε γρήγορα – βοηθάει τους μαθητές να βελτιωθούν. Αν κάποιος θέλει να εξασκηθεί στο σπίτι, μπορεί να το κάνει – δεν πειράζει. Έχουμε έναν μεγάλο αριθμό ανθρώπων που έχουν ασκηθεί πολύ καλά και είναι αλήθεια ότι πολλοί από αυτούς είναι ανάμεσα σε αυτούς που έχουν ασκηθεί στο σπίτι. Αλλά υπάρχουν και κάποιοι που δεν είναι επιμελείς και δεν κάνουν συνεχή πρόοδο, και ένας μεγάλος αριθμός από αυτούς δεν βγαίνουν έξω από το σπίτι τους. Έτσι δεν μπορούμε να κάνουμε γενικεύσεις, ούτε μπορούμε να πιέσουμε αυτούς τους ανθρώπους. Η άσκηση καλλιέργειας αφορά εξ ολοκλήρου τις καρδιές των ανθρώπων. Αν κάποιος μέσα στην καρδιά του δεν θέλει να καλλιεργηθεί ποια η χρησιμότητα να τον πιέσετε να έρθει; Αν δεν θέλει να γίνει Φο, και οι Φο ακόμη δεν μπορούν να κάνουν τίποτα για αυτό. Μόνο αυτό που θέλει ένας άνθρωπος ή αυτό που θέλει να κάνει μετράει. Αλλά νοιώθετε ότι με το να βγαίνετε έξω μας βοηθάει να διαδώσουμε τον Φα· νομίζετε ότι είναι καλό και τον πείθετε να βοηθήσει τους άλλους. Στην πραγματικότητα, δεν είναι απαραίτητα έτσι τα πράγματα. Η καλλιέργεια στο σπίτι και η καλλιέργεια έξω είναι το ίδιο.

Τώρα βρήκα ένα άλλο ζήτημα – φυσικά δεν είναι το ζήτημα που μόλις θέσατε. Βρήκαμε ότι στην κυρίως Κίνα πολλοί βετεράνοι ασκούμενοι, από την πρώτη περίοδο, δεν έρχονται έξω για να εξασκηθούν, και ότι σχεδόν όλοι από αυτούς που ασκούνται έξω δεν με έχουν ακούσει ποτέ να διδάσκω τον Φα – υπάρχουν πολλοί από αυτούς. Αφού αυτός είναι ο τρόπος που διαδίδεται ο Φα, αυτός ο τρόπος έχει δοθεί σε εσάς, και οι μελλοντικές γενιές θα το κάνουν επίσης με τον ίδιο τρόπο. Αυτό είναι θαυμάσιο. Αυτό δεν σημαίνει ότι αυτοί που ασκούνται πλέον στο σπίτι δεν είναι πια καλοί· πολλοί από αυτούς έχουν ήδη καλλιεργηθεί πολύ καλά. Βρίσκουν ότι δεν έχουν τίποτε κοινό να συζητήσουν με τους νέους μαθητές οι οποίοι δεν έχουν καλή κατανόηση του Φα – αυτή η κατάσταση συμβαίνει. Νομίζουν ότι τα πράγματα για τα οποία αρέσκονται να μιλάνε οι άλλοι μαθητές είναι προσκολλήσεις και νοιώθουν άβολα· γι αυτό μπορεί να μην έρχονται. – αυτή η κατάσταση συμβαίνει. Συνήθως, όταν οι άνθρωποι κάνουν κάτι, έχουν μια προσκόλληση ή ένα σκοπό. Αν ένα άτομο έχει καλλιεργηθεί πολύ καλά, όταν δεν έχει συνηθισμένες ανθρώπινες προσκολλήσεις δεν μπορεί να αντέξει να είναι με ανθρώπους. Δεν μπορεί να αντέξει ούτε μια πρόταση από τους ανθρώπους – κάθε πρόταση, κάθε σκέψη και οι ιδέες στα ανθρώπινα μυαλά έχουν έναν σκοπό. Όταν το μυαλό σας είναι αγνό και καθαρό, όταν δεν θα υπάρχει τίποτα, θα γνωρίζετε όλα όσα οι άλλοι σκέφτονται. Και τότε δεν θα μπορείτε να αντέξετε ούτε την παραμικρή σκέψη ούτε την παραμικρή κίνηση ή την παραμικρή πρόταση από τους άλλους και θα νοιώθετε ενοχλημένος. Θα νοιώθετε ότι δεν μπορείτε να τους το εξηγήσετε αυτό καθαρά και έτσι δεν θα βγαίνετε έξω – υπάρχουν περιπτώσεις σαν και αυτή αλλά δεν είναι όλες έτσι. Αλλά νομίζω πως το καλύτερο είναι οι νέοι μαθητές να βγαίνουν έξω και να ασκούνται. Γιατί; Επειδή πραγματικά σας βοηθάει να βελτιωθείτε. Αν δεν βγαίνετε έξω να εξασκηθείτε και αντιθέτως ασκείστε στο σπίτι και προσπαθείτε να φωτιστείτε σε πράγματα από μόνοι σας, φυσικά θα είστε ικανοί να φωτιστείτε αλλά θα είναι αργό – ποιος δεν θέλει να κάνει συνεχή πρόοδο; Ποιος δεν θέλει να βελτιωθεί γρήγορα;

 Ερώτηση: Όταν κάνουμε κάτι και δεν ξέρουμε αν θα πρέπει να το κάνουμε ή όχι πώς χρησιμοποιούμε την Αλήθεια, Καλοσύνη, Ανεκτικότητα σαν οδηγό μας;

Δάσκαλος: Στην πραγματικότητα δεν είναι αν θα πρέπει να γίνει κάτι ή όχι. Δεν αντιλαμβάνεστε ότι συχνά οι άνθρωποι μπερδεύονται σε συγκεκριμένες καταστάσεις και είναι ανίκανοι να αξιολογήσουν το κακό και το καλό. Γιατί είμαι ικανός να δω τα πάντα για την κατάσταση της εξέλιξης της σημερινής ανθρωπότητας; Μπορώ να εξηγήσω τα πάντα γιατί δεν είμαι μέσα σε αυτό. Όταν εξετάζετε ένα ζήτημα μην το εξετάζετε ενώ είστε κολλημένοι μέσα σε αυτό, μην αξιολογείτε το ζήτημα απομονωμένα και μέσα από το συγκεκριμένο ζήτημα. Πηδήξτε έξω από αυτό και παρατηρήστε το προσεκτικά· κοιτάξτε αν συμφωνεί με το Τζεν – Σαν – Ρεν. Πώς θα μπορούσε κάποιος που έχει καλλιεργηθεί καλά, ένας Θεός, ή μια Μποτισάτβα να το χειριστεί;. Σκεφτείτε το με αυτόν τον τρόπο και μόλις οι ορθές σκέψεις αναδυθούν, θα ξέρετε.

Ερώτηση: Τα περίπλοκα περιβάλλοντα παράγουν ανθρώπους υψηλού επιπέδου. Το περιβάλλον στην χώρα της Κίνας είναι σίγουρα πιο περίπλοκο από ότι στις Η.Π.Α. έτσι η καλλιέργεια στην χώρα της Κίνας είναι ταχύτερη;

Δάσκαλος: Όλα είναι περίπλοκα, είναι περίπλοκα με διαφορετικούς τρόπους, Οι ψυχολογικές εντάσεις ανάμεσα στους ανθρώπους στην Κίνα είναι πολύ έντονες – ο φθόνος μεταξύ των ανθρώπων είναι πολύ μεγάλος. Αλλά στις Η.Π.Α. η καταστροφή που γίνεται στην εξωτερική κουλτούρα είναι πολύ σοβαρή και η δαιμονική φύση είναι τεράστια. Έτσι κάποιος μπορεί να ασκήσει καλλιέργεια και στα δύο μέρη.

Ερώτηση: Ο αέρας είναι πολύ μολυσμένος. Είναι πολύ κακός για καλλιέργεια;

Δάσκαλος: Όχι, αυτό δεν είναι πρόβλημα για μας τους καλλιεργητές. Από τη στιγμή που το σώμα σας σταδιακά αντικαθίσταται από ύλη υψηλής ενέργειας αυτά τα πράγματα δεν μπορούν να σας μολύνουν.

Ερώτηση: Μπορεί η καλλιέργεια να επηρεάσει το εξωτερικό περιβάλλον, συμπεριλαμβανομένου του φυσικού περιβάλλοντος, του κοινωνικού περιβάλλοντος ή τον κοινωνικό κύκλο του καλλιεργητή και του κοινωνικού περιβάλλοντος για να προχωρήσει προς την καλοσύνη και προς την κατεύθυνση της Αλήθειας, Καλοσύνης, Ανεκτικότητας;

Δάσκαλος: Παράγει αυτό το αποτέλεσμα, μόνο που είναι πολύ ανεπαίσθητο και δεν μπορεί να παρατηρηθεί εύκολα. Όλα όσα σχετίζονται με εσάς υποβάλλονται σε λεπτές αλλαγές – δύο είδη αλλαγών. Το ένα είναι ότι κάποια απομακρύνονται όλο και περισσότερο από εσάς και το άλλο είναι ότι κάποια έρχονται όλο και πιο κοντά σε εσάς – δηλαδή γίνονται ολοένα και καλύτερα. Κάποια φεύγουν εντελώς, αυτά που δεν είναι αρκετά καλά αποχωρούν – αυτό συμβαίνει. Οι αλλαγές είναι πολύ λεπτές.

Ερώτηση: Δάσκαλε ποιο είναι το αποτέλεσμα του μισού λωτού σε αντίθεση με τον ολόκληρο κατά τη διάρκεια του διαλογισμού;

Δάσκαλος: Υπάρχει ένα βασικό στοιχείο καλλιέργειας ένας μηχανισμός εσωτερικά. Ο μηχανισμός του πλήρους λωτού στην άσκησή μας είναι ακριβώς όπως μια μηχανή. Τα γρανάζια της μηχανής πρέπει να είναι εγκατεστημένα με αυτόν τον τρόπο, αλλά αν επιμένετε να τα εγκαταστήσετε με τον άλλο τρόπο, δεν θα μπορεί να παράγει τίποτε. Αλλά αυτό δεν είναι τόσο απόλυτο, αφού κάποιοι άνθρωποι χρειάζονται μια διαδικασία σταδιακής βελτίωσης. Αν δεν μπορείτε να σταυρώσετε τα πόδια σας τώρα, προσπαθήστε να το κάνετε σταδιακά. Επομένως έχουμε τρόπους να το χειριστούμε. Θα πρέπει να βάλετε τα δυνατά σας να το κάνετε.

Ερώτηση: Όταν κάνω τη στάση του λωτού, αν δεν μπορώ να παραμείνω ήσυχος δεν μπορώ να πετύχω ούτε το ντινγκ. Αυτό σημαίνει ότι το επίπεδο μου είναι χαμηλό και ότι δεν μπορώ να προχωρήσω προς ανώτερα επίπεδα;

Δάσκαλος: Αν μπορείτε να πετύχετε το ντινγκ μόλις καθίσετε αυτό σημαίνει ότι το επίπεδό σας είναι ήδη πολύ υψηλό. Αυτό έχει ήδη συζητηθεί στο βίβλο. Αν πραγματικά δεν μπορείτε να μπείτε σε ντινγκ τότε απλά θεωρείστε τη σκέψη που δεν μπορεί να καταπιεστεί ότι δεν είναι δική σας. Στην πραγματικότητα επιτρέψτε μου να σας πω ότι αρχικά δεν είναι (η σκέψη) εσείς – αποτελείται από επίκτητα αποκτημένες αντιλήψεις και από κάρμα σκέψης. Εσείς αρχικά θέλατε να καθίσετε σε διαλογισμό και να εισέλθετε σε ηρεμία, αλλά γιατί δεν είναι ήρεμα; Δεν σας ακούει – θα μπορούσε να ήταν εσείς; Είναι κάρμα που αναδεύεται κι έτσι θα μπορούσατε να το θεωρήσετε σαν κάποιον άλλον. Καθώς απαλλάσσεστε από τις προσκολλήσεις σας θα είστε ικανοί σταδιακά να φτάσετε την ηρεμία, και το επίπεδο σας επίσης θα βελτιώνεται.

Ερώτηση; Πάντα με πιάνει υπνηλία όταν κάνω τις ασκήσεις. Θα μπορούσατε να μου πείτε αν θα έπρεπε να κοιμηθώ, ή αν είναι ένας δαίμονας που θα πρέπει να καταπολεμήσω;

Δάσκαλος: Ο ύπνος δεν είναι καθαυτός δαίμονας. Είναι ένας παράγοντας: οι άνθρωποι θα πρέπει να ξεκουράζονται. Αυτός είναι και ένας από τους παράγοντες που αποτελούν το σύμπαν. Αλλά εάν ως καλλιεργητής κοιμάστε κατά τη διάρκεια της καλλιέργειας, τότε αυτό μπορεί να παίξει το ρόλο δαίμονα, απομακρύνοντάς σας από την καλλιέργεια. Δεν είναι δαίμονας από μόνος του αλλά μπορεί να παίξει αυτόν τον ρόλο. Αλλά από την άλλη πλευρά, έχει επίσης το αποτέλεσμα της ενδυνάμωσης της θέλησης σας. Δεν χρειάζεται να δυναμώσετε τη θέληση σας; Πρέπει να δυναμώσετε τη θέληση σας και περιορίζοντάς τον ενδυναμώνετε τη θέληση σας – και αυτό είναι καλλιέργεια. Το να αισθάνεστε υπνηλία ενώ κάνετε τις ασκήσεις αυτό καθαυτό είναι επίσης και ένα αποτέλεσμα του κάρμα σκέψης.

Ερώτηση: Θα ήθελα να ρωτήσω ποιοι είναι ακριβώς οι ενεργειακοί μηχανισμοί.

Δάσκαλος: Οι ενεργειακοί μηχανισμοί είναι δυναμικοί μηχανισμοί που αποτελούνται από πολύ μικροσκοπικές ουσίες γκονγκ – ουσίες που οι άνθρωποι δεν μπορούν να δουν. Όταν η καλλιέργειά σας φτάσει σε ένα ορισμένο επίπεδο στο μέλλον και το Τρίτο Μάτι σας ανοίξει καλά, θα είστε ικανοί να το δείτε. Είναι σαν μια ζώνη, σαν μια λεύκη ζώνη που λειτουργεί γύρω από το σώμα σας. Αλλά είναι συνδεμένη με το Φάλουν μέσα στο νταντιέν σας. Δυναμώνουν συνεχώς όταν κάνετε τις ασκήσεις. Όσο πιο δυνατοί είναι αυτοί οι μηχανισμοί τόσο καλύτερα οδηγούν την αυτόματη εξάσκησή σας. Δηλαδή περιστρέφονται ακόμη και όταν δεν κάνετε τις ασκήσεις – σας βοηθούν να ασκήστε αυτόματα. Και οι πέντε ασκήσεις που διδάσκουμε έχουν αυτούς τους μηχανισμούς σε λειτουργεία. Έτσι αν και βλέπετε τον εαυτό σας να κάθεται εδώ χωρίς να κινείται, οι μηχανισμοί αυτοί κινούνται πέρα δώθε, οδηγώντας τη μεταμόρφωση ολοκλήρου του σώματός σας.

Ερώτηση: Έχει ο Παράδεισος του Φάλουν ένα τραγούδι του Φάλουν;

Δάσκαλος: Αυτό είναι σαν να κάνουμε διαφήμιση και σαν να κάνουμε πράγματα όπως οι άνθρωποι. Πώς θα μπορούσε ο Νόμος του Φο να είναι τόσο γελοίος;! Οι άνθρωποι σήμερα έχουν εξανθρωπίσει τους Φο. Αλλά οι Φο είναι ασύγκριτα μεγαλοπρεπείς Θεοί. Στο παρελθόν όταν οι άνθρωποι ανέφεραν τους Φο μια αίσθηση απεριόριστου θαυμασμού αναδυόταν. Σήμερα τους αναφέρουν απερίσκεπτα. Οι εικόνες των Φο, των Μποτισάτβα και της Αγίας Μαρίας είναι σκαλισμένες και τοποθετημένες στα νεκροταφεία – αυτό είναι βλασφημία των Φο, των Μποτισάτβα και της Αγίας Μαρίας. Τους περιβάλλουν οι ταφόπλακες των νεκρών. Οι άνθρωποι δεν ξέρουν τι κάνουν. Νομίζουν ότι είναι πολύ καλό και θέλουν οι Φο, οι Μποτισάτβες και η Αγία Μαρία να φροντίσουν τους νεκρούς – είναι σαν να διατάζουν τους Θεούς. Έτσι δεν είναι; Στην πραγματικότητα, όλα αυτά έχουν προέλθει από τις αμαρτωλές σκέψεις των ανθρώπων. Πολλές πρακτικές τσιγκόνγκ κάνουν αυτά τα χορευτικά πράγματα και τα τραγούδια. Τι σχέση έχουν αυτά τα πράγματα με την καλλιέργεια; Εκτός αυτού ενθαρρύνουν τις προσκολλήσεις των ανθρώπων στο συναίσθημα. Αυτό είναι σαν να βλέπετε τους Φο, τους Τάο και τους Θεούς με ανθρώπινες σκέψεις και ανθρώπινους τρόπους σκέψης. Στην πραγματικότητα οι ανθρώπινοι τρόποι σκέψης δεν μπορούν καθόλου να χρησιμοποιηθούν ώστε να σκεφτούμε για αυτούς. Όταν θα έχετε καλλιεργηθεί πολύ καλά και όταν δεν θα έχετε πλέον αυτές τις ανθρώπινες σκέψεις όπως αυτοί θα μπορέσετε να φτάσετε στην Ολοκλήρωση.

Ερώτηση: Ζούμε σε μια κατάσταση όπου «έχουμε πρόθεση». Θα πρέπει να αφαιρέσουμε αυτές τις επιθυμίες στις κανονικές ζωές μας. Μερικές φορές μπερδεύομαι και αυτό με κάνει πολύ ταραγμένο.

Δάσκαλος: Λέτε ότι όταν καλλιεργείστε νοιώθετε ότι έχετε φτάσει σε ένα στάδιο κατανόησης του Φα και ότι θα πρέπει να βελτιωθείτε και να αποβάλλετε συγκεκριμένες σκέψεις, όμως βρίσκετε ότι συγκεκριμένες σκέψεις είναι ακόμη εκεί και αυτό σας βάζει σε δίλημμα: «Γιατί έχω ακόμη σκέψεις σαν και αυτήν;» και βρίσκετε τον εαυτό σας σε σύγκρουση. Σωστά; Επιτρέψτε μου να σας πω – το εξήγησα αυτό και την τελευταία φορά – αν αφαιρέσουμε όλες τις ανθρώπινες σκέψεις που σας επιτρέπουν να ζήσετε μια ζωή συνηθισμένου ανθρώπου, δεν θα μπορούσατε να ζήσετε ούτε μία μέρα ανάμεσα στους καθημερινούς ανθρώπους. Ότι κάνουν οι άνθρωποι παρακινείται από προσκολλήσεις, έτσι δεν θα ήσασταν ικανοί να αντέξετε ούτε μία ανθρώπινη σκέψη. Δεν έχετε ιδέα τι σημαίνει να ζείτε με τους ανθρώπους όταν δεν έχετε αυτές τις σκέψεις. Έτσι για να μπορέσετε να ασκήσετε καλλιέργεια ανάμεσα στους καθημερινούς ανθρώπους, μόνο κατά την Ολοκλήρωση η εξωτερική σας επιφάνεια θα μεταμορφωθεί και όλες οι προσκολλήσεις σας θα αφαιρεθούν.

Ερώτηση: Σε ποιον παράδεισο θα πάνε οι άνθρωποι της λευκής φυλής μόλις φτάσουν την Ολοκλήρωση;

Δάσκαλος: Αυτή η ερώτηση έχει ήδη συζητηθεί. Μερικοί από εμάς μπορεί να έχουμε δει εικόνες των Φο στο Τζούαν Φάλουν, μερικοί μπορεί να έχουν δει στην Αγγλική έκδοση του Τζούαν Φάλουν Θεούς ντυμένους σαν την Αγία Μαρία ή τον Ιησού – Θεούς με Καυκάσια εικόνα – σε κάθε μια λέξη. Αν και ασκείτε τον Ντάφα μας… Έχω πει ότι είμαστε της Σχολής του Φο, αλλά διδάσκω την φύση ολοκλήρου του Κόσμου, τις αρχές του Κόσμου – τον Νόμο του Κόσμου. Έτσι φυσικά και Θεοί συμπεριλαμβάνονται μέσα σε αυτόν. Τότε αν ένας Καυκάσιος φτάσει στην Ολοκλήρωση, το γκονγκ που θα έχει καλλιεργηθεί στο σώμα του θα πάρει επίσης την Καυκάσια εικόνα, και θα πάει σε έναν Καυκάσιο Παράδεισο αφού φτάσει την Ολοκλήρωση, τα Καλλιεργημένα Βρέφη που καλλιέργησε θα έχουν όλα φτερά. Φυσικά το ίδιο ισχύει και για τη Σχολή του Τάο.

Ερώτηση: Πώς μπορεί κάποιος να πληρώσει για το κάρμα του φόνου;

Δάσκαλος: Έχουμε πολλούς μαθητές που τους έχουν συμβεί επικίνδυνα περιστατικά κατά τη διάρκεια της καλλιέργειάς τους – αυτοκινητιστικά ατυχήματα, πτώση από ψηλά μέρη, και πολλά αλλά περιστατικά. Μετά οι μαθητές μας ένοιωθαν χαρούμενοι – σίγουρα αξίζει να είναι χαρούμενοι γι’ αυτό. Φυσικά όπως έχω εξηγήσει, στον Φα αυτό ισοδυναμεί με το να πληρώσετε ένα τεράστιο μέρος από το κάρμα που δημιουργήσατε στο παρελθόν, και μπορεί ακόμη και να ισοδυναμεί με το να ξεπληρώσατε μια ζωή. Αν αυτή η ζωή έχει πραγματικά ξεπληρωθεί, το όνομα σας έχει διαγράφει από την κόλαση γιατί έχετε ήδη πληρώσει για αυτήν τη ζωή. Στην πραγματικότητα, μην νομίζετε ότι τίποτε δεν συνέβη σε εσάς μετά το χτύπημα – ένας «εσείς», φτιαγμένος από κάρμα, πραγματικά πέθανε. Επιπλέον, αυτό το σώμα είχε σκέψεις, μια καρδιά και μέλη που ήταν φτιαγμένα από το κακό σας κάρμα, αυτό πέθανε στο ατύχημα και αποτελείτο εξ ολοκλήρου από κάρμα. Έχουμε κάνει ένα τόσο τεράστια καλό πράγμα για εσάς και έχουμε αφαιρέσει μια τόσο τεράστια ποσότητα κάρμα και έχουμε ξεπληρώσει ζωές με αυτό – κανείς άλλος δεν το έχει κάνει αυτό. Το κάνουμε αυτό επειδή είστε ικανοί να ασκήσετε καλλιέργεια. Όταν το αντιληφθείτε αυτό δεν θα έχετε τρόπο να με ευχαριστήσετε.

Ερώτηση: Πώς θα καταφέρουμε την Ολοκλήρωση;

Δάσκαλος: Μεταδίδουμε αυτόν τον Φα για να μεταμορφώσουμε το ανθρώπινο μπέντι σε Σώμα ενός Φο. Αυτό το μονοπάτι παίρνουμε, δεν παίρνουμε το δρόμο της Νιρβάνα, ούτε χρησιμοποιούμε την «Μεταμόρφωση με Φως», ή τη μέθοδο της «Σωματικής Απαλλαγής» της Ταοϊστικής σχολής, με την οποία ένα κομμάτι μπαμπού μεταμορφώνεται σε ανθρώπινο σώμα και τοποθετείται σε ένα φέρετρο. Εμείς ανοιχτά και με μεγαλοπρέπεια επιτρέπουμε στους ανθρώπους να σας δουν να φτάνετε στην Ολοκλήρωση, γιατί το σώμα σας θα έχει ήδη μετατραπεί.

Ερώτηση; Δάσκαλε είπατε ότι κάποιος θα πρέπει να κάνει την καθημερινή του δουλειά καλά ενώ ασκεί καλλιέργεια ανάμεσα στους καθημερινούς ανθρώπους… Θέλω να βρω δουλειά που να την κάνω καλά χωρίς να ξοδεύω πολύ χρόνο, ώστε να μπορώ να ξοδεύω χρόνο στην καλλιέργεια.

Δάσκαλος: Όλοι έχουμε αυτή τη σκέψη. Θέλετε να βρείτε μια εύκολη δουλειά έτσι ώστε να έχετε αρκετό χρόνο για καλλιέργεια και την ίδια στιγμή να μπορείτε να την κάνετε καλά. Μια σκέψη είναι, στο κάτω–κάτω, μια σκέψη. Τα κίνητρά σας είναι πιθανόν για χάρη της άσκησης καλλιέργειας. Αλλά συχνά τα πράγματα δεν έρχονται όπως τα επιθυμούμε, γιατί η κατάσταση του καθενός είναι διαφορετική. Όσο δεν έχετε μια μεγάλη προσκόλληση – επιμένοντας να γίνονται τα πράγματα με έναν ορισμένο τρόπο – το Σώμα του Νόμου μου θα τα κανονίσει αυτά για εσάς πολύ καλά. Μπορείτε να έχετε μια κανονική δουλειά και να ασκείτε καλλιέργεια την ίδια στιγμή.

Ερώτηση: Κάποιοι άνθρωποι βρίσκουν ότι αν διαβάσουν το Τζούαν Φάλουν με τους παραδοσιακούς χαρακτήρες είναι διαφορετικό από το να το διαβάζουν με τους απλοποιημένους χαρακτήρες, ότι είναι διαφορετικό το αίσθημα.

Δάσκαλος: Αυτό δεν ισχύει. Θα πρέπει να είναι το ίδιο. Υπάρχει ένα πράγμα: Από τον καιρό της «Πολιτιστικής Επανάστασης» στην Κίνα, το σκεπτικό των ανθρώπων έχει υποστεί τεράστιες αλλαγές. Οι Ταϊβανέζοι και οι Κινέζοι στο εξωτερικό στην Νοτιοανατολική Ασία ή σε άλλες περιοχές έχουν ελαφρώς διαφορετικό τρόπο σκέψης όσον αφορά αυτό. Μήπως είναι ότι έχετε την τάση να διαβάζετε το Τζούαν Φάλουν με τους παραδοσιακούς χαρακτήρες με αυτή την προηγούμενη αντίληψη σας – μόλις διαβάσετε τους απλοποιημένους χαρακτήρες νοιώθετε ότι ανακατεύεστε με τα Κινέζικα πράγματα με τα οποία δεν είστε εξοικειωμένοι; Στην πραγματικότητα, αυτό είναι ένα διανοητικό εμπόδιο δικό σας.

Ερώτηση: Κάποιες φορές όταν διαβάζω το Τζούαν Φάλουν νοιώθω ότι δεν μπορώ να αφήσω κάτω το βιβλίο και δεν θέλω να κάνω τις ασκήσεις.

Δάσκαλος: Αν όταν διαβάζετε το Τζούαν Φάλουν δεν θέλετε να το αφήσετε, τότε συνεχίστε να διαβάζετε – είναι πολύ καλό. Μπορείτε να κάνετε τις ασκήσεις μετά. Είναι καλό να διαβάζετε το βιβλίο περισσότερο – Η μελέτη του Φα είναι πρωταρχικής σημασίας.

Γλωσσάρι – Σημειώσεις κειμένου
� Κόσμος (Cosmos) & κόσμος (world) – Η λέξη «Κόσμος» με κεφαλαίο «Κ» κατά κύριο λόγο αναφέρεται στον Κόσμο σαν συμπαντική ολότητα, ακριβώς όπως την εννούσαν οι αρχαίοι Έλληνες (Κόσμος –κόσμημα). To «σύμπαν» ως έννοια και ως σύνολο υπολείπεται του Κόσμου δεδομένου ότι περιλαμβάνεται σε αυτόν. Η λέξη «κόσμος» με μικρό «κ» συνήθως ανεφέρεται στον δικό μας γήινο κόσμο.


� Στρώση (layer) – στρώμα, στοιβάδα.


� Κέλυφος (shell) – καβούκι, τσόφλι, εξωτερικό περίβλημα.


� αιτιώδεις σχέσεις – σχέσεις προερχόμενες από κάποια αιτία, σχέσεις αιτίας-αποτελέσματος.


� Μοναχός Τανγκ – μοναχός Χουάν Τσουάνγκ από την Δυναστεία του Τανγκ (618 μ.δ – 907μ.δ)


�Τζούαν Φάλουν – «Περιστρέφοντας τον Τροχό του Νόμου» το κύριο κείμενο της διδασκαλίας του Φάλουν Ντάφα.


� Πεδίο σωματιδίων (realm) – η «επικράτεια» των σωματιδίων, ο χώρος που καταλαμβάνουν.


� τραχιά (coarse) – χονδρόκοκκη, χονδροειδής, «άγρια», ακαλλιέργητη, κακής ποιότητας.


� περικλείον-κέλυφος – το κέλυφος που τα περικλείει, το κέλυφος που τα περιλαμβάνει ή που τα τυλίγει.


� Μπαγκού — ένα ιδιαίτερο, περιορισμένο είδος γραφής.





� Φα – «Νόμος» «Τρόπος», «Δρόμος», ή «Αρχές»


� Ντάφα – «ο Μέγας Δρόμος» ή «ο Μέγας Νόμος». 


� Τάο ή Ντάο – 1. Ταοϊστικός όρος για τον «Δρόμο και την Φύση του Σύμπαντος» και 2. Φωτισμένο ον που πέτυχε αυτό το Τάο.


� Άρχατ – Φωτισμένο Ον με Θέση Επίτευξης στη Σχολή του Φο (Βουδιστική Σχολή) με επίπεδο που είναι κατώτερο από τα επίπεδα των Μποντισάτβα και Ταθαγκάτα αλλά το πρώτο αλλά έξω από τα Τρία Βασίλεια.


� Μποντισάτβα – Φωτισμένο Ον με Θέση Επίτευξης στη Σχολή του Φο (Βουδιστική Σχολή) με επίπεδο που είναι ανώτερο από το επίπεδο των  Άρχατ και κατώτερο από το επίπεδο των Ταθαγκάτα.


� Γκονγκ – Ενέργεια Καλλιέργειας, ενέργεια που αναπτύσσεται από την εσωτερική καλλιέργεια του εαυτού του, του νου και της καρδιάς του.


� Σακιαμούνι – Ο γνωστός ιστορικός Βούδας, Γκοουτάμα Σιντάρτα ο οποίος έζησε και δίδαξε στην Ινδία γύρω στον 5ο αιώνα πΧ και οποίος θεωρείται ως ο ιδρυτής του Βουδισμού.


� Ντάρμα – Τυπική απόδοση της κινεζικής λέξης «Φα» όπως αυτή χρησιμοποιείται στα κείμενα του Βουδισμού.


� Εξάπτυχο μονοπάτι της μετενσάρκωσης – επίσης γνωστό και ως σαμσάρα, βουδιστικός όρος που αναφέρεται στον κύκλο θανάτων και επαναγεννήσεων όπου κάποιος μπορεί να μετενσρκωθεί σε οποιοδήποτε από τα έξι επίπεδα ύπαρξης μέσα στο Τριπλό κόσμο.


� Ταθαγκάτα – Φωτισμένο Ον με Θέση Επίτευξης στη Σχολή του Φο (Βουδιστική Σχολή) ανώτερη από τα επίπεδα των Μποντισάτβα και Άρχατ.


� Τρία Βασίλεια – Ή αλλιώς «Τριπλός κόσμος». Όρος που αναφέρεται στα τρία επίπεδα του κόσμου μας, τον πάνω κόσμο (τα ουράνια), τον γήινο κόσμο και τον κάτω κόσμο. 


� Τζάο – τρισεκατομμύριο, αριθμός από την αρχαία Κίνα.


� Κασάγια – Βουδιστικό μοναστικό ράσο χρώματος συνήθως κόκκινου, κίτρινου ή πορτοκαλί.


� Σίνσινγκ – «φύση του νου» ή «φύση της καρδιάς», «χαρακτήρας, ήθος».


� Τζεν-Σαν-Ρεν – Τζεν σημαίνει «αλήθεια, εντιμότητα, ευθύτητα, ντομπροσύνη», Σαν σημαίνει «καλοσύνη, συμπόνια, ευγένια, ευσπλαχνία», Ρεν σημαίνει «ανεκτικότητα, υπομονή, αντοχή, αυτοσυγκράτηση, αυτοπειθαρχία».


� Τρίτο Μάτι	ή «Τιενμού» ή «Ουράνιο Μάτι». Αναφέρεται στο σύστημα του Τρίτου Ματιού (λίγο πάνω από το μέσω των ματιών) ή σε κάποιο συγκεκριμένο μέρος αυτού του συστήματος.


� Τσιγκόνγκ – Γενική ονομασία για συγκεκριμένες ενεργειακές πρακτικές που καλλιεργούν το σώμα. Τις τελευταίες δεκαετίες οι ασκήσεις τσιγκόνγκ είναι ιδιαίτερα δημοφιλείς στην Κίνα.

